Enmme bodu iskameh dheny dharivarunge sihhee rahkaatherikan kashavarukurumah: Aishath Ali | Jazeera\tއެންމެ ބޮޑު އިސްކަމެއް ދެނީ ދަރިވަރުންގެ ސިއްހީ ރައްކާތެރިކަން ކަށަވަރުކުރުމަށް: އައިޝަތު އަލީ - Jazeera\nއެންމެ ބޮޑު އިސްކަމެއް ދެނީ ދަރިވަރުންގެ ސިއްހީ ރައްކާތެރިކަން ކަށަވަރުކުރުމަށް: އައިޝަތު އަލީ\nމުޙައްމަދު އަފްޒަލް January 7, 2021 284 views0\nއެންމެ ބޮޑު އިސްކަމެއް ދެނީ ދަރިވަރުންގެ ސިއްހީ ރައްކާތެރިކަން ކަށަވަރުކުރުމަށް ކަމަށް މިނިސްޓަރ އޮފް އެޑިއުކޭޝަން ޑރ. އައިޝަތު އަލީ ވިދާޅުވެއްޖެއެވެ.\nބުރާސްފަތި ދުވަހު ޖަޒީރާއަށް ދެއްވި ހާއްސަ އިންޓަވިއުއެއްގައި މިނިސްޓަރ ވަނީ ދިރާސީ އަހަރުގެ ކިޔެވުން ޖެނުއަރީ 10ގައި ފެށުމަށްޓަކައި ސްކޫލްތަކުންނާއި މިނިސްޓްރީއިން ވަމުން އަންނަ ތައްޔާރީތަކުގެ މައްޗަށް އަލިއަޅުއްވާލައްވާފައެވެ. އެގޮތުން، ހެލްތު ޕްރޮޓެކްޝަން އޭޖެންސީ (އެޗްޕީއޭ)އާ ގުޅިގެން ސްކޫލްތަކުގައި އަމަލުކުރަންޖެހޭ އުސޫލުތަކެއް ތައްޔާރުކުރެވިފައިވާ ކަމަށް މިނިސްޓަރ ވިދާޅުވިއެވެ.\nކޮވިޑް-19ގެ ސަބަބުން ސްކޫލްތައް ބަންދުކުރުމަށްފަހު އެންމެ ފުރަތަމަ ހުޅުވާފައިވަނީ މިދިޔަ އަހަރުގެ ޖުލައި މަހުގެ ތެރޭގައެވެ. އޭރު މާލެ ސަރަހައްދުގެ ސްކޫލްތަކުގައި ކިޔަވައިދީފައިވަނީ ގްރޭޑް7އިން ފެށިގެން މަތީ ގްރޭޑްތަކަށެވެ. ހުރިހާ ސްކޫލެއް ހުޅުވައިގެން ކިޔަވައިދީފައިވާއިރު، އެއްވެސް ސްކޫލެއްގެ ތެރެއިން ކޮވިޑް-19ގެ ކޭސްއެއް ފެންމަތިވެފައެއް ނުވެއެވެ. އެކަން ފާހަގަކުރައްވަމުން މިނިސްޓަރ ވިދާޅުވީ، މިއީ ސްކޫލްތަކުން އަމަލުކުރަމުންދާ އުސޫލުގެ ހަރުދަނާކަމުން ކަމަށެވެ. 100 ކޮމްޕްލައިންސް ހުރިހާ ސްކޫލްތަކުން ލިބުނުކަމަށާއި އެކަމަށް އެޗްޕީއޭއިން ތައުރީފް ކޮށްފައިވާކަމަށްވެސް މިނިސްޓަރ ވިދާޅުވިއެވެ. އަދި މިކަމުގެ ސަބަބުން ބެލެނިވެރިންގެ އިތުބާރު ލިބިފައިވާ ކަމަށް މިނިސްޓަރ ވިދާޅުވިއެވެ.\nމީގެއިތުރުންވެސް، މިނިސްޓްރީއިން އެންމެ ބޮޑު ސަމާލުކަމެއް ދެނީ ދަރިވަރުންގެ ސިއްހީ ރައްކާތެރިކަން ކަށަވަރުކުރުމަށް ކަމަށާއި، ގިނަ ފިޔަވަޅުތަކެއް އަޅާފައިވާނެކަމަށް ވިދާޅުވިއެވެ. ބެލެނިވެރިންގެ ކަންބޮޑުވުންތައް ބަލައިގަންނަ ކަމަށާއި އެ ކަންބޮޑުވުންތައް މިނިސްޓްރީގެ ވެސް ހުރިކަމަށް މިނިސްޓަރ ފާހަގަކުރެއްވިއެވެ. އެހެންނަމަވެސް، ސްކޫލްތައް ބަންދުކޮށްފައި އޮތުމުން ވަރަށް ބޮޑު ބައެއް ދަރިވަރުންނަށް ގެއްލިގެންދާތީ، ރައްކާތެރިކަމުގެ ފިޔަވަޅުތަކާއެކު ހުޅުވާލަން ނިންމީކަމަށް މިނިސްޓަރ ވިދާޅުވިއެވެ.\nޖެނުއަރީ 10ގައި ދިރާސީ އަހަރު ފެށިގެންދާއިރު ސްކޫލްތަކުން އަންނަނީ ރައްކާތެރިކަމުގެ ގިނަ ފަޔަވަޅުތަކެއް އެޅުމަށް ތައްޔާރުވަމުންނެވެ. އެގޮތުން، ގޭޓް ކައިރިން ކުދިންގެ ހުން ބެލުމުގެ އިންތިޒާމުތައް ހަމަޖައްސާފައި ހުންނާނެއެވެ.\nހުން ހުރި ކުއްޖެއް ފާހަގަވެއްޖެނަމަ ގެންދިޔުމަށް ކޮންމެ ސްކޫލެއްގައިވެސް އައިސޮލޭޝަނަށް ހާއްސަ ރޫމެއް ކަނޑައެޅިފައިވާއިރު، އެތަނަށް ދަރިވަރުން ގެންދިޔުމަށްވެސް ވަކި އެސްއޯޕީތަކެއް ވަނީ ކަނޑައަޅާފައެވެ. މީގެއިތުރުންވެސް، އިޖްތިމާއީ ގައިދުރުކަން ކްލާސްރޫމްތަކުގައި ގާއިމްކޮށް، ދަރިވަރުން އާންމުކޮށް އަތްލާނެ ތަންތަން ގަވާއިދުން ޑިސްއިންފެކްޓް ކުރުމަށްވެސް ވަނީ ހަމަޖެހިފައެވެ. އެކަމަށް މުވައްޒިފުން ވަނީ ތަމްރީން ކުރެވިފައެވެ.


Olhun bolhun: Beynun vanee zinmaadhaaru noosverikameh | Mihaaru\n05 ސެޕްޓެމްބަރ 2019 - 07:484comments\nނޫސްވެރިންނަށް އެ މީހުންގެ ގައުމީ މަސައްކަތައިގެން ކުރިއަށް ދިއުމުގެ މިނިވަންކަން މިހާރު ވަނީ ލިބިފަ އެވެ. ކަންކަމާ މެދު ޚިޔާލު ފާޅުކުރުމުގެ ފުރިހަމަ މިނިވަންކަން ވަނީ ލިބިފަ އެވެ. ކަންކަމުގައި ދެކޮޅު އޮންނަ ގޮތް ދެއްކުމުގެ ފުރުސަތު ވަނީ ކުރިއަށް ވުރެ ބޮޑަށް ތަނަވަސް ވެފަ އެވެ. މިނިވަންކަމަކީ ވެސް ވަކި ހުދޫދެއްގެ ތެރޭގައި އޮންނަ އެއްޗެކެވެ. އޮންނަންވާނެ އެއްޗެކެވެ. ތިމާ ބޭނުން އެއްޗެއް، ތިމާ ބޭނުން މީހަކާ ދިމާއަށް ހަގީގަތާ ހިލާފަށް ބުުނުމުގެ ފުރުސަތު އޮވެއްޖެ ނަމަ އަނެކާގެ މިނިވަންކަމަށް ވާނެ ގޮތަކާ މެދު ވެސް ވިސްނަން ވާނެ އެވެ. ތިމާއަށް ތިމާ ބޭނުން އެއްޗެއް ލިއުމުގެ ފުރުސަތު އޮންނަނީ ތިމާ ދެކޭ ގޮތުގައި ލިބިފައި އޮންނަ ދުލުގެ މިނިވަންކަމާއި ގަލަމުގެ މިނިވަންކަމުން ކަމުގައި ވަނީ ނަމަ އަނެކާ އަށް ލިބިފައި އޮންނަ އެ މިނިވަންކަމަށް ވެސް ރިއާޔަތް ކުރަން ޖެހެ އެވެ.\nމައުލޫމާތު ދިނުމާއި މައުލޫމާތު ފެތުރުމުގެ ދުނިޔޭގައި މިހާރު އެންމެ ކަންބޮޑުވާ އަދި އެންމެ ކަންޓުރޯލު ކުރަން ދަތި މައްސަލައަކަށް ވެފައި މިއޮތީ މީސްމީޑިއާގެ މައްސަލަ އެވެ. މި ކަމުގައި ރާއްޖެ އަކީ ވެސް އިސްތިސްނާއެއް ނޫނެވެ. ކޮންމެ ދުވަހަކު ރާއްޖޭގައި ވެސް މީސް މީޑިއާގައި މީހުންގެ އަބުރު ކަތިލުމާއި ދޮގު މަޢުލޫމާތު ފެތުރުމަކީ އާއްމު ކަމެކެވެ. ހައްލެއް ނުހޯދޭނޭ ކަމެކެވެ. ކޮންމެވެސް މިންވަރެއްގެ ހައްލެއް ހޯދުމަށް ވެސް ވަރަށް މަސައްކަތް ކުރަން ޖެހޭނެ ކަމެކެވެ.\nއަބުރުގެ ވާހަކަ ދެއްކުމާ އެކު ބައެއް މީހުންގެ އަތްމަތީ ޖަވާބަކީ އަބުރުގެ ދައުވާ ކުރުމެވެ. އެއީ އެ ނަޒަރުން ބަލާ އިރު ރަނގަޅު ކަމަކަށް ވެދާނެ އެވެ. އަގު ބޮޑު ކަމެކެވެ. ވަކީލުންގެ ފީ އެހާ ބޮޑެވެ. އަދި މައްސަލައެއް ކާމިޔާބު ވިޔަސް ކާމިޔާބުވާ ފަރާތުގެ ވަކީލަށް ކުރެވުނު ޚަރަދު ލިބޭ ގޮތަށް، ރާއްޖޭގެ ނިޒާމުގައި އަދި ހަމައެއްނުޖެހެ އެވެ. އަދި މީގެ އިތުރަށް ބައެއް މާހިރުން ދެކޭ ގޮތުގައި މިފަދަ މައްސަލައެއް ކޯޓަށް ހުށައެޅުމުން އެކަމެއް ކުރި ފަރާތަށް އިތުރު އިޝްތިހާރު ވުމުގެ ފުރުސަތު ބޮޑު ވެދާނެ އެވެ. އަދި ކުރިން އެ ޚަބަރެއްގެ އަޑު ނާހާ، ނުވަތަ ނުކިޔާ އެތައް ފަރާތަކަށް ވެސް އެކަން އެނގުމުގެ ފުރުސަތު އޮންނާނެ އެވެ. މިހެންވުމާ އެކު މިކަމުގައި އޮތް އެންމެ ރަނގަޅު ގޮތަކީ އަޅާނުލާ ހުރުން ކަމަށް ވެސް ލަފާ ދެ އެވެ.\nދާދި ފަހުން ރާއްޖޭގައި ހިނގި މިފަދަ ކަމެއް ނިމިގެން ދިޔައީ އެކަހަލަ ގޮތަކަށެވެ. އެހެންނަމަވެސް ކޮންމެ ފަހަރަކު އެ ގޮތަށް ދިމާ ވުމަކީ ވެދާނެ ކަމެއް ނޫނެވެ. އަދި ތިމާގެ އަބުރު ކަތިލާ ކޮށާ ހަދާ އިރު ބަލަން ހުރުމަކީ ވަރަށް އުނދަގޫ ކަމަކަށް ވާނެ އެވެ. އޮންލައިން ނޫހަކުން ފަރުދެއްގެ ފަރާތުން، އެ ފަރާތަށް ދޭން ޖެހޭނެ ކަމަށް ގަބޫލު ކުރާ ޚިދުމަތަކާ މެދު ހިތްހަމަނުޖެހިގެން ބޮޑު ކެމްޕޭނެއް ހިންގި އެވެ. އަމާޒަކަށް ވީ އެ މީހާ ވަޒީފާ އިން ވަކިކޮށް މުޖުތަމައުގައި ފަލީހަތްކޮށް ކުޑަކަކޫ ޖެއްސުމެވެ. ކެމްޕޭނު ކުރިއަށް ގެންދިޔައީ ނޫސްވެރިކަމުގެ ހުރިހާ މިންގަނޑަކުން ބޭރުގަ އެވެ. ވަކި ހިސާބަކުން ހަގީގަތް ކިއުންތެރިންނަށާއި ނޫސްވެރިންގެ ކަންތައްތައް ބަލަހައްޓާ ފަރާތަށް އެނގެން ފެށުމުން ކެމްޕޭނުން ނެރެން ބޭނުންވި ނަތީޖާއެއް ނުނެރެވުނެވެ. އެހެންނަމަވެސް އަޅުގަނޑު ޤަބޫލުކުރާ ގޮތުގައި ރަސްކަލެއްގެ އާއިލާއެއްގެ އުފާކުރާ މަންޒިލަކުން ފ. އަތޮޅު ސަލާމަތްވީ މީސް މީޑިއާގެ މަސައްކަތުންނެވެ. ހަމަ އެގޮތަށް ދަރުމަވަންތަ ހޮސްޕިޓަލާއި، ވެލާނާ އިންޓަނެޝަނަލް އެއާޕޯޓު، އަޅުގަނޑުމެން ހިތާވެގެން އުޅޭ އަވައްޓެރި ގައުމުގެ ފައިސާވެރިންގެ އަތުން އަދި މިހާތަނަށް ސަލާމަތްވެފައި މި އޮތީ މީސް މީޑިއާގައި ދޭތެރެ ދޭތެރެ އިން ޖަހާ "ހަޅަ" އިންނެވެ.\nތަރައްގީ ވެފައި އޮތް ގައުމުތައް މިހާރު ބަލަބަލާ ތިބީ މީސް މީޑިއާ ހަމައަކަށް އެޅުވުމަށް ސިންގަޕޫރުން ތަޢާރަފް ކުރާ ގާނޫނަށެވެ. އެ ގާނޫނުން ފިލާވަޅު ލިބިގެން ކުރިއަށް ދިއުމަށެވެ. އަޅުގަނޑުމެންނަށް، މީސް މީޑިއާ ކަންޓުރޯލެއް ނުކުރެވޭނެ އެވެ. ދެ ލައްކަ އެއް ހާ މީހުންގެ އާބީދީއެއް އޮންނަ ރަށެއްގެ ޖިނާއީ ކުށް ކުރުން ކަންޓުރޯލު ކުރުމަށް އަޅުގަނޑުމެން ހިތާވެގެން އުޅޭ ގައުމަކުން އެހީ ހޯދަން އުޅޭ ބަޔަކަށް މީސް މީޑިއާ ކަންޓުރޯލު ކުރެވިދާނެ ކަމަށް ބަލައިގަތުމަކީ މޮޔަ ޚިޔާލެކެވެ. ކުޑަކުޑަ އާބާދީއެއްގައި، ކުޑަ ބިންކޮޅެއްގެ ތެރޭގައި، މަގުމަތީގެ ޓުރެފިކް ކަންޓުރޯލު ކުރުމަށް، ގޮތްހުސްވެގެން އުޅޭ ބަޔަކަށް މި ކަހަލަ ޒަމާނީ ގޮންޖެހުންތަކާ ކުރިމަތި ލުމުގެ ގާބިލްކަން ހުންނާނެކަން ކަމަށް ބަލައިގަންނަން އުނދަގުލެވެ. ހެކި ފެންނަން އެބަ ހުއްޓެވެ. ރަސްމީ މޯޓަކޭޑް ދުއްވާ ބާރު ގަދަ މީހުންނަށް ވެސް ގަވައިދާ އެއްގޮތަށް މަގުމަތީގައި ނުދުއްވި، އެކްސިޑެންޓެއް ވެ، ލަދުވެތިކަމާ ކުރިމަތިލީ ދާދި ފަހުންނެވެ.\nތަހުޒީބު މުޖުތަމައުތަކުގައި އާންމުކޮށް ގަބޫލުކުރެވޭ އުސޫލުތަކާ އެއްގޮތަށް ހިނގުމަށް ރަޖިސްޓުރީ ކުރެވިފައި ހުންނަ ނޫސްތަކަށް އަޅުގަނޑުމެންނަށް ބާރު އެޅިދާނެ އެވެ. އޮންލައިން ނޫސްތައް ހިންގުމުގެ ހުއްދަ އަކީ މީސްތަކުންގެ އަބުރަށް އަރައިގަތުމަށާއި ތިމާ ބޭނުންވާ ލަންޑުދަނޑިއާ ހަމައަށް ދިއުމަށް ގާނޫނާ ޚިލާފަށް ކުރެވޭ މަސައްކަތަކަށް ވެގެން ނުވާނެ އެވެ. އަޅުގަނޑު މައިގަނޑު ގޮތެއްގައި މި ދަންނަވަނީ އާއްމުންނަށް ޚިޔާލު ފާޅުކުރުމަށް އޮންނަ ބައިގެ ވާހަކަ އެވެ. މަޒްމޫނެއް ނުވަތަ ޚަބަރެއް ޝާއިޢު ކުރުމަށް ފަހު ކިއުންތެރިންގެ ޚިޔާލު ފާޅުކުރަން އޮންނަ ބައިގެ ވާހަކަ އެވެ. ނޫސްތައް ހިންގާ ބައެއް ފަރާތްތަކުން ނާޖާއިޒު ފައިދާ ނަގަނީ މި ހިސާބުން ކަމަށް އަޅުގަނޑަށް ފާހަގަކުރެވިފައި ވެ އެވެ. ތަޖުރިބާ ކުރެވިފައި ވެއެވެ.\nދެ ތިން ނޫހުގައި މަސައްކަތް ކުރައްވާ، އަޅުގަނޑު ދަންނަ ވަރަށް ސީނިއަ ދެ ތިން ބޭފުޅުންގެ އަރިއަހުގައި ނޫސްތަކުގައި ޝާއިއުކުރެވޭ ބައެއް ލިއުންތަކާ ބެހޭ ގޮތުން އާއްމުން ފާޅުކުރާ ޚިޔާލު ޝާއިއުކުރެވޭ މިންގަނޑާ ބެހޭ ގޮތުން ވާހަކަ ދެއްކީމެވެ. ނޫހުގައި ޝާއިޢު ކުރެވޭ ލިއުމާ އެއްވެސް ގުޅުމެއް ނުހުންނަ ޚިޔާލުތައް ވެސް ޝާއިޢުކުރެވޭ ކަމުގައި ދެންނެވީމެވެ. އަދި ބައެއް ފަހަރު އެ ލިއުމެއްގައި ހިމެނޭ ބައެއްގެ އާއިލާއާ ވެސް ބެހިފައި ހުންނަ ތަން ފެންނަ ކަމުގައި ވެސް ދެންނެވީމެވެ. އެ ލިއުމުގައި އެ މީހުން ޝާމިލު ކުރެވޭނެ ކުޑަ ވެސް މިންވަރެއް ނުއޮންނަ އިރު ވެސް މެއެވެ. ޚިޔާލު ޝާއިއުކުރުމުގައި، ވަރަށް ގިނަ ފަހަރު ލިޔެފައި އޮންނަ ޚަބަރަށް ބާރު ލިބޭ ގޮތަށް ލިޔެފައި ހުންނަ ލިއުންތައް ޝާއިޢު ކުރެވޭ ކަމުގައި ދެންނެވީ މެވެ. އަދި އަޅުގަނޑަށް ލަފާކުރެވޭ ގޮތުގައި އެއްވެސް އެޑިޓަރެއްގެ ބެލުމެއް ނެތި ޚިޔާލުތައް ޝާއިޢުކުރެވޭ ކަމުގައި ވެސް ދެންނެވުނެވެ. އެ ބޭފުޅުން ވިދާޅުވީ އެހެން ނުހިނގާ ކަމަށެވެ. ޚިޔާލު ވެސް ޝާއިޢު ކުރެވެނީ ވަރަށް ބޮޑަށް ބެލެވިގެން ކަމަށެވެ.\nސަރުކާރުގެ އިސް މަގާމެއްގައި ހުންނެވި ބޭފުޅަކާ ބެހޭ ގޮތުން ލިޔެފައި އޮތް ފާޑުކިއުމުގެ މަޒްމޫނެއް އަޅުގަނޑު ކީމެވެ. އެ މަޒުމޫނުގައި ހުރި ބައެއް މަޢުލޫމާތު ސައްހަ ނޫން ކަން އަޅުގަނޑަށް އެނގެ އެވެ. ޚިޔާލު ފާޅުކުރުމުގެ ބައިގައި ފައުޅުކޮށްފައި ހުރި ހުރިހާ ޚިޔާލުތަކަކީ ވެސް އޭނާ އަށް ފާޑުކިޔާފައި ހުރި ޚިޔާލެވެ. އޭނާ ކުރި ކަމެއް ކަމަށް ބުނި އެއް ކަމެއް ހިނގި އިރު ކޮންމެވެސް ސަބަބަކާ ހުރެ އަޅުގަނޑު އެތަނުގައި ހުރީމެވެ. އަޅުގަނޑަކީ ނޫހުގެ ޚިޔާލު ފާޅުކުރާ ބައަށް ލިޔާ މީހެއް ނޫނެވެ. އެހެންނަމަވެސް އޭނާ އަށް އެއްވެސް ކަމަކާ ނުލައި އެއްޗެހި ގޮވައިފައި އޮތްވަރުން އެ އިރު އެކަން ހިނގި ގޮތް ކަމަށް އަޅުގަނޑަށް ފެނުނު ގޮތަށް ލިއުނީމެވެ. އަޅުގަނޑުގެ ޚިޔާލަށް ނޫހުން ޖާގައެއް ނުލިބުނެވެ. އެހެން އައިޑީ އަކުން އަޅުގަނޑުގެ ޚިޔާލު ފާޅުކުރީ ތަންކޮޅެއް ލުއިކޮށް އޭނާ އަށް ފާޑުކިޔައިފަ އެވެ. އެ ޚިޔާލަށް ނޫހުން ޖާގަ ލިބުނެވެ.\nއެހެން ދުވަހެކެވެ. އެހެން ނޫހެކެވެ. އޮންލައިން ނޫހަކުން ދިޔައީ އާއްމު ފަރުދަކު "ކަތިލަމުން" ނެވެ. ނޫހުގައި އެ މީހާ އަށް ތާއީދު ކޮށްފައި ޚިޔާލު ފާޅުކުރުމުގެ ބައިގައި އެންމެ ޚިޔާލެއް ވެސް ނެތެވެ. އަޅުގަނޑު ތަޖުރިބާ ކުރުމުގެ ނިޔަތުގައި އެ މީހާ އަށް ތާއީދު ކޮށްފައި ޚިޔާލެއް ފޮނުވީމެވެ. ނޫހުން އަޅުގަނޑުގެ ޚިޔާލަށް ޖާގައެއް ނުލިބުނެވެ. އަނެއްކާ ވެސް އެހެން އައިޑީއަކުން އަޅުގަނޑު އެ މީހާ އަށް ފާޑުކިޔާފައި ޚިޔާލެއް ލިއުނީމެވެ. އެ ޚިޔާލަށް ނޫހުން ޖާގަ ލިބުނެވެ. މިއީ އިންޞާފް ކަމަށް ބެލެވިދާނެތޯ އެވެ.\nބައެއް ފަހަރު ދުނިޔޭގެ ޝަހުސިއްޔަތެއް މަރުވި ޚަބަރު ނޫހުގައި ޝާއިޢު ކުރުމުން، ޚިޔާލު ފާޅުކުރުމުގެ ބައިގައި "އޭނާ ދާނީ ނަރަކަ" އަށެވެ. ނުވަތަ އެއީ "ކާފަރެކެވެ." ލިޔެފައި ހުރެ އެވެ. މި ދައްކަނީ މަރުވެފައި އޮތް މީހެއްގެ ވާހަކަ އެވެ. ހަ މީހުންގެ "ސެލް" އަކުން އަންނަ މިކަހަލަ ޚިޔާލު ތަހުޒީބު މުޖުތަމައެއްގެ ނޫހެއްގައި ޝާއިޢު ކުރަން ޖެހޭތޯ އެވެ.\nއިތުރު ލިޔުންތައް ނޫސްވެރިކަން ކޮލަމް ނޫސްވެރިން ނޫސްވެރިކަމުގެ މިނިވަންކަން އޮޅުންބޮޅުން ސޯޝަލް މީޑިއާ އަބުރާ ބެހުން


DRP, Adhaalath Adhi PPM Ah Fiyavalhu Alhany - Vaguthu\nޑީއާރުޕީ އަދާލަތު އަދި ޕީޕީއެމް އަށް ފިޔަވަޅު އަޅަނީ\nއަހަރީ ރިޕޯޓު ހުށަނާޅާ ޕާޓީތަކާއި، މުއްދަތު ހަމަވިފަހުން ހުށަހެޅި ޕާޓީތަކާމެދު އަޅާނެ ފިޔަވަޅެއް މާދަމާ ބާއްވާ މެންބަރުންގެ ބައްދަލުވުމުގައި ގޮތެއް ނިންމާނެ ކަމަށް އިލެކްޝަންސް ކޮމިޝަން (އީސީ) އިން ހާމަކޮށްފިއެވެ.\nސިޔާސީ ޕާޓީތަކުގެ އަހަރީ ރިޕޯޓު ޑީއާރުޕީ އާއި އަދާލަތު ޕާޓީން ހުށަ ނާޅާ އިރު، ޕީޕީއެމުން އެ ރިޕޯޓު ހުށަހެޅީ މުއްދަތު ހަމަވެފައިވަނިކޮށެވެ.\nޕީޕީއެމުން އަހަރީ ރިޕޯޓު ހުށަހަޅާފައިވަނީ މިއަދު އެވެ. އަދާލަތު ޕާޓީންނާއި، ޑީއާރުޕީން އަހަރީ ރިޕޯޓު ހުށަނާޅާއިރު، އޮޑިޓް ރިޕޯޓު ވެސް ހުށަހާޅާފައެއް ނުވެއެވެ.\n"ވަގުތު" މައުލޫމާތު ދެއްވަމުން އިލެކްޝަން ކޮމިޝަނުގެ މެމްބަރު އަހުމަދު އަކްރަމް ވިދާޅުވީ އަހަރީ ރިޕޯޓު ހުށަނާޅާ ޕާޓީތަކާއި، މުއްދަތު ހަމަވިފަހުން ހުށަހެޅި ޕާޓީތަކާމެދު އަޅާނެ ފިޔަވަޅެއް މާދަމާ ބާއްވާ މެންބަރުންގެ ބައްދަލުވުމުގައި ގޮތެއް ނިންމާނެ ކަމަށެވެ.\n" ޑީއާރުޕީއާ އަދާލަތުން ހުށަނާޅާ. ޕީޕީއެމުން ހުށަހެޅީ މުއްދަތު ހަމަވީފަހުން. އަޅާނެ ފިޔަވަޅެއް މާދަމާ ނިންމާނަން އޮޑިޓް ރިޕޯޓު ހުށަނާޅާ ޕާޓީތަކާމެދު ވެސް ގޮތެއް ނިންމުމަށް މާދަމާ ބައްދަލުވުމެއް ބާއްވާނެ " އަކްރަމް ވިދާޅުވިއެވެ.\nސިޔާސީ ޕާޓީތަކުގެ ފައިސާ ދޫކުރާނީ އޮޑިޓް ރިޕޯޓާއި އަހަރީ ރިޕޯޓު ފުރިހަމައަށް ހުށަހަޅާ ޕާޓީތަކަށް އެކަންޏެވެ.\nމެއި 15, 2019 16:09\nތި ތަނުގެ ނަން ފިޔަވަޅު އަޅާ ކޮމިޝަން..މި ނަމަށް ބަދަލުކުރަން ފެނޭ....އަބަދުވެސް ކޮންމެވެސް ބަޔަކަށް ފިޔަވަޅު ނޭޅިގެން އުޅޭ ބައެެއް ތީ\nމެއި 15, 2019 17:00\nމި އީސީ މީހުން ކީިއްވެތަ ޕީޕީއެމް އާަ ނެއްޓެން ނޭނގިގެން މިއުޅެނީ؟؟؟؟؟؟؟؟؟\nމެއި 15, 2019 17:02\nރިޕޯރޓް ހުށައަޅަންތަ ޤަވައިދުގަ އޮތީ . ދޭންޖެހޭ ފައިސާ އާއި ހައްގުތައް ހިފެހެއްޓުން އޯކޭ ؟\nމެއި 15, 2019 18:41\nޕާޓީ ތަކައް ފައިސާނުދީ ހިފެހެއްޓީމަ އަޅާނެ ފިޔަވަޅެއް ނެއްބާ\nމެއި 15, 2019 21:37\nސިޔާސީ ޕާޓީތަކަށް އަދަބު ދޭހިތުން، ދައްލާދެއްގެ ގޮތުގައި ގަދަބަސް ބުނަމުންދާއިރު، އަދާކުރަންޖެހޭ ޤާނޫނީ ޒިންމާއަކީ، އެވަގުތަކު ވެރިކަމުގައި ތިބޭ ބަޔަކު ރުއްސާލުން އެކަނިތޯ ސުވާލު އުފެދެއެވެ.


India In Positive Vi Meehunge Adhadhu2Million Ah Araifi – adduLIVE\nއިންޑިއާ އިން ޕޮޒިޓިވްވި މީހުންގެ އަދަދު ދެ މިލިއަނަށް\nAug 07, 2020, 10:48 ހަސަން ރަޝީދު\nއިންޑިއާ އިން ކޮވިޑް-19 އަށް ޕޮޒިޓިވްވި މީހުންގެ އަދަދު ދެ މިލިއަނަށް އަރައިފިއެވެ.\nއިންޑިއާގެ ހެލްތު މިނިސްޓްރީން ބުނީ ފާއިތުވި 24 ގަޑިއިރުތެރޭ 62،538 މީހުން މި ބައްޔަށް ޕޮޒިޓިވް ވެފައިވާ ކަމަށް މިއީ ރެކޯޑު އަދަދެއް ކަމަށެވެ. އަދި އިއްޔެއިން ފެށިގެން މި ބަލީގައި އިތުރު 886 މީހަކު މަރުވެފައިވާ ކަމަށްވެސް ހެލްތު މިނިސްޓްރީން ބުނެއެވެ.\nމި އަދަދުތަކާއެކު މި ބައްޔަށް އިންޑިއާ އިން ޕޮޒިޓިވްވި މީހުންގެ އަދަދު މިހާރު ވަނީ ދެ މިލިއަނަށް ވުރެ މައްޗަށް އަރާފައެވެ. އަދި މި ބަލީގައި މަރުވި މީހުންގެ އަދަދު މިހާރު ވަނީ 41،000 އަށް ވުރެ މައްޗަށް އަރާފައެވެ.\nކޮވިޑަށް އެންމެ ފުރަތަމަ އިންޑިއާ އިން މީހަކު ޕޮޒިޓިވްވީ މިދިޔަ ޖެނުއަރީ މަހުގެ 30 ވަނަ ދުވަހުއެވެ. އަދި ޕޮޒިޓިވްވި މީހުންގެ އަދަދު މިލިއަނަކަށް އަރާފައިވަނީ މިދިޔަ މަހުގެ 17 ވަނަ ދުވަހުއެވެ. މިދިޔަ މަހަކީ މި ބައްޔަށް އިންޑިއާ އިން އެންމެ ގިނަ އަދަދަކަށް މީހުން ޕޮޒިޓިވްވީ މަހެވެ.\nއިންޑިއާ އަކީ ތިންވަނަ އަށް މި ބައްޔަށް އެންމެ ގިނަ މީހުން ޕޮޒިޓިވް ވެފައިވާ ގައުމެވެ. މި ބައްޔަށް އެންމެ ގިނަ މީހުން ޕޮޒިޓިވްވީ އެމެރިކާ އިން ކަމަށްވާއިރު ދެވަނައިގައި އޮތީ ބްރެޒިލް އެވެ.


vnews - Cancer baleege faruvaa akah ves Pizza!\nކެންސަރު ބަލީގެ ފަރުވާއަކަށް ވެސް ޕިއްޒާ!\nފަހަކަށް އައިސް އަހަރެމެން ދިވެހިންގެ ތެރޭގައި އެންމެ އާންމުވެފައިވާ އެއް ކެއުމަކީ ޕިއްޒާ އެވެ. މާލެތެރޭގައި ޕިއްޒާއަށް ހާއްސަކޮށްފައިވާ ރެސްޓޯރަންޓްތަކަށް ބަލާލައިފިނަމަ އެތަންތަނަށް ޑިމާންޑް އޮތް ވަރު ހާމަވެގެންދެ އެވެ. މިކަމުންވެސް އެނގެނީ ދިވެހިންގެ ތެރޭގައި ޕިއްޒާގެ މަގުބޫލުކަން އޮތް ވަރެވެ.\nޕިއްޒާ އަކީ އެތައް ބަޔަކަށް މީރު ކެއުމަކަށް ވިޔަސް ބައެއް ކަހަލަ ޕިއްޒާއަކީ ހަށިގަނޑަށް ގެއްލުން ލިބޭ ބައެއް ކަހަލަތަކެތި ބޭނުންކޮށްގެން ހަދާފައިވާ އެއްޗެކެވެ. އެގޮތުން ސިއްހީ މާހިރުން ވިދާޅުވާ ގޮތުގައި ޕިއްޒާ އަކީ ހަށިގަނޑުގެ ކޮލެސްޓްރޯލް މަތިކޮށް ހިތުގެ ބަލިތަކަށް މަގުފަހި ކުރުވާ އެއްޗެކެވެ. މީގެ އިތުރަށް މީހާގެ ކޮންމެ ދުވަހެއްގެ ކެއުމުގައި ޕިއްޒާ ހިމަނައިފިމަ އެމީހަކު މާބޮޑަށް ފަލަވެ ލޭމައްޗަށް ދިއުމަށް މަގުފަހިކުރުވާނެ އެވެ.\nއެކަމަކު ޕިއްޒާ ކެއުމަށް ދެވިހިފާފައިވާ މީހުންނަށް މިފަހަރު މިއޮތީ އުފާވެރި ހަބަރެކެވެ. އެގޮތުން ހިތުގެ ބައްޔާ ކެންސަރަށް ފަރުވާއެއް ކަމަށް ބުނާ ޕިއްޒާއެއް މިިހާރު މިވަނީ އުފައްދާފަ އެވެ.\nއިޓަލީގެ ރަށެއް ކަމަށްވާ ނެޕްލްސްގައި ހުންނަ އިންސްޓިޓިއުޓޯ ނަޒިއޯލީ ނަމަކަށް ކިޔާ ކެންސަރ އިންސްޓިޓިއުޓެއްގެ ސައިންޓިސްޓުން "ޕަސްކަލީނާ"ގެ ނަމުގައި އުފައްދާފައިވާ މި ޕިއްޒާ އަކީ އެއްވެސް ވަރަކަށް ޗީޒް އާއި މަސް ބޭނުންކޮށްފައި ނުވާ ޕިއްޒާ އެކެވެ. އެފަދަ ބާވަތްތަކުގެ ބަދަލުގައި މި ޕިއްޒާގައި ބޭނުންކޮށްފައިވަނީ އިނގުރު، މިރުސް، އޮލިވްސް، އޮލިވް އޮއިލް، ޓޮމާޓޯ އަދި ރަޕިނީ ނަމަކަށް ކިޔާ ބްރޮކޮލީގެ ބާވަތެކެވެ.\nނަޒިއޯލީ އިންސްޓިޓިއުޓްގެ ސައިންޓިސްޓުން ވިދާޅުވާ ގޮތުގައި މި ޕިއްޒާ ހެދުމަށް ބޭނުންކޮށްފައިވާ އެއްޗިއްސަކީ ހިތުގެ ބަލިތަކުން މީހާ ސަލާމަތް ކޮށް، ގޮހޮރަށް ޖެހޭ ކެންސަރުން ދުރުކޮށްދޭ ބާވަތްތަކެކެވެ. ވަކިން ހާއްސަކޮށް ޓޮމާޓޯ ފާހަގަކޮށްފައިވެ އެވެ. ސަބަބަކީ ޓޮމާޓޯގެ ތޮށިގަނޑުގައި ހުންނަ ލައިކޮޕީން އަކީ ކެންސަރު ބަލީގެ އިތުރަށް ހަށިގަނޑުގައި އުފެދޭ ޓިއުމަރުތަކުންވެސް މީހާ ސަލާމަތް ކޮށްދޭ އެއްޗެކެށް ވާތީ އެވެ.\nނަޒިއޯލީގެ ސައިންޓިސްޓުން ވިދާޅުވާ ގޮތުގައި މި ޕިއްޒާއަކީ ހަފްތާ އަކު ދެ ދުވަހު ކެއުމުގައި ބޭނުން ކުރަން ހަަމަ ވަރަށް ރަނގަޅު ޕިއްޒާ އެކެވެ.


America ge inzaaraaeku Maduro ah pressure boduvanee\nވެނެޒުއޭލާގެ ބޯޑަރު އަވަށްތަކުގައި ހިނގަމުންދާ ހަމަނުޖެހުންތަކުގައި މިހާތަނަށް ތިން މީހުން މަރުވެފައިވާއިރު، 300 އަށް ވުރެ ގިނަ މީހުން ވަނީ ޒަހަމްވެފަ އެވެ. -- ފޮޓޯ: ރޮއިޓާސް\nކަރާކަސް (ފެބްރުއަރީ 25) - ވެނެޒުއޭލާގެ ބޯޑަރު އަވަށްތަކުގައި ކުރަމުންދާ މުޒާހަރާތަކުގައި ހިނގަމުންދާ ހަމަނުޖެހުންތަކާއި ގުޅިގެން، އެގައުމަށް އެހީ ވަނުން ހުއްޓުވުމަށް ނިންމުމާއެކު، ބައިނަލްއަގުވާމީ މުޖުތަމުއު އިން ރައީސް ނިކޮލަސް މަޑޫރޯއަށް ކުރިމަތިވެފައިވާ ޕްރެޝަރު އިތުރަށް ބޮޑެވެއްޖެ އެވެ.\nވެނެޒުއޭލާއާ ދެކޮޅަށް ދަތިކުރުމުގެ އިތުރު ފިޔަވަޅުތައް އަޅާނެކަމުގެ އިންޒާރު އެމެރިކާ އިން ދީފައިވާއިރު، ސަރަހައްދުގެ ގައުމުތައް ގުޅިގެން ވެނެޒުއޭލާ "މިނިވަން" ކުރަން މަސައްކަތް ފެށުމަށް އަވަށްޓެރި ބްރެޒިލްއިން ވަނީ ގޮވާލައިފަ އެވެ.\nއެމެރިކާގެ ތާއީދު ލިބިފައިވާ އިދިކޮޅު ލީޑަރު ހުވެން ގުވައިޑޯ ވަނީ އެހީ ވަނުން ހުއްޓުވުން ކުށްވެރި ކުރައްވައި، މަޑޫރޯގެ ސަރުކާރާއި ދެކޮޅަށް ހަރުކަށި ފިޔަވަޅުތައް އެޅުމަށް ގޮވާލައްވައިފަ އެވެ.\nކޮލަމްބިއާ މަގުން އެމެރިކާއިން ދިން އެހީ ހޯދުމަށް އެތަކެއް ހާސް ބަޔަކު އެއްވެފައިވާއިރު، އެ ހަމަނުޖެހުންތައް ކޮންޓްރޯލް ކުރަން ސިފައިން ވަނީ ކަރުނަ ގޭހާއި ރަބަރު ވަޒަން ބޭނުންކޮށްފަ އެވެ. އެ ހަމަނުޖެހުންތަކުގައި މިހާތަނަށް ތިން މީހުން މަރުވެފައިވާއިރު، 300 އަށް ވުރެ ގިނަ މީހުން ވަނީ ޒަހަމްވެފަ އެވެ.\nއެކަމާއި ގުޅިގެން، މަޑޫރޯ ވަނީ އަވަށްޓެރި ކޮލަމްބިއާ އާއެކު އޮންނަ ގުޅުން ކަނޑާލަން ނިންމަވައި، ވެނެޒުއޭލާގައި ތިބި ކޮލަމްބިއާ އޮފިޝަލުން ދިޔުމަށް އަންގަވައިފަ އެވެ.\nމިދިޔަ ޑިސެމްބަރު މަހު ބޭއްވި އިންތިހާބު އިދިކޮޅު ޕާޓީތަކުން ބޯއިކޮޓް ކޮށްފައިވަނިކޮށް، ދެވަނަ ދައުރަކަށް އިންތިހާބުވި މަޑޫރޯ ވަނީ އެ ނިންމުމާއި ގުޅިގެން، އެމެރިކާ އާއެކު އޮންނަ ހާރިޖީ ގުޅުން ކަނޑާލައިފާކަން އިއުލާނުކުރައްވައިފަ އެވެ. އަދި ވެނެޒުއޭލާގައި ހުރި އެމެރިކާ އެމްބަސީ ބަންދުކޮށް އެތަނުގައި ތިބި މުޒައްޒަފުން އަނބުރާ ގެންދިއުމަށް 72 ގަޑިއިރުގެ މުހުލަތެއް ވަނީ ދެއްވައިފަ އެވެ.\nއެމެރިކާ ބްރެޒިލް ވެނެޒުއެލާ + ނިކޮލަސް މަޑޫރޯ


Councilorun ge dhauraa medhu gotheh ninmunah Suprem court ge lafayakah edheny\nމިހާރު ތިބި ކައުންސިލަރުންގެ ދައުރާ މެދު ގޮތެއް ނިންމުމަށް ސުޕްރީމްކޯޓަށް ދާން ރައްޔިތުންގެ މަޖިލީހަށް މިއަދު ގަރާރެއް ހުށަހަޅައިފި އެވެ.\nލޯކަލް ކައުންސިލް އިންތިހާބު ނުބޭއްވޭތީ މިހާރު ތިބި ކައުންސިލަރުންގެ ދައުރު ދަންމައިލުމަށް ގާނޫނު އަސާސީ އިސްލާހުކުރަން ސަރުކާރުން ހުށަހެޅި ބިލަށް އެއްވެސް ބަދަލެއް ނުގެނެސް ފާސްކުރަން އެމްޑީޕީގެ ޕާލަމެންޓްރީ ގްރޫޕުން ރޭގައި ފާސްކުރި އެވެ.\nއެމްޑީޕީގެ ޕީޖީ ގްރޫޕްގެ އެ ނިންމުމާ ދެކޮޅަށް ބައެއް މެމްބަރުން މިއަދުގެ ޖަލްސާގައި ވާހަކަ ދެއްކެވި އެވެ. އެއީ އެގޮތަށް ފާސްކުރަން ޕީޖީގެ ނިންމުން ފާސްކުރަން ވޯޓް ނުދެއްވި މެމްބަރުންނެވެ. އެމްޑީޕީގެ ޕާލަމެންޓްރީ ގްރޫޕުގެ ބައްދަލުވުމުގައި ބައިވެރިވެ ވަޑައިގެންނެވި 55 މެމްބަރުންގެ ތެރެއިން ފާސްކުރަން ވޯޓު ނުދެއްވަނީ 13 މެންބަރެކެވެ.\nކޮވިޑް-19 ފެތުރޭތީ ލޯކަލް ކައުންސިލް އިންތިހާބު ފަސްކޮށްފައިވާއިރު މިހާރު ތިބި ކައުންސިލްތަކުގެ ދައުރު އަންނަ މަހުގެ ތިން ވަނަ ދުވަހު ހަމަވާނެ އެވެ. އެހެންކަމުން އުފެދޭ ގާނޫނީ ހުސްކަމާ މެދު އިސްތިޝާރީ ލަފައެއް ހޯދަން ސުޕްރީމްކޯޓަށް ދާން ރައްޔިތުންގެ މަޖިލީހަށް ގަރާރު ހުށައެޅުއްވީ ގާނޫނު އަސާސީ ބަދަލުކުރަން ތްރީލައިން ވިޕެއް ނެރެން އެމްޑީޕީ ޕީޖީ ގްރޫޕްގެ ބައްދަލުވުމުގައި ވޯޓް ދެއްވި ހަނިމާދޫ ދާއިރާގެ މެމްބަރު އަބްދުލް ގަފޫރު މޫސާ އެވެ.\nގާނޫނުއަސާސީގެ 95 ވަނަ މާއްދާގައި އޮންނަނީ ގާނޫނުގައި އޮންނަ ކަމަކާ މެދު އުފެދޭ މުހިންމު ސުވާލުތަކާއި ގާނޫނީ ގޮތުން ކަމެއް އޮތް ގޮތާ މެދު ސުޕްރީމް ކޯޓުގެ ލަފަޔަކަށް އެދި ރައްޔިތުންގެ މަޖިލީހުން ފާސްކުރާ ގަރާރަކުން ހުށަހެޅިދާނެ ކަމަށެވެ.


4 kudhinnaa behunu meehaa ge dhauvaa negee ehen court akah fonuvan: PG | Mihaaru\n4 ކުދިންނާ ބެހުނު މީހާގެ ދައުވާ ނެގީ އެހެން ކޯޓަކަށް ފޮނުވަން: ޕީޖީ\n13 ޖޫން 2018 - 19:30 16 comments\nގދ. އަތޮޅުގެ ރަށެއްގައި އެއްބަނޑު އެއްބަފާ ހަތަރު އަންހެން ކުދިންނާ، 75 އަހަރުގެ ފިރިހެނަކު ގަދަކަމުން ބަދު އަޚުލާގީ އަމަލު ހިންގި ކަމަށް ބުނާ މައްސަލައިގައި އެ މީހާގެ މައްޗަށް ކުރި ދައުވާ ޕްރޮސެކިއުޓާ ޖެނެރަލް (ޕީޖީ) އަނބުރާ ނެގީ އެހެން ކޯޓަކަށް ފޮނުވަން ކަމަށް އެތަނުން މިއަދު ބުނެފި އެވެ.\nމިދިޔަ ނޮވެމްބަރު މަހުގެ ތެރޭގައި ހައްޔަރު ކުރި އެ މީހާގެ މައްޗަށް، ދައުލަތުން ވަނީ މިދިޔަ ފެބުރުއަރީ މަހުގެ ތެރޭގައި ދައުވާކޮށްފަ އެވެ. އެކަމަކު އެ ރަށުގެ ކޯޓަށް ހުށަހެޅި އެ މައްސަލައިގެ އެއްވެސް އަޑުއެހުމެއް ނުބާއްވަނީސް، މިދިޔަ މާޗު މަހުގެ ފަހުކޮޅު ޕީޖީން ވަނީ ދައުވާ އަނބުރާ ނަގައިފަ އެވެ.\nޕީޖީގެ އޮފިޝަލަކު މިއަދު ވިދާޅުވީ ރަށު ކޯޓަށް މައްސަލަ ހުށަހެޅީ، އެކަން ހިނގައިދިޔައީ ރަށުގައި ކަމަށް ވާތީ ކަމަށާއި އެކަމަކު އެ ރަށުގައި މައްސަލަ ކުރިއަށް ގެންދެވެން ނެތް ކަމަށެވެ. އެހެންވެ، އެ އަތޮޅުގެ އެހެން ރަށެއްގެ ކޯޓުގައި ކުރިއަށް ގެންދިޔުމަށް، ޕީޖީން ދައުވާ ނެގީ ކަމަށް އޭނާ ވިދާޅުވި އެވެ.\n"މިދިޔަ މާޗު މަހުގައި ދައުވާ އަނބުރާ ފޮނުވަން ކޯޓަށް އެންގުމުން، އެ ކޯޓުން އެކަން ކޮށްފައިވަނީ މިދިޔަ ހަފުތާގެ ތެރޭގައި. އަޅުގަނޑުމެން މިހާރު މިދަނީ ޝަރީއަތް ކުރުމަށް، އެ ދައުވާ އެހެން ކޯޓަކަށް ފޮނުވުމަށް އެ މަސައްކަތް ކުރަމުން. ލަފާކުރެވޭ ގޮތުން އެކަމަށް ހަފުތާއެއްހާ ދުވަސް ނަގާނެ،" އޮފިޝަލް ވިދާޅުވި އެވެ.\n"އަޅުގަނޑުމެން މައްސަލަ ބޭރެއް ނުކުރަން."\nއެއްބަނޑު އެއްބަފާ ހަތަރު ކުދިންނާ ބެހުމުގެ އިތުރުން، މީހަކާ އިނދެގެން އުޅޭ އަންހެނަކާ އެކި ފަހަރު މަތިން ޒިނޭ ކުރި މައްސަލައެއްގައި ވެސް އެ މީހާގެ މައްޗަށް ދައުވާ ކުރެ އެވެ. މި ހަތަރު ކުދިންނާ ބެހުމުގެ ތުހުމަތުގައި، އޭނާގެ އިތުރުން އޭނާ ގެންގުޅޭ ބިދޭސީއަކު ވެސް ހައްޔަރުކުުރި އެވެ. އެކަމަކު އެނގިފައިވާ ގޮތުގައި އުމުރުން ދުވަސްވީ މީހާ ހައްޔަރު ކުރުމަށް ފަހު ދޫކޮށްލުމުން މިހާރު އަނެއްކާ ވެސް އޭނާ އުޅެނީ އެ ރަށުގައި ހުންނަ އޭނާގެ ފިހާރަ ހިންގުމުގަ އެވެ. ރަށުގައި ނުފޫޒު ގަދަ ކަމަށް ބުނާ އެ މީހާ، މީގެ 12 އަހަރު ކުރިއްސުރެ އަންނަނީ އެކި ކުދިންނަށް ޖިންސީ ގޯނާ ކުރަމުން ކަމަށް އޭގެ ތެރެއިން ބައެއް ކުދިން ބުނެ އެވެ. އޭނާ ވަނީ އެ ހަތަރު ބެއިންނާއި އެކުދިންގެ މަންމަ ދިރިއުޅޭ ގެ މަރާމާތުކޮށް، ދިރިއުޅެވޭނެ ގޮތް ހަދައިދީފަ އެވެ. އަދި އެ މީހުން ކައިބޮއި ހެދުމަށް، ދަރަންޏަށް އެއްޗެހި ނަގަނީ އެ މީހާގެ ފިހާރައިންނެވެ. ކުދިންނާ ގުޅުން ހިންގީ އެއީ ސަބަބެއް ކަމަށް ބަލައިގެން ކަމަށް އެ ކުދިން ބުނެ އެވެ.\nއިތުރު ލިޔުންތައް ކުށްކުރުން ގދ. އަތޮޅު ޕްރޮސެކިއުޓާ ޖެނެރަލް ކުޑަކުދިންނަށް އަނިޔާކުރުން ކުޑަކުދިންނަށް އަނިޔާކުރުން ހުއްޓުވުން


Saudi, UAE, Bahrain adhi Misrun Qatara Haarijee Gulhun Kandaalaifi | ungoofaaru.com\nބަނޑޭރިގަނޑު/ޚަބަރު/ދުނިޔެ/ސައުދީ, ޔޫއޭއީ, ބަހުރެއިން އަދި މިސްރުން ޤަތަރާ ހާރިޖީ ގުޅުން ކަނޑާލައިފި\nޔުނައިޓެޑް އަރަބި އެމިރޭޓް, ސައުދީ އަރަބިޔާ, މިސްރު އަދި ބަހްރެއިނުން ޤަތަރާއި ހާރިޖީ ގުޅުން ކަނޑާލައިފިއެވެ. އެ ގައުމުތަކުން ވަނީ ޤަތަރުގައި ތިބި އެގައުމުތަކުގެ ހާރިޖީ މަޤާމުތަކުގެ މުވައްޒަފުން އަނބުރާ ގެންނަން ނިންމާ އެގައުމުތަކުގައި ތިބި ޤަތަރުގެ ޑިޕްލޮމެޓުން އަނބުރާ ފޮނުވާލަން ނިންމާފައެވެ.\nއެ ގައުމުތަކުން ކުއްލި ގޮތަކަށް ޤަތަރާ ހާރިޖީ ގުޅުން ކަނޑާލައިފި ކަން އިއުލާން މި ކުރީ ޤަތަރުން ޓެރަރިސްޓް ޖަމާއަތްތަކަށް އެހީވާ ކަމަށާއި އަދި އިރާނާ ގުޅުންއޮންނަ ކަމަށް ތުހުމަތުކޮށެވެ. މިކަމަށް ޤަތަރުން އަދި އެއްޗެއް ނުބުނެއެވެ.\nއެ ގައުމުތަކުން ވަނީ ޤަތަރާ އެގައުމުތަކާ މެދު ކަނޑު އަދި ވައިގެ ދަތުރު ފަތުރުތައް ހުއްޓާލުމަށް ނިންމާފައެވެ. އަދި ޤަތަރުގެ އެއްވެސް ރައްޔިތަކުން އެ4ޤައުމަށް ނާދެވޭގޮތް ހަދާ ޤަތަރު އެ ސަރަހައްދުން އެކަހެރިކޮށްލަން ނިންމާފައެވެ.\nސައުދީ އަދި ގަލްފުގެ ގައުމުތަކާ ޤަތަރާ އޮންނަ ގުޅުން ގޯސްވެފައި މި ވަނީ ޤަތަރުގެ އަމީރު ހަމީމް ބިން އަލް ހަމަދް އިރާންގެ ރައީސް ޙަސަން ރޫހާނީއާ ފޯނުން ގުޅުއްވާ އިރާނުގެ ރިޔާސީ އިންތިހާބު ކާމިޔާބުކުރެއްވީތީ އެކަމަށް މަރުހަބާ ވިދާޅުވެފައި ވަނިކޮށެވެ. ސައުދީން ދެކެނީ މިއީ އެގައުމުން ނިންމާފައިވާ އިރާން އަށް ފިއްތުންތައް ކުރިމަތިކޮށް އިރާން ބާކީކޮށްލުމުގެ ސިޔާސަތާ ދެކޮޅުކަމެއް ކަމަށެވެ.\nއެމެރިކާގެ ރައީސް ޑޮނަލްޑް ޓްރަންޕް ސައުދީއަށް ދާދި ފަހުން ކުރެއްވި ދަތުރުފުޅުގައި ޓެރަރިސްޓް ޖަމާއަތް ތަކަށް ވާގިދިނުމުގެ ހުރިހާ ތުހުމަތެއްގެ އިނގިލި ދިއްކުރައްވާފައި ވަނީ އިރާނާ ދިމާލަށެވެ. މި ބައްދަލުވުގައި ސައުދީ އިސްވެ އޮވެ ހަދާފައިވާ ކޯލިޝަންގެ ހުރިހާ ޤައުމުތަކުން ވަނީ އިރާނާއެކު އޮންނަ ގުޅުން ކަނޑާލަން ނިންމަފައެވެ.\nއެމެރިކާގެ މިލިޓަރީ ބޭސްއެއް ޤަތަރުގައި ވެސް ޤާއިމްކޮށްފައި ވާ އިރު ޤަތަރު އެކަހެރިކޮށްލުމަކީ އެމެރިކާގެ މަސްލަހަތު ފުށުއަރާނެ ކަމެއްކަމަށް މުރާސިލުން ދެކެއެވެ. އެމެރިކާއިން ވަނީ ޤަތަރާ ދެމެދު ޖެހިފައިވާ މައްސަލަތައް ހައްލުކުރުމަށް މެދުވެރިއަކަށް ވުމަށް ހުށައަޅާފައެވެ.\nއުފާ ރޯދަ ކުއިޒް 1438 - 10 ވަނަ ސުވާލު


Olympics gai kulhen Buffon beynunvey | Mihaaru\nއޮލިމްޕިކްސްގައި ކުޅެން ބުފޮން ބޭނުންވޭ\n10 ޖޫން 2019 - 11:42\nރޯމް (ޖޫން 10) – އަންނަ އަހަރުގެ އޮލިމްޕިކްސްގައި އިޓަލީގެ 23 އަހަރުން ދަށުގެ ޓީމަށް ކުޅުމަށް ފަހު، ރިޓަޔާކުރަން ޖިއަންލުއިޖީ ބުފޮން އުއްމީދުކުރާ ކަމަށް ރިޕޯޓްތައް ބުނެފި އެވެ.\nއުމުރުން 41 އަހަރުގެ ބުފޮން ވަނީ މިދިޔަ އަހަރު ގައުމީ ޓީމަށް ކުޅުން ހުއްޓާލައިފަ އެވެ. އެކަމަކު އަދިވެސް ކްލަބް ކެރިއަރު ކުރިއަށް ގެންދަން ވަނީ ނިންމައިފަ އެވެ. ފްރާންސްގެ ޕީއެސްޖީ އަށް ކުޅުމަށް ފަހު އަންނަ ސީޒަނުގައި އޭނާ އަނެއްކާ ވެސް ފެންނާނީ އިޓާލިއަން ލީގުގެ ކްލަބަކުންނެވެ.\nއިޓަލީގެ އެންމެ މަޝްހޫރު ކުޅިވަރު ނޫސް ގަޒެއްޓާ ޑެއްލޯ ސްޕޯޓްސް އިން ރިޕޯޓްކުރާ ގޮތުގައި 23 އަހަރުން ދަށުގެ ޓީމަށް ނަގާ ސީނިއާ ތިން ކުޅުންތެރިންގެ ތެރޭ ހިމެނެން ބުފޮން ބޭނުންވާ ކަމަށެވެ. މާނައަކީ، 2006 ވަނަ އަހަރު އިޓަލީއާ އެކު ވޯލްޑް ކަޕް ކާމިޔާބުކުރި ކުޅުންތެރިޔާ، ރަން މެޑެއްޔަކާ އެކު ކެރިއަރު ނިންމާލަން ބޭނުންވުމެވެ. އޭނާ އަކީ 1996 ވަނަ އަހަރުގެ އޮލިމްޕިކްސްގައި އިޓަލީ ޓީމުގެ ރިޒާވް ކީޕަރެވެ. އެ ފަހަރު އިޓަލީ ގްރޫޕް ސްޓޭޖުން ކެޓީ އެވެ.\nއިޓަލީގެ ގައުމީ ޓީމުން އަލުން ފުރުސަތު ހޯދުމަށްޓަކައި އަންނަ ސީޒަނުގައި އޭނާ ގަވާއިދުން ކުޅެން ޖެހޭނެ އެވެ. އޭނާ އަންނަ ސީޒަނުގައި ފެނުން ގާތީ، ކެރިއަރު ފެށި ކްލަބް ކަމަށްވާ ޕާމާ ނުވަތަ އެޓަލާންޓާ އިން ކަމަށް ބެލެވެ އެވެ. ހާއްސަކޮށް އެޓަލާންޓާ ފުރަތަމަ ފަހަރަށް ޗެމްޕިއަންސް ލީގުން ޖާގަ ހޯދާފައިވާތީ ޔޫރަޕުގެ ތަޖުރިބާކާރު ގޯލްކީޕަރެއް އެ ޓީމަށް ބޭނުންވާނެ އެވެ.\nޕާމާ އިން 1995 ވަނަ އަހަރު ކެރިއަރު ފެށި ބުފޮން ވަނީ އެ ޓީމާ އެކު އިޓާލިއަން ކަޕާއި ޔުއެފާ ކަޕް ކާމިޔާބުކޮށްފަ އެވެ. އޭނާ ދުނިޔޭގެ ރެކޯޑް އަގެއްގައި 2001 ގައި ޔުވެންޓަސް އަށް ބަދަލުވެ އެ ޓީމާ އެކު އިޓާލިއަން ލީގު ނުވަ ފަހަރު ކާމިޔާބުކުރި އެވެ. އޭނާ ވަނީ އިޓަލީ ގައުމީ ޓީމަށް 1997-2018 އަށް 176 މެޗު ކުޅެދީފަ އެވެ.\nއިތުރު ލިޔުންތައް ޖިއަންލުއިޖީ ބުފޮން


މެންބަރުންގެ ޚިޔާލު: ހަތަރު އަނގޮޅި އެއްގެ މެދުގައި! – Maldivian Democratic Party\n18 އޭޕްރީލް 2011\nމެންބަރުންގެ ޚިޔާލު: ހަތަރު އަނގޮޅި އެއްގެ މެދުގައި!\nމިއަދު މުޅިރާއްޖޭގެ ގައިމުވެސް ގިނަބައެއްގެ ނަޒަރު ހުއްޓިފައި މިވަނީ މިޕާޓީގެ އެތެރޭގައި ބޭއްވުމަށް ހަމަޖެހިފައިވާ އެތެރޭގެ މުހިންމު އިންތިޚާބު ތަކާ ދިމާލަށެވެ. ޕާޓީގެ މުހިންމު ގިނަ މަޤާމުތަކަކަށް މެންބަރުން ކަނޑައެޅުމަށް މިމަހުގެ 30 ވަނަ ދުވަހު އެމްޑީޕީން މިބާއްވާ އިންތިޚާބު ވެގެންދާނީ މިޕާޓީގެ މެންބަރުންގެވެސް ގިނަގުނަ އުންމީދު ތަކެއް އެކަމާ ގުޅިފައިވާނެ އިންތިޚާބެއް ކަމުގައެވެ.\nމިފުރުސަތުގައި އެންމެބޮޑަށް މިޕާޓީން ސަމާލުވެ ވިސްނާން ޖެހޭނެ އެއްކަމަކީ ރާއްޖޭގެ އެހެނިހެން ސިޔާސީ ޕާޓީތަކުގެ މިފަދަ އިންތިޚާބުތަކުގަައި ކަންވެދަމުންދާ ގޮތައް މިއިންތިޚާބުތަކުގެ ސަބަބުން މިޕާޓީގެ އެތެރޭގައި ހަމަނުޖެހުންތަކެއް އުފެދުމަށް ފުރުސަތު ނުދިނުމަށެވެ. މިޕާޓީއަކީ ޕާޓީގެ އެތެރޭގެ ޑިމޮކޮރަސީ އެންމެ ވަރުގަދަ ޕާޓީއޭ މިބުނާ ބުނުން ނަމޫނާއެއްގެ ގޮތުގައި ފުރިހަމަޔައް ދިވެހި ރައްޔިތުންނަށް ދައްކައި ދިނުމެވެ. އެހެނިހެން ސިޔާސީ ޕާޓީތަކަށް ރިވެތި މަގުން ހިނގުމަށް މަގުދެއްކުމެވެ. މިޕާޓީގެ މެންބަރުންނަށް މިޕާޓީގެ ކުރިމަގުގެ އުންމީދުތައް ފުރިހަމަ ކުރުމަށް ސާބިތުވެ ތިބުމުގެ އުންމީދު މިހާރައްވުރެ ބޮޑަށް އިތުރު ކޮއްދިނުމެވެ.\nމިކަން އެންމެ ފުރިހަމަ ގޮތުގައި ކުރުމުގެ ބާރު އޮތީ ހަމަ މިޕާޓީގެ ލޮބުވެތި މެންބަރުންގެ އަތްޕުޅުގެ މަތީގައެވެ. ޕާޓީގެ މަގާމުތަކަށް ކުރިމަތި ލައްވައިގެން އުޅުއްވާ އެންމެހާ ފަރާތްތަކުން ގެންގުޅުއްވާ އުސޫލުތަކަކީ ހަރުދަނާ އުސޫލުތަކަކަށް ވާންޖެހޭ ބީދައިން ކެންޑިޑޭޓުންނަށް ތާއީދު ކުރައްވާ އެންމެހާ މެންބަރުންވެސް ލާމަސީލު މިސާލުތަކެއް ދައްކުވައި ދީގެންނެވެ. ޕާޓީގެ އެންމެ މުހިންމު އެއް ގުނަން ކަމުގައިވާ ޕާލަމެންޓަރީ ގުރޫޕުގެ ލީޑަރަކު ހޮވުމަށް ބޭއްވި އިންތިޚާބު މިހާރުއެވަނީ ނިމިފައެވެ. ވާދަވެރި ގޮތެއްގައި ނިމިދިޔަ މިއިންތިޚާބު ނިމިގެން ދިޔައިރު އެއްވެސް ހަމަނުޖެހުމެއް ފެނިގެން ނުދިޔަކަމީ ރަނގަޅު ފާލެކެވެ. އެންމެ ދެވޯޓުގެ ތަފާތަކުން މިއިންތިޚާބު ނިމިގެން ދިޔައިރު މިއިންތިޚާބަކީވެސް ޕާޓީގެ އެތެރެއަށް ލޮޅުންތަކެއް ގެނުވާނެ އިންތިޚާބަކަށް ވެގެންދާނެ ކަމުގެ ” އުފާވެރި ” އިންތިޒާރުގައި ސިޔާސީ އިދިކޮޅު ފަރާތްތަކުން ތިބިކަން އެއީ ހަގީގަތެކެވެ. ޕީޖީގެ ރައީސް ކަނޑައެޅުމަށް ބޭއްވި އިންތިޚާބުގައި ހަމައެކަނި ވޯޓުލީ އެގުރޫޕުގެ މެންބަރުން ކަމުގައި ވާތީވެ އެއިންތިޚާބު އެހާ އޮމާންކޮށް ނިމިގެން ދިޔަނަމަވެސް ޕާޓީގެ ރައީސް ކަމުގެ މަގާމަށާއި ނައިބުރައީސްގެ މަގާމަށް ބޭފުޅަކު ކަނޑައެޅުން މާސަހަލުކޮށް ނިމިގެން ނުދާނެކަމުގައި މިހާރުވެސް އިދިކޮޅު ފަރާތްތަކުން ގެންދަނީ ބުނަމުންނެވެ. މިދެ މަގާމަށް ކުރިމަތި ލައްވައިފައިވާ ކެންޑިޑޭޓުންގެ މެދުގައި ހިނގަމުންދާ ވާދަވެރި ކެމްޕެއިންގެ ސަބަބުން އިދިކޮޅު ފަރާތްތަކުން އެކުރާ އުންމީދުތައް ހަޤީގަތަކަށް ވެގެން ދާނެކަމުގައި އެފަރާތްތަކުން ޔަޤީންކަމުގައި މިކެމްޕެއިން ހޫނުގަދަ ކުރެވޭތޯ މަސައްކަތް ކުރަމުން ގެންދާކަންވެސް ފާހަގަ ކުރެވެއެވެ.\nއެމްޑީޕީ މިއަދު މިއޮތް މަޤާމަށް މިއައީ މިފަދަ ކިތަންމެ އިންތިޚާބެއް ހުރަސް ކުރުމަށް ފަހުގައިކަން އެއީ ހަޤީގަތެކެވެ. މީގެކުރީންވެސް މިފަދަ ކިތަންމެ އިންތިޚާބެއް މިޕާޓީގެ މެންބަރުން ވަނީ ހިއްސާ ކޮއްފައެވެ. ރިޔާސީ ކެންޑިޑޭޓަކު ނެރުމައްވެސް ޕްރައިމަރީއެއް ބޭއްވި ހަމައެކަނި ޕާޓީއަކީ މިއީކަމާމެދު ޝައްކެއް ނެތެވެ. އަދި މީގެ ކުރީން ބޭއްވުނު މިފަދަ ކޮންމެ އިންތިޚާބެއްވެސް ބޭއްވިގެން ގޮސްފައިވަނީ ވަރަށް ހޫނުގަދަ ވާދަކުރުން ތަކުގެ ތެރޭގައިކަންވެސް ފާހަގަ ކޮއްލަމެވެ. ނަމަވެސް ޕާޓީގެ މެންބަރުންގެ އަދަދަށް މިއަދު އައިސްފައިވާ ބަދަލާ އަދި ރާއްޖޭގެ ސިޔާސީ މަޝްރަހުގައި މިޕާޓީގެ މަޤާމަކީ ކޮބައިކަމުން މިފަހަރުގެ އިންތިޚާބު ތަކަކީ ޔަގީނުންވެސް ވާދަވެރި އެހާމެ ހޫނު ގަދަވެގެން ދާނެ އިންތިޚާބު ތަކެއް ކަމުގައި ގަބޫލު ކުރާން ޖެހެއެވެ. އެއީ މިޕާޓީން އެދޭ އަދި ތަޢާރަފު ކުރިކަމެކެވެ. މިޕާޓީގެ އިންތިޚާބު ތަކަކީ ވާދަވެރި އިންތިޚާބު ތަކަކަށް ހެދުމަކީވެސް މިޕާޓީގެ އެއްލަނޑު ދަނޑިކަމުން މިކަން މިގޮތުގައި ހިގަމުން ދިއުމަކީ މިޕާޓީގެ ގިނަ މެންބަރުން އެކަމާ ހާސްވެ ކަންބޮޑުވާނެ ކަމެއް ނޫންނަމަވެސް މަދު ބައެއް މެންބަރުން މިކަމުގައި ކަންބޮޑުވުމެއް ގެންގުޅެވެސް ފާނެއެވެ. ވަކިމީހަކު އަންގާގޮތަކަށް ވޯޓުދީ ވަކިމީހެއްގެ ވަށައިގެން އެނބުރުމަށް އާދަވެ ޑިމޮކްރަސީއަކީ ހަމައެކަނި ލޭބަލެއްގެ ގޮތުގައި ބޭނުންކުރާ ސިޔާސީ ޕާޓީތަކުގެ މެންބަރުންނަށް މިކަން ހިނގާގޮތް ނޭގި ޅޮސްއުނދޯއްޔެއްގެއި ތިބިނަމަވެސް އެމްޑީޕީގެ މެންބަރުން މިކަމާ ކަންބޮޑެއް ނުވާނެއެވެ.\nމިފަހަރުގެ އިންތިޚާބުތައް ނިމިގެންގޮސް ޕާޓީ އަލުން އާރޫހަކާއެކު ހިނގައިގަތުމުގެ އިންތިޒާރުގައި މެންބަރުން ތިބިއިރު މީގެ ކުރީން ބައެއް އިންތިޚާބު ތަކުގައި ކަންވީގޮތައް އަރައިދާނެ ލޮޅުމަކަށްވެސް މެންބަރުން މިތިބީ ފިސާރި ސަމާލުވެއެވެ. މިޕާޓީ މިހާތަނަށް ކޮއްފައިވާ ތަޖުރިބާ ތަކުގެ އަލީގައި މިޕާޓީގެ ބިންގަލަށް އެއްވެސް ގުޑުމެއް އަރައިގެން ދިޔަނުދީ ވާންޖެހުނު ކޮންމެ ގުރުބާނީއެއް މިޕާޓީގެ މެންބަރުން ވާނެކަމީ ކޮންމެ މެންބަރަކަށްވެސް އޮންނާނެ ކަށަވަރުކަމެކެވެ. އެހެނަސް ގަބޫލު ކުރާންޖެހޭ ހަޤީގަތަކީ މިވަގުތު ޕާޓީގެ އެންމެހާ މެންބަރުންވެސް މިތިބީ ސިޔާސީގޮތުން ހަތަރު އަންގޮޅި އެއްގެ މެދުގައި ކަމެވެ. ވެރިކަމުގެ ދައުރު ދެބައިވުމާ ގާތްވެފައިވުމާ މެނިފެސްޓޯއާއި ގުޅޭ ކަންކަން ނިންމައިލުމަށް ބާކީއޮތް މުއްދަތުގެ ބޭނުން އެންމެ ހެޔޮގޮތުގައި ހިފުމުގެ އިތުރުން 2013 ގެ އިންތިޚާބުގައި މިއެދޭ ލަނޑުދަނޑިއަށް އޮމާންކަމާއެކު ވާސިލްވުމަށް ދުވެލި ހަލުއިކޮށް އަލުންއާ ރޫހަކާއެކު މަސައްކަތް ފަށައިގަތުމަށް މިވަގުތައް އެންމެ ބޭނުންތެރިވެފައި އޮތީ ކުރިމަތިވަމުން މިއަންނަ ޕާޓީގެ އިންތިޚާބުތައް ކަމުގައި ވުމާއެކު އިންތިޚާބުތައް ނިމިގެން ދާގޮތެއްގެ އިންތިޒާރުގައި މިޕާޓީގެ މެންބަރުން މިގެންދަނީ ކެއްތެރި ކަމާއެކު ދުވަސްތައް ގުނަމުންނެވެ. މިއިންތިޚާބު ތަކުގެ ސަބަބުން ނުރަނގަޅު އެއްވެސް އަސަރެއް ނުކުރާނެ ކަމުގެ ޔަޤީންކަން ޕާޓީގެ މެންބަރުންނަށް އޮންނާނެއެވެ. އެހެންކަމުން އިންތިޚާބުގެ ނަތީޖާ އައްފަހުގައި އެމްޑީޕީ މިހާރު މިތިބަހިސާބުން ބޭނުންވާ އަމާޒަށް ވާސިލްވުމަށް ބޭނުން މަގަކުން ކުރިއަށް ހަލުއިކަމާއެކު ދަތުރުފަށާނީ މަގުނޯޅި ފައިހަމަކުރަމުންނެވެ. މިކަމުގައި އެންމެހާ މެންބަރުންނާއި ކެންޑިޑޭޓުންގެ ހުރިހާ އެއްބާރުލުމެއް މިޕާޓީއަށް އޮންނާނެކަމުގެ ފުރިހަމަ ޔަޤީންކަން ކޮންމެ މެންބަރަކަށްވެސް އޮންނާނެއެވެ.


July 19, 2016 14\nމުދާ ވިއްކުމުގައި މަކަރު: ބޮޑެތި އަދަބު ދޭންޖެހޭ\nމުއްދަތު ހަމަވެފައި ހުންނަ ބައެއް މުދަލުގައި އޮޅުވާލައިގެން ލޭބަލް ބަދަލުކޮށްގެން ވިއްކި މައްސަލަތަކެއް ދާދިފަހުން ވަނީ ފެންމަތިވެފަ އެވެ. ގޭގެ އަށް އާންމުކޮށް ބޭނުންކުރާ ބައެއް...\nމާލެ އާއި ހުޅެލެއާ ދެމެދު އަޅާ ބްރިޖުގެ މައި ސައިޓުން ފުރަތަމަ ވެސް އަޅައިގަތީ ރާއްޖެ އިން މީގެ ކުރިން ދުވަހަކު ވެސް ނުފެންނަވަރުގެ ބިޔަ މެޝިންތަކާއި ކްރޭންތަކާއި އެކި ވައްތަރުގެ...\nބިދޭސީ ކުޅުންތެރިންގެ މުއްސަނދި ސަގާފަތް މިހާރު ކޮބާ؟\nނިއު ރޭޑިއަންޓަށް 1994 ވަނަ އަހަރު ގެނައި ކޮންގޯގެ ޕެޓްރިކް ޗިކާޔާގެ ކުޅުން ދެކިލަން ގިނަ ބަޔަކު އޭރު ދަނޑަށް ވަނެވެ. ވިކްޓަރީ އަށް މޮރޮކޯގެ ފިދާދީ މުހައްމަދާއި ނައިޖީރިއާގެ ފްރައިޑޭ ގެބޯން ގެނައުމާ އެކު ދިވެހި ފުޓްބޯޅައިގެ ފެންވަރު މަތިވި އެވެ. އަދި އެ ޓީމަށް ގެނައި ގިނީގެ ސެގްނޯ ރަފޭލާއި ޑެންމާކުގެ ހެންރިކްސަން ބޯއާ އެކު ތަށި...\nކެތްތެރިކަމާއި ނަމާދުން ވާގިވެރިކަން ހޯދުން\nދިރިއުޅުމުގެ ހަޔާތުގައި އިންސާނާ ބޭނުންވާ ހުރިހާ ކަމެއް ނުފުދޭނެ އެވެ. އަދި ދިރިއުޅުމުގައި ތަފާތު ދަތިތަކާއި ހުރަސްތަކާ ކުރިމަތި ނުލައިވެސް ނޫޅެވޭނެ އެވެ. މިފަދަ ދަނޑިވަޅުތަކުގައި ކެތް ކުރުމާއި ގެއްލުން ދެނިވި ކަންކަމުން ދުރުހެލިވެގެން ހުރުން ވަރަށް މުހިންމެވެ. އެހެން ނޫންނަމަ ފަހުން ހިތާމަ ކުރަން ޖެހޭ ފަދަ ކަމެއް ކުރެވިދާނެ...\nއޮންލައިން ވިޔަފާރި މެކުހަށް، ބަލަހައްޓަން ޖެހޭ\nފޭސްބުކަށް ލާފައިވާ ފޮޓޯ އިން އެ ފެންނައިރު ވަރަށް ރީއްޗެވެ. ފޮޓޯއާ އެކު ޕޯސްޓުކޮށްފައިވާ ލިއުންކޮޅު ކިޔާލުމުން އެކަނި ވެސް ހިތް ދަމައިގަތެވެ. އެހެންވެ، ނުގަނެ ނުހުރެވިގެން އެ...\nއުނގޫފާރު ދާއިރާގެ މެމްބަރު އަދި ދީނީ އިލްމުވެރިޔާ ޑރ. އަފްރާޝީމް އަލީ ރަހުމްކުޑަ ގޮތަށް އަވަހާރަކޮށްލީ ހ. ލޮބީ ހުސެއިން ހުމާމް ކަން ޝަރީއަތަށް ސާބިތުވެ، އިސްތިއުނާފްގެ ހުރިހާ މަރުހަލާއަކަށް ފަހު އޭނާ އަށް މަރުގެ ހުކުމް ވަނީ އިއްވައިފަ އެވެ.\nJuly 11, 2016 44\nއޮސްޓްރޭލިއާގައި ދިވެހި އަންހެނެއްގެ ތަފާތު ހުނަރު\nމަރިޔަމް ނަބީލާ އޮސްޓްރޭލިއާ އަށް ދިޔައީ ޕީއެޗްޑީއަށް ކިޔަވާށެވެ. އެކަމަކު އެ ކޯހަށް ވުރެ އޭނާގެ ފުރިހަމަކަން އެންމެ ބޮޑަށް ފެނުނީ މޮޅު ކައްކާއެއްގެ ގޮތުން ހުށަހެޅި ޓީވީ ޝޯތަކުންނެވެ. ދެން ޔުނިވަސިޓީއެއްގެ ލެކްޗަރާއެއްގެ ގޮތުގައި ކުރި މަސައްކަތެވެ. މިހާރު އަންނަނީ ކުޑަކުދިންނަށް އަމާޒުކޮށް ޓެކްސީގެ ޚާއްސަ ޚިދުމަތްތަކެއް...\nJuly 10, 2016 61\nދިވެހި ބަހަށް އިސްކަން ދިނުން މަޖުބޫރުވެއްޖެ!\nވަރަށް ގިނަ ދުވަސްތަކެއްގެ މަސައްކަތަށް ފަހު، ދިވެހި ބަހަށް އިސްކަން ދިނުމުގެ ގަވައިދު ސަރުކާރުން ގެޒެޓްކޮށްފި އެވެ. ސަތާރަ މާއްދާގެ މި ގަވައިދު އެއްކޮޅުން އަނެއްކޮޅަށް ކިޔާލާއިރު، މިއީ ވަރަށް ވަރުގަދަ ގަވައިދެކެވެ. އެއް ނަޒަރަކުން ވިސްނާއިރު މިއީ ދިވެހި ބަސް ކުރިއެރުވުމަށް ޓަކައި އެޅޭނެ މުހިންމު ފިޔަވަޅެކެވެ. އެހެން...\nJuly 06, 2016 11\nފާތިމާ: މިވަރުގެ އަަންހެން ގާރީއެއް ރާއްޖެއަކު ނެތް\nޕީއެސްއެމްގެ "ދިވެހިރާއްޖޭގެ އެންމެ އަލި ގަދަ ތަރި" ޕްރޮގްރާމްގެ ފަނޑިޔާރުންގެ ތެރޭގައި އަންހެން ބޭފުޅަކު އިންނެވުމުން ބައެއް މީހުން ހައިރާންވި އެވެ. އެކަމަކު ގުރުއާން ކިޔެވުމުގެ ރޮނގުން ފާތިމަތު ރަޝީދާ (ފާތިމާ) ހޭދަކުރެއްވި މުއްދަތާއި ކުރެއްވި ބުރަ މަސައްކަތް އެނގޭ މީހަކަށް ވިއްޔާ އޭނާ އަކީ އާދައިގެ ބޭފުޅެއް ނޫންކަން...\nމިއަދަކީ ހިނގަމުން މިދާ ރަމަޟާން މަހުގެ 29 ވަނަ ދުވަސް ކަމަށްވުމުން، މިއަދުގެ އިރު އޮއްސުމަށް ފަހުގައި، ޝައްވާލް މަހަށް ހަނދު ފެނޭތޯ ބަލާނެ އެވެ. އިސްލާމީ ޝަރުޢީ ހަމަތަކުގެ މަތިން، އައު މަހެއް ފެށޭނީ ހިނގަމުންދާ މަހުގެ 29 ވަނަ ދުވަހުގެ އިރު އޮއްސުމަށް ފަހުގައި އާ ހަނދު ފެނުމުން ނުވަތަ، އެރޭ ހަނދު ނުފެނުމުން އެ މަހުން 30 ދުވަސް...\nJuly 03, 2016 35\nރިޔާސީ ރޭހަށް އުމަރު، ބަލަން ތިބެމާ\nރާއްޖޭގެ ރައީސްކަން ކުރެއްވުމަކީ ކުރީގެ ހޯމް މިނިސްޓަރު އުމަރު ނަސީރުގެ އުއްމީދެކެވެ؛ އެކަމަކު ރައީސް އަބްދުﷲ ޔާމީން ސަރުކާރުގެ ހޯމް މިނިސްޓަރަކަށް ހުންނެވި އިރު އޭނާ...\nJuly 03, 2016 21\nއެންމެ ފަސް މިނެޓްގެ ފަރުވާއަކަށް ރާއްޖެއިން ބޭރަށް ދާން ޖެހުން މިދިޔަ ހުކުރު ދުވަހު ނިމުމަކަށް އައީ އެވެ. އައިޖީއެމްއެޗުގައި ހިތުގެ ފަރުވާ ފަށައިފި އެވެ. މިއީ، އާދައިގެ ކަމެއް...\nބެންގާޒީގައި އެމެރިކާ މީހުންނަށް އޮތީ އިހުމާލުވެފައި\nވޮޝިންޓަން (ޖޫން 29) - ލީބިއާގެ ބެންގާޒީގައި ހުންނަ އެމެރިކާ މިޝަނަށް 2012 ވަނަ އަހަރު ދިން ހަމަލާގައި މަރުވި އެމެރިކާގެ ހަތަރު މީހުންގެ ސަލާމަތާ މެދު އިހުމާލުވެފައިވާ ކަމަށް ކޮންގްރެސްގެ ރިޕޯޓުގައި ބުނެފި އެވެ.\nއެއީ ބާޒާރު މަތީގައި ހުންނަ ކުޑަ ފިހާރަގަނޑެކެވެ. ވިއްކަނީ ފޯކާއި ދިވެހި ބޭސް އެކަންޏެވެ. އެކަމަކު މާލޭގެ އެ ސަރަހައްދުގައި އެ ޒާތުގެ ވިޔަފާރިއެއް އެހާ ގިނަ ދުވަސް ވަންދެން ކުރަމުން...\nރަށްރަށުގައި ހިންގާ ގެސްޓް ހައުސްގެ ވިޔަފާރި ގުޅިފައި ވަނީ ރަށްރަށުގެ އާންމުންނާ އެވެ. އެތައް ބައެއްގެ ވަޒީފާ އެވެ. ރަށުގެ އެންމެ އާދައިގެ މީހާއަށް ވެސް އޭގެ ފައިދާ ލިބެ އެވެ. މިއީ...\nJune 27, 2016 29\nކުނި ކޮތަޅުތަކުން މަގުތައް ނަޖިސްވަނީ، ހައްލެއް ބޭނުން\nރޯދަ މަސް ބޯމަތިވެގެން އައިއިރު އެންމެ ބޮޑު ޝަކުވާއަކަށްވީ ގޭތެރެ ސާފުކުރުމަށް ފަހު ނެރޭ ކުނިތައް މަގުމަތީގައި ބަހައްޓާތީ އެވެ. ރޯދައަށް ގޭތެރެ ސާފުކުރުމަށް ފަހު، ބާ ސޯފާތަކަށް...\nމީރުބަހުރު ބަނދަރުން ފެނުނު އެންމެ ރީތި އަދި ހިތްގައިމު އެއް ބޯޓުގެ ކައްޕި އެވެ. އެއީ ހދ. ކުޅުދުއްފުއްޓާއި މާލެއާ ދެމެދު ދަތުރުކުރާ މަޝްހޫރު "ބަހާދަރު" އެވެ. ތިން އިންޖީނު އަޅައިގެން...


ސިޔާމް ވޯލްޑުން ގިނަ ވަޒީފާތަކަށް ހުޅުވާލައިފި ސިޔާމް ވޯލްޑުން ގިނަ ވަޒީފާތަކަށް ހުޅުވާލައިފި – Noonu Daily\nސިޔާމް ވޯލްޑު ރިސޯޓުން ގިނަ ވަޒީފާތަކަށް އިއުލާންކޮށްފި\nPublished July 16, 202123:42\nUpdatedJuly 17, 202111:42\nސަން ސިޔާމް ވޯލްޑް --\nމި އަތޮޅު ދިގުރަށުގައި ތަރައްގީކޮށް ހުޅުވަން ތައްޔާރުވެފައިވާ ސަން ސިޔާމް ވޯލްޑް ރިސޯޓުން ގިނަ ވަޒީފާތަކަކަށް ދިވެހިން ހޯދަން އިއުލާންކޮށްފި އެވެ.\nކޮވިޑަށް ފަހު އެ ރިސޯޓް ހުޅުވުން އެކި ތާރީހުތަކަށް ލަސްކުރުމަށް ފަހު މިހާރު އެ ރިސޯޓު ހުޅުވަން މަސައްކަތް ކުރަނީ މިއަހަރުގެ އޮކްޓޯބަރު މަހު ކަމަށް އެނގިފައިވެ އެވެ.\nރާއްޖޭގައި ހުޅުވާ އެންމެ ބޮޑު އެ ރިސޯޓުން މިދިޔަ ހަފްތާ އިއުލާންކޮށްފައި ވަނީ އެކައުންޓިން އެންޑް ފައިނޭންސް ޑިޕާޓްމަންޓުގެ ވަޒީފާތަކާއި ގެސްޓް ރިލޭޝަންސް އާއި ފްރޮންޓް އޮފީސް ވަޒީފާތައް އަދި ދިވެހި ވަޑިންނާއި ޕެއިންޓަރުން އަދި ވަޑިންގެ އެހީތެރިން ހޯދުމަށެވެ. އެގޮތުން މި ދާއިރާތަކުން 30އާ ގާތްކުރާ ވަޒީފާގެ ފުރުސަތު ވަނީ އިއުލާންކޮށްފަ އެވެ.\nސަން ސިޔާމް ވޯލްޑް: މި ރިސޯޓް ތަރައްގީކޮށްފައި ވަނީމި އަތޮޅު ދިގުރަށުގައި\nއެ ވަޒީފާތަކަށް އިއުލާންކުރަމުން "ސަން ސިޔާމް ވޯލްޑް" ރިސޯޓުން ކުރި އިއުލާނުގައި ބުނީ ހުނަރުވެރި ދިވެހިންނަށް އިސްކަން ދޭނޭ ކަމަށާއި މަޖާ އުފާވެރި މާހައުލެއްގައި ދިވެހި ޒުވާނުންގެ ހުނަރު ކުރިއަރުވަން ލިބޭ މިއީ ރަނުގެ ފުރުސަތެއް ކަމަށެވެ. އެ ވަޒީފާތަކުގެ ޝަރުތުތަކުގެ ތެރޭގައި މަސައްކަތުގެ ތަޖުރިބާ ލިބިފައިވުމުގެ އިތުރަށް ދެން ހިމެނެނީ ވަޒީފާއަށް ޝައުގުވެރިކަން ހުރުމާއި އެކުވެރި މަޖާ މިޒާޖެއްގެ މީހަކަށް ވުމާއި ދާއިރާގެ ތަޖުރިބާ އާއި ތަމްރީން ހުރުމާއި އަމިއްލަ އިސްނެގުމާއި އާ ވިސްނުން ހުރުމެވެ.\nއެ ވަޒީފާތަކަށް ކުރިމަތިލާއިރު ވަނަވަރާއި އެކު 60 ސިކުންތަށް ވުރެ ދިގު ނޫން ޕްރޮޕައިލް ވީޑިއޯއެއް ފޮނުވުމަށް ވެސް އެ ރިސޯޓުން ވަނީ އެދިފަ އެވެ. ވަޒީފާތަކަށް ކުރިމަތިލާން ވަނަވަރު އީމެއިލް ކުރަން ޖެހެނީ؛ [email protected] އަށެވެ. އަދި މައުލޫމާތު ސާފުކުރަން ގުޅަން ޖެހެނީ 6567777 އަށެވެ.\nބޮޑު މިނުގައި 57 ހެކްޓަރު ހުންނަ "ސަން ސިޔާމް ވޯލްޑް" އަކީ 600 ކޮޓަރި އާއި 12 ރެސްޓޯރަންޓުގެ ރިސޯޓެކެވެ. އެ ރިސޯޓުން 2،500 އެއްހާ ވަޒީފާގެ ފުރުސަތު ހުޅުވޭނޭ ކަމަށްވެ އެވެ. މިހާރުވެސް އެ ރިސޯޓްގައި މި އަތޮޅަށް ނިސްބަތްވާ ގިނަ އަދަދެއްގެ މީހުން އަންނަނީ ވަޒީފާ އަދާކުރަމުންނެވެ.\nރާއްޖޭގެ އެންމެ ބޮޑު ރިސޯޓް މި އަތޮޅުގައި ހުޅުވަނީ\nސަން ސިޔާމް ވޯލްޑް


77 Aharu Kurin Gellunu America Ge Mathindhaa Boat Ufulaa Manavareh Fenijje - Vaguthu\n77 އަހަރު ކުރިން ދެވަނަ ބޮޑު ހަގުރާމަގައިގެ ތެރޭގައި ޕެސިފިކް ކަނޑަށް ގެއްލުނު އެމެރިކާގެ އަސްކަރީޔާގެ މަތިންދާ ބޯޓު އުފުލާ މަނަވަރެއް ފެނިއްޖެއެވެ.\nއެމެރިކާގެ މަތިންދާ ބޯޓު އުފުލާ މަނަވަރު "ޔޫއެސްއެސް ވަސަޕް" ޕެސިފިކް ކަނޑުގެ 2.5 މޭލު އަޑިން ހޯދާފައިވަނީ އެމެރިކާގެ ކަނޑުގެ އަޑީގެ ދިރާސާ ކުރާ ޑީޕް ސީ އެކްޕްލޯ ޓީމަކުނެވެ.\nމި މަނަވަރަކީ ދެވަނަ ބޮޑު ހަނގުރާމައިގެ ތެރޭގައި ޓޯޕީޑޯގެ ހަމަލާއެއްގައި އަޑިއަށް ދިޔަ މަނަވަރެކެވެ. މަނަވަރު އަޑިއަށް ދިޔަ ހާދިސާގައި އެމެރިކާގެ 176 ސިފައިން ވަނީ މަރުވެފައެވެ. މި ހާދިސާގައި ސަލަމާތްވީ އެންމެ މީހެކެވެ. ޖިމް ފޮސެސްޓަރ ނަމަކަށް ކިޔާ އުމުރުން 98 އަހަރުގެ އޭނާ ސަލާމަތްވީ ފެސިފިކް ކަނޑަށް ފުންމާލައިގެންނެވެ.\nމަނަވަރު ފެނުނު އިރު މަނަވަރުގައި އޮތް 35 މަތިންދާ ބޯޓުގެ ތެރެއިން 11 މަތިންދާ ބޯޓެއް ވެސް ފެނިފައިވާ ކަމަށް އެމެރިކާ ކަނޑުގެ ސިފައިން ބުނެއެވެ. އެމެރިކާގެ އެ މަނަވަރު ފައްތާލީ ޖަޕާނުގެ ކަނޑުގެ ސިފައިން ދިން ހަމަލާތަކެއްގައެވެ.\nދުނިޔޭގެ އެންމެ އަގުބޮޑު މަތިންދާ ބޯޓް އުފުލާ މަނަވަރު އޮންނަނީ އެމެރިކާގައެވެ. ޔޫއެސްއެސް ޖެރަލްޑް އާރް ފޯޑް ބިނާ ކުރުމަށް 12.9 ބިލިއަން ޑޮލަރު ހޭދަކޮށްފައިވާ އިރު ޔޫއެސްއެސް ޖެރަލްޑް އާރު ފޯޑް ބިނާ ކުރުމުގައި ގާތްގަނޑަކަށް 7000 މީހުން ހަރަކާތްތެރިވެފައިވެއެވެ. އެމަނަވަރަށް ގަޑިއަކު 34 މޭލު ބާރުމިނުގައި ދަތުރު ކުރެވެ އެވެ.\nމީގެ އިތުރުން އެމެރިކާގެ ކަނޑުގެ އަސްކަރީ ފްލީޓަށް ދާދި ފަހުން ވަނީ "ޔޫއެސް އެސް ޒަމްވަލް" ޑިޕްލޮއި ކޮށްފައެވެ. މި މަނަވަރީ ޒަމާނީ ޓެކްނޮލޮޖީ ހިމަނައިގެން ބަން މަނަވަރެކެވެ.\nޗުއްޓީ ނަގާކަށް ނުވޭ؟ މި ސާރިދޯޅު ވެސް ޗުއްޓީ ނަގައިފި!\n"އޭރިޔާ 51" ހިސޯރު ކުރާ މީހުން ހުއްޓުވަން އެމެރިކާ ސިފައިން ތައްޔާރުވަނީ\nއެމެރިކާގެ ޖަޒީރާ ރަށެއްގެ ޖަންޖަލީގައި ރޯވެ އަނދަނީ\nމާޗް 17, 2019 13:58


vnews - Sridevi ge marakee reyvumeh kamah belevey: Fuluhunge kureege isverieh\nސްރީދޭވީގެ މަރަކީ ރޭވުމެއް ކަމަށް ބެލެވޭ: ފުލުހުންގެ ކުރީގެ އިސްވެރިއެއް\nބޮލީވުޑްގެ ސްޕަސްޓަރ ސްރީދޭވީ، އެނާ މަރުވީ 24 ފެބުރުއަރީ 2018 ގައި ދުބާއީގެ ހޮޓަލެއްގައި - ފޮޓޯ: އޭއެފްޕީ\nފެބުރުއަރީ މަހުގެ ތެރޭގައި މުޅި ދުނިޔެ ހައިރާން ކޮށްލި އެއް ހަބަރަކީ ހިންދީ ފިލްމް އިންޑަސްޓްރީގެ ސްޕަސްޓަރ ސްރީދޭވީ ދުބާއީގެ ހޮޓެލެއްގައި މަރުވި ހަބަރެވެ.\nއެ މަރުގެ ތަހްގީގު ކުރިޔަށް ގެންދިޔަ ޓީމުން ނިންމީ ސްރީދޭވީ މަރުވީ ބާތު ޓަބުގެ ތެރެއަށް ގެނބިގެން ކަމަށެވެ. އަދި އެއީ އެކްސިޑެންޓެއް ކަމަށް ނިންމާ ތަހްގީގު ރިޕޯޓު އާންމު ކުރި ނަމަވެސް އަދިވެސް އެމަރާއި ގުޅޭ ސުވާލުތަކެއް އެބަހުއްޓެވެ.\nފްރީ ޕްރެސް ޖާނަލްގައި އިންޑިއާގެ ކުރީގެ އެސިސްޓެންޓް ކޮމިޝަނަރ އޮފް ޕޮލިސް ވިދް ބޫޝާން އާއި ހަވާލާދީ ބުނެފައިވަނީ ސްރީދޭވީގެ މަރުގެ ހާދިސާ އެންމެ ވައްތަރީ ރާވައިގެން ހިންގި މަރުގެ ހާދިސާއެއް ކަމަށެވެ. އަދި އެއީ އެކްސިޑެންޓެއް ކަމަށް ނުބެލެވޭ ކަމަށެވެ.\nރިޓަޔަރ ކުރައްވާފައިވާ ކުރީގެ އެސިސްޓެންޓް ޕޮލިސް ކޮމިޝަނަރ ބޫޝާން އަކީ ނިއުދިއްލީގައި ޕްރައިވެޓް އިންވެސްޓިގޭޝަން އެޖެންސީ (ޕީއައި) ކިޔާ ތަހްގީގީ އިދާރާއެއް ހިންގަވާ ބޭފުޅެކެވެ.\nބޮލީވުޑްގެ ފިލްމް ޑައިރެކްޓަރ ބޮނީ ކަޕޫރުގެ އަންހެނުން ބާތް ޓަބްގެ ތެރެއަށް ގެންބިގެން މަރުވެފައި އޮއްވާ އެންމެ ފުރަތަމަ ފެނުނީވެސް ބޮނީ އަށެވެ. އެހެންނަމަވެސް ސްރިދޭވީގެ މަރުގެ ހަބަރު އާއިލާގެ ފަރާތުން މީޑީއާއާއި ފުރަތަމަ ހިއްސާ ކުރީ އޮޅުވާލައިގެންނެވެ. އެންމެ ފުރަތަމަ ބުނީ އޭނާ މަރުވީ ހާޓްއެޓޭކެއް ޖެހިގެން ކަމަށެވެ.\nއޭގެ ފަހުން ބޮނީ ކަޕޫރު ވަނީ ސްރީދޭވީ މަރުވި ހާދިސާ ތަފްސީލުކޮށް ކިޔާދީފައެވެ. އެހެންނަމަވެސް މިއީ އެކްސިޑެންޓެއް ނޫން ކަމަށް ފާހަގަ ކުރެވޭ ކަމާށާއި، ބަޔަކު ރާވައިގެން ސްރީދޭވީ މަރާލީ ކަމަށް ކުރީގެ ފުލުހުންގެ އިސްވެރިއަކު މިވަނީ ތުހުމަތު ކޮށްފައެވެ.\nކުރީގެ ފުލުހުންގެ އެސިސްޓެންޓް ކޮމިޝަނަރ ބޫޝާން ވިދާޅުވީ މީހަކު ބާތްޓަބެއްގެ ތެެރެއަށް ގަންބާލާ ނޭވާ ހާސްކޮށްލުމަކީ ވަރަށް ފަސޭހަކަމެއް ކަމަށާއި، އެއްވެސް ހެއްކެއް ނުފެނި އެއީ އެކްސިޑެންޓެއް ކަމަށް ލޭބަލް ކުރެވިދާނެ ކަމަށެވެ. އެހެންކަމުން ސްރީދޭވީގެ މަރަކީ ދުރާލާ ރާވައިގެން ހިންގި ކަމެއް ކަމަށް ބެލެވޭ ކަމަށެވެ.\nސްރީދޭވީގެ މަރާ ގުޅޭ ގޮތުން ބަހުސްތައް އުފެދިފައިވާއިރު 71 ވަނަ ކާންސް ފެސްޓިވަލްގައި ވަނީ ސްރީދޭވީގެ އަގު ވަޒަން ކުރުމުގެ ގޮތުން އެބޮޑެއް ދީފައެވެ.\nފްލްމީ ދާއިރާއިން ސްރީދޭވީގެ އަގު ވަޒަން ކުރުމުގެ ގޮތުން ކާންސްއިން ދިން އެވޯޑާއި ގުޅިގެން ބޮނީ ކަޕޫރު ބުނީ ދުނިޔޭގެ އެކި ކަންކޮޅުތަކުން ސްރީދޭވީގެ މަސައްކަތާއި ސިނަމާއަށް ކޮށްދީފައިވާ ހިދުމަތްތައް ފާހަގަކުރާތީ ވަރަށް އުފާވާ ކަމަށެވެ.\nމިއަދު ސްރީދޭވީ ދުނިޔޭގައި ނެތްނަމަވެސް އޭނާގެ މަސައްކަތުގެ ސަބަބުން އޭނާ ދިރިހުރި ފަދަ އިހްސާސްތަކެއް ކުރެވޭ ކަމަށާއި، އެއީ ލިބޭ ހިތްހަމަޖެހުމެއް ކަމަށްވެސް ބޮނީ ބުންޏެވެ.


Kulhudhuffushi bodu2magu gai gas indhai, fehi kuranee\nކުޅުދުއްފުށީ ބޮޑު ދެ މަގުގައި ގަސް އިންދައި، ފެހިކުރަނީ\nކުޅުދުއްފުށީގައި މިއަދު ކުރިއަށް ދިޔަ ގަސް އިންދުމުގެ ހަރަކާތުގެ ތެރެއިން --\nހދ. ކުޅުދުއްފުށީގެ މަލަމަތި ފެންނަ މަގު ކަމަށްވާ ބަންޑާރަ މަގާއި މައި މަގު ކަމަށްވާ އަމީނީ މަގު ފެހިކުރުމަށް ގަސް އިނދުމުގެ ހަރަކާތެއް އެ ރަށު ކައުންސިލުން އިސްނަގައިގެން މިއަދު ކުރިއަށް ގެންގޮސްފި އެވެ.\nމި ހަރަކާތަކީ ރަށްތައް ފެހިކުރުމަށް ރައީސް އިބްރާހިމް މުހައްމަދު ސޯލިހު ވެފައިވާ ވައުދެއް ކަމުގައިވާ 'ރަށްފެހި' ޕްރޮގްރާމްގެ ދަށުން ކުޅުދުއްފުށީގައި ކުރިއަށް ދިޔަ ހަރަކާތެކެވެ.\nމިއަދު ހަވީރު ކުރިއަށް ދިޔަ ގަސް އިނދުމުގެ ހަރަކާތުގައި ކުޅުދުއްފުށީގެ ހުރިހާ މުއައްސަސާތަކުން ވަނީ ބައިވެރިވެފަ އެވެ. މި ހަރަކާތުގައި ކުޅުދުއްފުށީގެ އެންމެ ބޮޑު ދެމަގު ކަމުގައިވާ އަމީނީމަގާއި ބަންޑާރަ މަގުގައި 100ގަސް ވަނީ އިންދާފައެވެ.\nކުޅުދުއްފުށީ ކައުންސިލުން ބުނި ގޮތުގައި މި ހަރަކާތުގެ މަގުސަދަކީ ކުޅުދުއްފުށީގައި އަލަށް ތަރައްގީ ކޮށްފައިވާ މަގުތަކުގެ ހަނަފަސްކަން ކަނޑުވައި މަގުތައް ޒީނަތްތެރި ކުރުމެވެ. ގަސްތަކުން ލިބޭ ސިއްހީ އަދި ތިމާވެށިގެ ފައިދާތައް ރައްޔިތުންނަށް ލިއްބައިދިނުންވެސް މި ހަރަކާތުގެ މަގުސަދުތަކުގެ ތެރޭގައި ހިމެނެއެވެ.\nމަގުތަކުން އަރައި ހިރަފުސް ކޮންޓްރޯލް ކުރުމާއި، ރަށުތެރެ ފިނި ކޮށްދިނުމާއި، ހޫނުގަދަވުމުގެ ސަބަބުން މަގުތައް ބޭނުން ކުރަން އުނދަގޫވާފަރާތްތަކަށް ފަސޭހަކޮށްދިނުމަކީވެސް މިހަރަކާތުގެ މަގުސަދެއް ކަމަށް ކައުންސިލުން ބުނެ އެވެ.\nގަހާއި ހިޔާނެތުމުގެ ސަބަބުން ދުއްވާ އެއްޗެއްހީގައި އުޅެން ޖެހުމަކީ ހެލިފެލިވެ އުޅުމަށް ހުރަސްއެޅޭ ކަމެކެވެ. މިގޮތަށް ދިރިއުޅުމުގެ ވައްޓަފާޅި ބިނާވެފައި އޮތުމުގެ ސަބަބުން ރާއްޖޭގައި ގައިންގަޔަށް ނާރައި ބަލިތައް އަދި ދިރިއުޅުމުގެ ނެދެވޭ އަދަކާދަތަކާއި ގުޅިފައިވާ ބަލިތައް ދުވަހެއް ދުވަހަކަށް އަންނަނީ އިތުރު ވަމުންނެވެ. މަގުތަކުގައި ހިޔާލިބޭ ގަސްއިންދުމަކީ މިފަދަ އެތައް މައްސަލަތަކުން ސަލާމަތްވުމަށް އެޅިދާނެ މުހިންމު ފިޔަވަޅެކެވެ.\nސިއްހީ ފައިދާތަކުގެ އިތުރުން ގަސްތަކުން އިޖްތިމާއި އަދި އިގްތިސޯދީ ފައިދާތައްވެސް ލިއްބައިދެއެވެ. ހޫނުގަދަ ވުމުގެ ސަބަބުން ފިނިކުރުމަށް ކުރަންޖެހޭ ހަރަދުކުޑަ ކުރުމަކީވެސް ގަސްއިންދުމުގެ ތެރެއިން ހޯދިދާނެ ފައިދާއެކެވެ. މިއަދު އިންދިގެން ދިޔަގަސްތައް ބެލެހެއްޓުމުގައި ހުރިހާ ރައްޔިތުންގެވެސް ފަރުދީ ޒިންމާ އަދާކޮށް އެގަސްތަކަށް ހިމާޔަތާއި ރައްކާތެރިކަން ފޯރުކޮށްދިނުމަކީ މިފަދަ ފައިދާތަކަށް ވާސިލްވުމަށް ކޮންމެހެން ބޭނުންކަމެއް ކަމަށް ވެސް ކައުންސިލުން ބުންޏެވެ.\nކުޅުއްދުއްފުށިން ކުނި ނަގާނެ ބަޔަކު ފިނޭންސުން ހޯދަނީ\nކުޅުދުއްފުށި ހޮސްޕިޓަލް މަޝްރޫއުގެ 18 ޕަސެންޓް ނިމިއްޖެ


India inn iyye ves record adhedhege maru\nއިންޑިއާ އިން އިއްޔެ ރެކޯޑް އަދަދެއްގެ މީހުން ކޮވިޑް-19 އަށް ފައްސިވެ، ރެކޯޑް އަދަދެއްގެ މީހުން ކޮވިޑް-19 ޖެހިގެން މަރުވެއްޖެއެވެ\nއިންޑިއާގައި ކޮވިޑް-19 ގެ ހާލަތު މިހާ ނާޒުކު ފައްތަރެއްގައި އޮތް އިރު އިންޑިޔާއަށް ދިމާވެފައިވާ އެންމެ ބޮޑު އެއް ގޮންޖެހުމަކީ އިންޑިއާގެ ހޮސްޕިޓަލުތަކުން އޮކްސިޖެން ހުސްވުމާއެކު ބަލިމީހުން ބޭތިއްބުމަށް އޮތް ޖާގައިގެ ދަތިކަމެވެ.\nއިންޑިއާ ސަރުކާރުން އިއްޔެ އާއްމުކުރި ތަފާސް ހިސާބުތައް ދައްކާ ގޮތުގައި އިންޑިއާ އިން 406,628 މީހުން ކޮވިޑަށް ފައްސިވެ، 3,841 މީހުން ކޮވިޑް ޖެހިގެން މަރުވިއެވެ. މިއީ އިންޑިޔާގެ ތާރީހުގައިވެސް ކޮވިޑް 19ގެ ވަބައިގާ ދެކުން އެންމެ ހިތްދަތި ދުވަހެވެ.\nއިންޑިއާ އިން ކޮވިޑަށް ފައްސިވި މީހުންގެ ޖުމްލަ އަދަދު މިހާރު ވަނީ 21 މިލިއަނަށް އަރާފައެވެ. އަދި ކޮވިޑް ޖެހިގެން 230,010 މީހުން މިހާތަނަށް ވަނީ މަރުވެފައެވެ.\nހޮސްޕިޓަލްތައް ފުރުމާއިއެކު އިންޑިޔާގެ މުސްލިމުން ވަނީ ބައެއް މިސްކިތް ތަކުގައި ބަލިމީހުންނަށް ފަރުވާ ދެވޭނެ ގޮތް ހަމަޖައްސައި ދީފައެވެ. ކޮވިޑް-19 ގެ މި ހިތްދަތި ހާލަތުގައި އިންޑިޔާގެ މުސްލިމުން ދަނީ ދުނިޔެއައް އެއްބައިވަންތަ ކަމުގެ ލާމަސީލު ނަމޫނާ ދައްކަމުންނެވެ.


February 05, 2017 17\nކުރީގެ އަނބިމީހާ ގޮސް މިހާރުގެ އަނބިމީހާ ބޯފަޅާލަައިފި\nމާލޭގައި މިރޭ އިރާކޮޅު ދެ އަންހެނަކު ހިންގި މާރާމާރީއެއްގައި އެކެއްގެ ބޯފަޅާލައިފި އެވެ.\nބޮޑު ވަގެއް ފުލުހުންގެ ހާޒިރުގައި ކައިވެނިކޮށްފި\nއިންޑިއާގެ މުމްބައިގެ ތާނޭ ޑިސްޓްރިކްޓްގައި މިދިޔަ ހަފުތާގައި "ވަގުންގެ" ކައިވެނީގެ ހަފުލާއެއް އޮތެވެ. މި ހަފުލާއަށް ހާހަކަށް ވުރެ ގިނަ މެހެމާނުން ދިޔައިރު މީގެ ތެރޭގައި ގިނައީ އެކި ކަހަލަ ވައްކަން ކުރުމަށް ނަން މަޝްހޫރު މީހުންނެވެ. މީގެ ތެރޭގައި މީހުންގެ ކަރުގައި އޮންނަ ފަށް ދަމައިގަތުމަށް މަޝްހޫރު މީހުންނާއި...\nއިބްރާހިމްގެ ބަންދާ މެދު ހައި ކޯޓުން ގޮތެއް ނުނިންމި\nސްރީލަންކާގައި މަރައިލި ހުސައިން ރަޒީން (ރަބަރޭ) މަރާލަން ފައިސާ ޚަރަދު ކުރި ކަމަށް ބުނެ ދައުލަތުން ދައުވާކުރާ މީހާގެ ގޭ ބަންދުގައި ހުރި މައްސަލާގައި އިތުރު ގޮތެއް ހައި ކޯޓަށް ނިންމެން ނެތް ކަމަށް އެ ކޯޓުން އިއްޔެ ހުކުމްކޮށްފި އެވެ.\nއާއިލާ އިން ޖަލަށް ތަކެތި ގެންދިއުން މަނާކޮށްފި\nޖަލުގައި ތިބޭ މީހުންނާ ބައްދަލު ކުރުމަށް އެ މީހުންގެ އާއިލާއިން ދާއިރު، ގައިދީންނަށް އެއްޗެހި ގެންދިއުން ކަރެކްޝަނަލް ސާވިސަސް އިން މަނާކޮށްފި އެވެ.\nފުވައްމުލަކަށް ޑްރަގް އެތެރެކުރި މީހަކު އުމުރަށް ޖަލަށް\nފުވައްމުލަކަށް މަސްތުވާތަކެތި އެތެރެކުރި މީހަކު އުމުރަށް ޖަލަށްލައި، ޖޫރިމަނާކުރަން ކްރިމިނަލް ކޯޓުން އިއްޔެ ހުކުމްކޮށްފި އެވެ.\nކުށްކުރިތާ އަށް އަހަރު ފަހުން އުމުރަށް ޖަލަށް\nމިނިމަސް ކާތީ 16 އަހަރުގެ ކުއްޖަކު ހައްޔަރުކޮށްފި\nނުވަ އަހަރުގެ ފިރިހެންކުއްޖަކު މަރާލައި އެ ކުއްޖާގެ މިނިމަސް ކެއުމުގެ ތުހުމަތުގައި އިންޑިއާގެ ލޫދިއާނާގެ 16 އަހަރުގެ ފިރިހެންކުއްޖަކު ހައްޔަރު ކޮށްފި އެވެ.\nޝީނާގެ މަރުގެ ދައުވާ ލިބޭ އިންދިރާނީ ވަރިވަނީ\nޝީނާ ބޯރާ މަރާލިކަމުގެ ތުހުމަތުގައި، އިންޑިއާގެ މީޑިއާގެ ފުންނާބު އުސް މީހެއްކަމަށްވާ އޭނާގެ ދޮން ބައްޕަ ޕީޓާ މުކަރުޖީ އާއި މަންމަ އިންދިރާނީއާ ދެކޮޅަށް ކޯޓުގައި އުފުލާފައިވާ ދައުވާގެ އަޑުއެހުންތައް ފަށަން ތައްޔާރުވެފައި ވަނިކޮށް ޕީޓާ ކައިރިން ވަރިވާން އިންދިރާނީ ކޯޓުގައި އެދެފި އެވެ.\nޑްރަގް އެތެރެކުރި ދެ މީހަކު 10 އަހަރަށް ޖަލަށް\nލޯންޗް ކުންފުނީގެ ދެ ވެރިއެއްގެ ޕާސްޕޯޓް ހިފަހައްޓައިފި\nޝީނާ މަރާލި ކަމުގެ ދައުވާ އިންދިރާނީ އާއި ޕީޓާއަށް ކޮށްފި\nއޮފީހެއް ފަޅާލައި ފައިސާތަކެއް ނެގި މީހާ ހައްޔަރުކޮށްފި\nކުންފުންޏެއްގެ އޮފީސް ރޭ ފަޅާލައި ގިނަ އަދަދެއްގެ ފައިސާތަކެއް ވަގަށް ނެގި ކަމުގެ ތުހުމަތުގައި ޒުވާނަކު ހައްޔަރުކޮށް، ގެއްލުނު ފައިސާގެ ތެރެއިން ބޮޑު ބައެއް މިއަދު ހޯދައިފި އެވެ.\nކުޑަކުއްޖަކާ ބެހުނު މީހަކު ދޫކޮށްލުމުން އިހްތިޖާޖަށް\nގއ. ވިލިނގިލީގައި ކުޑަކުއްޖަކަށް ޖިންސީ ގޯނާ ކުރިކަމުގެ ތުހުމަތު ކުރެވޭ މީހަކު ކޯޓުން ދޫކޮށްލުމުން އެ ރަށު ރައްޔިތުން އެކަމާ ދެކޮޅަށް މިއަދު އިހްތިޖާޖް ކުރަން ފަށައިފި އެވެ.\nJanuary 08, 2017 53\nގެއެއްގައި ދެމަފިރިއަކު މަރުވެފައި ތިއްބާ ފެނިއްޖެ\nތ. ވިލުފުށީ ދެމަފިރިއަކު މާލޭގެ ގެއެއްގެ ކޮޓަރިއެއް ތެރޭގައި މަރުވެފައި ތިއްބާ މިއަދު މެންދުރު ފެނިއްޖެ އެވެ.\nJanuary 04, 2017 3\nފައިސާ ފޭރުނު މައްސަލައިގައި މީހަކު ހައްޔަރެއް ނުކުރޭ\nރެއިންބޯ ކުންފުނީގެ ހަ ލައްކައެއްހާ ރުފިޔާ ފޭރިގަތް މައްސަލައިގައި މިހާތަނަށް މީހަކު ހައްޔަރު ނުކުރާ ކަމަށް ފުލުހުން މިއަދު ބުނެފި އެވެ.\nޑްރަގް އޮޕަރޭޝަންގައި 62 މީހަކު ހައްޔަރުކޮށްފި\nމާލެ އާއި މާލެ ހިމެނޭ ސަރަހައްދުގައި ފުލުހުންގެ ޑްރަގް އެންފޯސްމަންޓް ޑިޕާޓްމަންޓުން ހިންގި 11 ދުވަހުގެ ހާއްސަ އޮޕަރޭޝަންގައި 62 މީހަކު ހައްޔަރުކޮށްފި އެވެ.\nJanuary 01, 2017 4\nސީރިއަސް ކުށްތައް މަދު، ކުދި ކުށްތައް އިތުރު: ޕޮލިސް\nމިދިޔަ އަހަރު ހުށަހެޅުނު ސީރިއަސް ކުށްތަކުގެ އަދަދު މަދުވިޔަސް ކުދި ކުށްތައް އިތުރުވެފައިވާ ކަމަށް ފުލުހުންގެ ތަފާސްހިސާބުތަކުން ދައްކައިފި އެވެ.\nގޮއްވައިލި ކަމަށް ބެލެވެނީ ބެޓެރީތަކެއް\nމައްޗަންގޮޅީ ސަހަރާ ކައިރިން މިއަދު ހަވީރު ބާރުގަދަ އެއްޗެއް ގޮވި ކަމުގެ ރިޕޯޓް ލިބިގެން ބެލި އިރު ފެނުނީ "އަނދާފައި ހުރި ބެޓެރިތަކެއް" ކަމަށް ފުލުސް އޮފީހުން ބުނެފި އެވެ.\nDecember 30, 2016 15\nރައީސްގެ އަމިއްލަފުޅު އިސްނެންގެވުމަށް މާފު ދެއްވަނީ\nރައީސުލްޖުމްހޫރިއްޔާގެ އަމިއްލަފުޅު އިސްނެންގެވުމުގެ މަތިން، ކުށްވެރިންނަށް މާފު ދެއްވޭނެ ގަވައިދެއް އެކުލަވާލައި ހޯމް މިނިސްޓްރީން އިއްޔެ ގެޒެޓްކޮށްފި އެވެ.\nނިލަންދޫން ސްކޫލުން ވަގަށް ނެގި ފައިސާ ހޯދައިފި\nގއ. ނިލަންދޫ ސްކޫލުގެ ތިޖޫރި ފަޅާލައި ވަގަށް ނެގި ދެ ލައްކައެއްހާ ރުފިޔާ ހޯދައި، ދެ މީހަކު އިއްޔެ ހައްޔަރުކޮށްފި އެވެ.


Brahmastra ge logo dhakkalun thafaathu!\n20th August 2019 | Last update: 10:50\n"ބްރަމަސްޓްރާ"ގެ ލޯގޯ ދައްކާލުން ތަފާތު!\nލޯގޯ ލޯންޗް ކުރި ވަގުތު އާލިއާ އާއި ރަންބީރު ބައިވެރިވި --\nއާޔަން މުކަރުޖީ އާއި ކަރަން ޖޯހަރު އުފެއްދުމަށް ތައްޔާރުވަމުންދާ ފިލްމު "ބްރަމަސްޓްރާ"ގެ ލޯގޯ ލޯންޗް ކުރުމުގެ އިވެންޓް ވެގެންދިޔައީ ބޮލީވުޑްގައި ތަފާތު ގޮތަކަށް ކުރިއަށް ދިޔަ އިވެންޓް އަކަށެވެ. މި ފިލްމުގެ ލޯގޯ ލޯންޗް ކުރުމުގެ ހަފްލާ ބާއްވާފައިވަނީ، ކުމްބް މޭލާ ކިޔާ ސަރަހައްދެއްގައި 150 ޑްރޯން ބޭނުން ކޮށްގެން ޖައްވުގެ ތެރޭގައި ފިލްމުގެ ނަން އަޅައިގެންނެވެ.\nފިލްމުގެ ލޯގޯ ލޯންޗް ކުރުމަށް ބޭއްވި ހަފްލާގައި ފިލްމުގެ ތަރިންނާއި ޕްރޮޑަކްޝަން ޓީމުން ބައިވެރިވެފައިވެ އެވެ. ފިލްމުގެ ލީޑް ދެ ތަރިން ކަމުގައިވާ ރަންބީރު ކަޕޫރު އާއި އާލިއާ ބަޓް އަދި ފިލްމުގެ ޑައިރެކްޓަރު އާޔަން މުކަރުޖީ އެ ސަރަހައްދަށް ގޮސްފައިވަނީ ޕްރައިވެޓް ޖެޓެއްގަ އެވެ. އަދި ލޯގޯ ލޯންޗް ކުރި ވަގުތު ފިލްމުގެ ޓީމުން ވަނީ ފޭސްބުކްގައި އެ ވީޑިއޯވެސް ލައިވްކޮށް ދައްކާފަ އެވެ.\nސަތޭކަ ފަންސާސް ޑްރޯން ބޭނުން ކޮށްގެން ފިލްމުގެ ނަން ޖައްވުގައި އަޅާފައިވާއިރު އިންޑިއާގެ ގައުމީ ދިދަވެސް މި ހަފްލާގައި އެޅި އެވެ. އަދި މި މަންޒަރު ލައިވް ކޮށް ބެލުމަށް ފިލްމުގެ ޓީމުންނާއި އާއްމުންގެ ގިނަ ބަޔަކު އެ ސަރަހައްދުގައި އެއްވެ ތިއްބެވެ. ތަފާތު ގޮތަކަށް މި ހަރަކާތް ކުރި އަށް ގެންދިޔަ އިރު އާލިއާ ބުނެފައިވަނީ މިއީ އަދި ބޮލީވުޑްގައި ފިލްމު އުފައްދާ މީހަކު މިފަދަ ގޮތަކަށް ލޯގޯ ލޯންޗް ކުރި ފުރަތަމަ ފަހަރު ކަމަށެވެ.\nމި އަހަރު ފަހުކޮޅު ރިލީޒް ކުރަން ހަމަޖެހިފައިވާ މި ފިލްމުގެ ޝޫޓިން ފަށާފައިވަނީ 2017 ވަނަ އަހަރު އެވެ. ބަލްގޭރިއާ އާއި މުމްބާއީގައި ފިލްމުގެ ގިނަ މަންޒަރުތަކެއް މިހާރު ވަނީ ނަގާ ނިމިފަ އެވެ.\nދަރްމާ ޕްރޮޑަކްޝަންސް އިން ގެނެސްދޭ މި ފިލްމުގައި އާލިއާ އާއި ރަންބީރުގެ އިތުރުން، މުހިއްމު ރޯލްތަކުގައި އަމީތާބް ބަޗަން އަދި "ނާގިން" ޑްރާމާ އިން މަޝްހޫރުވި މޯނީ ރޯއިވެސް ފެނިގެންދާނެ އެވެ.


Midhiya aharu libunu aamdhanee 2.7% ithuruvi\nމިދިޔަ އަހަރު ލިބުނު އާމްދަނީ 2.7 ޕަސެންޓް އިތުރުވި\nރާއްޖޭގެ އެންމެ ބޮޑު އެއް ފިހާރަ ކަމަށްވާ ރެޑްވޭވް -- ފޮޓޯ: ރެޑްވޭވް\nމިދިޔަ އަހަރު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް، ލިބުނު އާމްދަނީ ކުރީ އަހަރަށް ވުރެ 2.7 ޕަސެންޓް އިތުރު ވެއްޖެ އެވެ.\nމީރާ އިން އާއްމު ކޮށްފައިވާ މިދިޔަ އަހަރުގެ އާމްދަނީގެ ރިޕޯޓުގައިވާ ގޮތުން މިދިޔަ އަހަރު ދައުލަތަށް 16.79 ބިލިއަން ރުފިޔާ ވަނީ ލިބިފަ އެވެ. މިއީ މިދިޔަ އަހަރު ލިބޭނެ ކަމަށް އަންދާޒާކުރި ވަރަށްވުރެ 2.5 ޕަސެންޓް އިތުރު ވުމެކެވެ.\nމިދިޔަ އަހަރު އަހަރު މީރާއަށް ބަލައިގަތް ޖުމުލަ އާމްދަނީގެ އެންމެ ބޮޑު ބައެއް ހިއްސާކުރަނީ މުދަލާއި ހިދުމަތުގެ އަގުން ނަގާ ޓެކްސް (ޖީއެސްޓީ) އިންނެވެ. ޖުމްލަ ޓެކުހުގެ 46 ޕަސެންޓް ހިއްސާ ކުރަނީ މި ޓެކުހެވެ. ޖީއެސްޓީގެ ގޮތުގައި 7.74 ބިލިއަން ރުފިޔާ ލިބިފައިވެ އެވެ\nޓެކުހުގެ އާމްދަނީ ބެހިފައިވާ ގޮތް\nޖީއެސްޓީ: 46 ޕަސެންޓް، ޖުމުލަ 7.74 ބިލިއަން ރުފިޔާ\nޕީބީޓީ: ހިއްސާ 17 ޕަސެންޓް، ޖުމްލަ 2.90 ބިލިއަން ރުފިޔާ\nލޭންޑް ރެންޓް: ހިއްސާ 10 ޕަސެންޓް، ޖުމްލަ 1.65 ބިލިއަން ރުފިޔާ\nގްރީން ޓެކްސް: ހިއްސާ5ޕަސެންޓް، 850.27 މިލިއަން ރުފިޔާ\nއެއާޕޯޓް ޑިވްލޮޕްމަންޓް ފީ: ހިއްސާ ހަތަރު ޕަސެންޓް، ޖުމުލަ 728.91 މިލިއަން ރުފިޔާ\nޑިސެމްބަރު މަހު އެކަނި 1.56 ބިލިއަން ރުފިޔާ\nޑިސެމްބަރު މަހު ބަލައިގަތް ޖުމުލަ އާމްދަނީއަކީ 1.56 ބިލިއަން ރުފިޔާ އެވެ. މި އަދަދަކީ 2018 ވަނަ އަހަރުގެ ޑިސެންބަރު މަހާ އަޅައިބަލާއިރު 8.9 ޕަސެންޓް އިތުރު ވުމެކެވެ.\nމީގެ މައިގަނޑު ސަބަބަކީ ޓެކްސް އަދި ޓެކްސް ނޫން އާމްދަނީގެ ގޮތުގައި ލިބިފައިވާ އަދަދު މިދިޔަ އަހަރުގެ ޑިސެމްބަރު މަހަށް ވުރެ އިތުރުވެފައިވުން ކަމަށް މީރާ އިން ބުނެ އެވެ. އެގޮތުން، ޓީޖީއެސްޓީ، ވިތު ހޯލްޑިން ޓެކްސް، އެއާޕޯޓް ސާވިސް ޗާޖް އާއި ޓޫރިޒަމް ލޭންޑް ރެންޓް އަދި ލީސް ޕީރިއަޑް އެކްސްޓެންޝަން ފީ ގެ ގޮތުގައި 2019 ވަނަ އަހަރު ލިބިފައިވާ ފައިސާ، 2018 ވަނަ އަހަރާ އަޅައިބަލާއިރު އިތުރުވެފައި ވެއެވެ.\nޑިސެމްބަރު މަހު ޖީއެސްޓީގެ ގޮތުގައި 658.04 މިލިއަން ރުފިޔާ ލިބިފައިވެ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުގެ ގޮތުގައި 361.95 މިލިއަން ރުފިޔާ ލިބިފައިވެ އެވެ. އަދި ބީޕީޓީގެ ގޮތުގައި 120.96 މިލިއަން ރުފިޔާ ލިބިފައިވާއިރު، ލީސް ޕީރިއަޑް އެކްސްޓެންޝަން ފީގެ ގޮތުގައި 76.7 މިލިއަން ރުފިޔާ ލިބިފާއިވެ އެވެ.\nމީގެ އިތުރުން ގްރީން ޓެކުހުގެ ގޮތުގައި 68.79 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި 277.03 މިލިއަން ރުފިޔާ ލިބިފައިވެ އެވެ. އަދި މިދިޔަ މަހު ޑޮލަރުން އާމްދަނީގެ ގޮތުގައި 74 މިލިއަން އެމެރިކާ ޑޮލަރު ލިބިފައިވެ އެވެ.\nމީރާ ޓޫރިޒަމް ގްރީން ޓެކްސް + ޓެކްސް އިގްތިސޯދު\nދެ ޓެކްހަކަށް އިތުރު ވަގުތުކޮޅެއް


India ah mifaharu furusathu dheegen nuvaane\nއިންޑިއާ އަށް މިފަހަރު ފުރުސަތު ދީގެން ނުވާނެ\n9 މަސް, 1 ދުވަސް, 10 ގަޑި, 30 މިނެޓް,9ސިކުންތު ކުރިން 2500އަހުމަދު ތޯޢިލް\nސާފް ސުޒުކީ ކަޕްގައި ވާދަކުރާ ދިވެހި ގައުމީ ޓީމް -- ފޮޓޯ: އެފްއޭއެމް\nސާފް ސުޒުކީ ކަޕްގެ ފައިނަލުގައި މިއަދު ރާއްޖެ ގަޑިން އިރުއޮއްސި 6:00 ދިވެހިރާއްޖެ އާއި އިންޑިއާ ކުރިމަތިލާ އިރު، މިއީ މި މުބާރާތުގެ ފައިނަލުގައި އެ ދެ ގައުމު ބައްދަލުކުރާ ހަތަރުވަނަ ފަހަރެވެ. މީގެ ކުރިން ފައިނަލެއްގައި ރާއްޖެ އަށް އިންޑިއާ އަތުން އެންމެ ފަހަރަކު މޮޅެއް ހޯދުނު އިރު އިންޑިއާ ވަނީ ދެ ފަހަރު މޮޅުވެފަ އެވެ. ނުވަ އަހަރުގެ ދިގު މުއްދަތަކަށް ފަހު ދިވެހީން އަނެއްކާވެސް ފައިނަލަކަށް ދަތުރުކުރި އިރު، މިއީ 10 އަހަރަށް ފަހު މުބާރާތުގެ ތަށި ހާސިލްކުރުމަށް ދިވެހީންނަށް ލިބޭނެ އެންމެ ރަނގަޅު ފުރުސަތެވެ. ބޭނުންވަނީ ސެމީ ފައިނަލުގައި ނޭޕާލާ ދެކޮޅަށް ދެއްކި ރޫޙު، މި މެޗުގައިވެސް ތަކުރާރު ކުރުމެވެ. މިފަހަރު އިންޑިއާ އަށް ފުރުސަތު ދީގެން ނުވާނެ އެވެ.\nރާއްޖެ ހިމެނޭ ސަރަހައްދަށް ބަލާލާއިރުވެސް، ފުޓްބޯޅައިގައި އެންމެ ރަނގަޅު ވަނަތަކެއް ހާސިލްކޮށް މި ސަރަހައްދުގެ ގޮތުންވެސް އެންމެ ކުރި އަރާފައިވަނީ އިންޑިއާ އެވެ. ފީފާ ރޭންކިންގ އަށް ބަލާލާއިރުވެސް، އެ ގައުމު އޮތީ އެހެނިހެން ގައުމުތަކަކާ ބަލާލާއިރު ފުދޭވަރަކަށް މަތީގަ އެވެ. އެގޮތުން 96 ވަނަ ގައުމުގެ މަގާމު ހާސިލްކުރި އިރު އޭޝިއާ ބައްރުން އެ ގައުމު އޮތީ 14 ވަނައިގަ އެވެ. ނަމަވެސް، ރާއްޖެ އާ އަޅާކިޔާލާއިރު އިންޑިއާ އިން ކިތަންމެ މޮޅެއް ހޯދި ނަމަވެސް، މިވަގުތު ކާމިޔާބީ ހޯދުން ރާއްޖެ އަށް މާ މުހިންމެވެ. ދިވެހި ފުޓްބޯޅަ މާޔޫސްވެފައިވާ މިދަނޑިވަޅުގައި ކުޅިބެލުންތެރިން ވެސް ތިބީ ދިވެހި ފުޓްބޯޅަ އާ މެދު މާޔޫސްވެފަ އެވެ. އެހެން ކަމުން، އެ މިސްރާބު ރަނގަޅު ކޮޅަށް ބަދަލުކޮށްލުމަށް މި މުބާރާތް ކާމިޔާބުކުރުން ކޮންމެހެންވެސް މިވަނީ ލާޒިމްވެފަ އެވެ.\nއިންޑިއާގެ ކޯޗު ސްޓީފަން ކޮންސްޓަންޓީން ބުނީ ސެމީ ފައިނަލުގައި ރާއްޖެ އަތުން ނޭޕާލް ބަލިވީ ރާއްޖެ ދަށްކޮލައިގެން މެޗަށް ތައްޔާރުވުމުންނެވެ. "އަންޑާރ އެސްޓިމޭޓް" ކުރުމާއި ރާއްޖެ އާ މެދު އިހްތިރާމް ކުޑަކޮށްލުމެވެ. ނޭޕާލާ ޚިލާފަށް އިންޑިއާ އިން އެ ގޯސް ނުހަދާނެ ކަމަށް ކޮންސްޓަންޓީން ބުނި އިރު، ފައިނަލަށް ނުކުންނާނީ ވެވުނު އެންމެ ބޮޑަކަށް ތައްޔާރީތަށް ވެގެން ކަމަށާއި ރާއްޖެ އަށް ދޭން ޖެހޭ އިހުތިރާމް ދީގެން ކަމަށް އޭނާ ބުންޏެވެ.\n2016 ވަނަ އަހަރުގެ ސައުތު އޭޝިއަން ގޭމްސްގެ މެޗަކަށް ފަހު އިންޑިއާ ކޯޗު ބުނީ ރާއްޖެ އާއި އިންޑިއާ ކުޅޭ މެޗުތައް އިންޑިއާ ކޮޅަށް ބުރަވުމުގެ އެންމެ މައިގަނޑު ސަބަބަކީ މެޗަށް ތައްޔާރުވުމުގައި ދެ ގައުމުގެ ދެމެދުގައި ހުންނަ ނަފްސާނީ ތަފާތުތަކެކެވެ. އޭނާ މާނަކުރާ ގޮތުގައި ރާއްޖެއިން މާ އަވަހަށް ބަލި ގަބޫލުކުރަނީ އެވެ. އަނެއްކޮޅުން ފާހަގަވާ ކަމަކީ އިންޑިއާ އާއި ރާއްޖެ ކުޅޭ މެޗުތަކުގެ ކުރިން އިންޑިއާ އިން އަބަދުވެސް ރާއްޖެ އަށް ގިނަ ތައުރީފްތަކެއް ކުރެ އެވެ. މިފަހަރުވެސް ފެނިގެން މި ދަނީ ހަމަ އެކަންތައްތަކެވެ. ބޭނުމަކީ ރާއްޖޭގެ އަމާޒު ބަދަލުކޮށްލުން ކަމުގައި ވެދާނެ އެވެ. ނަމަވެސް، މިފަހަރު މިކަންތައްތަކަށް ވިސްނަން ވާނެ އެވެ.\n2008 ވަނަ އަހަރު އިންޑިއާ އަތުން ރާއްޖެ މޮޅުވި ފައިނަލުގައިވެސް ފެނިގެން ދިޔަ އެންމެ ހިތްގައިމު މަންޒަރަކީ އެންމެ ފަހު ވަގުތުކޮޅާ ހަމަޔަށްވެސް ކުރި ހިތްވަރެވެ. އެކަތިގަނޑެއްގެ ގޮތުގައި އެއް އަމާޒަކަށް ވާސިލްވުމަށް ދިވެހީން ފެންބޮވައިގަތުމެވެ. މުޅި ގައުމު އޮތީ ބަދަހިކޮށެވެ. މިފަހަރުވެސް ތަކުރާރުކުރަންވީ ހަމަ އެ ކަންތައްތަކެވެ. މިފަހަރަކީ ޒުވާން ދިވެހި ޓީމްގެ ފަހަރެކެވެ.\nސާފް ސުޒުކީ ކަޕް ސާފް ސުޒުކީ ޗެމްޕިއަންޝިޕް ފުޓްބޯލް ގައުމީ ޓީމް ގައުމީ ކޯޗު އިންޑިޔާ އިންޑިއާ އެފްއޭއެމް\nވޯލްޑް ކަޕް ކޮލިފައިންގައި އޭޝިޔާ ސަރަހައްދުގެ4ވަނަ ސީޑުގައި ރާއްޖެ ހިމެނިއްޖެ\nބޮލީވިއާގެ މައްޗަށް ކުރި ހޯދާ ބްރެޒިލްގެ ފެށުން ރަނގަޅުކޮށްފި\n1 ދުވަސް ކުރިން 19 0\nއަނިޔާއަށްފަހު ރަފާ ޤައުމީ ޓީމްގެ ފަރިތަކުރުންތަކަށް ނިކުމެއްޖެ\nލިޔޯންގެ ޑިފެންޑަރު ފަރލޭންޑް މެންޑީ ރެއާލް މެޑްރިޑަށް ސޮއިކޮށްފި\n3 ދުވަސް ކުރިން 22 0


ކޯވިޑަށް މިއަދު ޕޮޒިޓިވްވީ 98 މީހުން، ގިނައީ އަތޮޅުތަކުން ކޯވިޑަށް މިއަދު ޕޮޒިޓިވްވީ 98 މީހުން، ގިނައީ އަތޮޅުތަކުން\nބަޔަކު ޕީސީއާރް ޓެސްޓު ހަދަން ސާމްޕަލް ދެނީ / ފޮޓޯ: ޕީއެސްއެމްނިއުސް\nރާއްޖެއިން މިއަދު އިތުރު 98 މީހުން ކޯވިޑަށް ޕޮޒިޓިވްވެ، ރާއްޖެއިން ކޯވިޑަށް ޕޮޒިޓިވްވި މީހުންގެ ޖުމްލަ އަދަދު 76،800 އަށްވުރެ މައްޗަށް އަރައިފިއެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން އެންމެފަހުން އާއްމުކުރި ތަފާސް ހިސާބުތައް ދައްކާގޮތުން އާދިއްތަ ދުވަހުގެ އިރުއޮއްސި 6:00 އިން ހޯމަ ދުވަހުގެ އިރުއޮއްސި 6:00 އާ ހަމައަށް ރާއްޖެއިން ކޯވިޑަށް ޕޮޒިޓިވްވެފައިވަނީ 98 މީހުންނެވެ. މީގެތެރޭގައި މާލެ ސަރަހައްދުން ޕޮޒިޓިވްވި 26 މީހުންނާއި، އަތޮޅުތަކުގެ ރަށްރަށުން ޕޮޒިޓިވްވި 55 މީހަކު ހިމެނެއެވެ. އަދި ރިސޯޓްތަކުން 17 މީހަކު ޕޮޒިޓިވްވެފައިވެއެވެ. މިއާއެކު މިހާތަނަށް ރާއްޖެއިން ކޯވިޑަށް ޕޮޒިޓިވްވި މީހުންގެ ޢަދަދު 76،848 ވަނީ އަރާފައެވެ.\nރާއްޖެއިން ކޯވިޑަށް ޕޮޒިޓިވްވާ މީހުންގެ ޢަދަދު ދަށްވެފައިވާއިރު މާލެ ސަރަޙައްދުން ރިޕޯޓުކުރާ ކޭސްތައް ވަނީ ވަރަށް ބޮޑަށް ދަށްވެފައެވެ. ނަމަވެސް އަތޮޅުތަކުން ބައްޔަށް ޕޮޒިޓިވްވާ މީހުންގެ އަދަދު ބައެއް ދުވަސްތަކުގައި އިތުރުވާކަން އެޗްޕީއޭގެ ތަފާސް ހިސާބުތަކުން ދައްކައެވެ.\nތަފާސްހިސާބުތައް ދައްކާގޮތުގައި 2،597 މީހުން އަންނަނީ ބަލީގައި ފަރުވާ ހޯދަމުންނެވެ. މީގެ ތެރެއިން އެޑްމިޓްކޮށްގެން ފަރުވާ ދެމުންދަނީ 13 މީހަކަށެވެ.\nވޭތުވެދިޔަ 24 ގަޑިއިރުގެ ތެރޭގައި 147 މީހުން ވަނީ ބަލިން ރަނގަޅުވެފައެވެ. މިއާއެކު ބަލިން މުޅިން ރަނގަޅުވި މީހުންގެ ޖުމްލަ ޢަދަދު ވަނީ 74،020 އަރާފައެވެ. އަދި 24 ގަޑިއިރުގެ ތެރޭގައި ބަލި ދެނެގަތުމަށް 5،744 ސާމްޕަލެއް ވަނީ ޓެސްޓުކޮށްފައެވެ.\nކޯވިޑް ބަލީގައި ރާއްޖެއިން މިހާތަނަށް 219 މީހުން ވަނީ ނިޔާވެފައެވެ.


2018 Vana Aharuge January Ah Vure Mi Aharuge January Mahu Import Ithuru - Vaguthu\nރައީސް ޔާމީން އާއި ދެކޮޅަށް ހުށަހެޅި ދެ ހެއްކެއް ކޯޓުން ބޭރުކޮށްލައިފި - 56 މިނެޓް ކުރިން\nމާލޭ ވިޔަފާރި ބަނދަރު- ފޮޓޯ: ޕީއެސްއެމް ނިއުސް\nމިއަހަރުގެ ޖަނަވަރީ މަހު، މިދިޔަ އަހަރުގެ ޖަނަވަރީ މަހާ އަޅާބަލާއިރު އިމްޕޯޓް ކުރެވުނު މުދަލުގެ އިންސައްތަ އިތުރުވެ، އެކްސްޕޯޓް ކުރެވުނު މުދަލުގެ އިންސައްތަ ދަށްވެއްޖެއެވެ.\nމޯލްޑިވްސް ކަސްޓަމްސް ސަރވިސް އިން މިއަދު ނެރުނު ތަފާސްހިސާބުތައް ދައްކާގޮތުން، މި އަހަރުގެ ޖަނަވަރީ މަހުގެ ރާއްޖެއަށް އިމްޕޯޓް ކުރެވުނު މުދަލުގެ ސީއައިއެފްގެ އަގު ވަނީ މިދިޔަ އަހަރުގެ ޖަނަވަރީ މަހާ އަޅާބަލާއިރު ހަ އިންސައްތަ އިތުރުވެފައެވެ. އެގޮތުން، 2018 ވަނަ އަހަރުގެ ޖަނަވަރީ މަހު 3.8 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު، 2019 ވަނަ އަހަރުގެ ޖަނަވަރީ މަހު، މި އަދަދު ވަނީ4ބިލިއަނަށް އަރާފައެވެ.\nއެކްސްޕޯޓަށް ބަލާއިރު ޖަނަވަރީ 2018 ވަނަ އަހަރޔ 473.2 މިލިއަން ރުފިޔާގެ އެކްސްޕޯޓް ކުރެވިފައިވާއިރު 2019 ވަނަ އަހަރުގެ ޖަނަވަރީ މަހު ކުރެވިފައިވަނީ 342.6 އިންސައްތައިގެ އެކްސްޕޯޓެވެ. މިއީ 28 އިންސައްތައިގެ ދަށްވުމެކެވެ.\nއެހެންނަމަވެސް، ކަސްޓަމްސްގެ ތަފާސްހިސާބުތައް ދައްކާގޮތުން، ޖަނަވަރީ 2018 ވަނަ އަހަރު ލިބުނު އާމްދަނީއަށްވުރެ އިތުރު އާމްދަނީއެއް މި އަހަރުގެ ޖަނަވަރީ މަހު ވަނީ ލިބިފައެވެ. އެއީ 14.39 އިންސައްތައިގެ ކުރިއެރުމަކާއެކުގައެވެ.\nއެންމެ ގިނައިން އިމްޕޯޓް ކުރެވުނު ޤައުމުތަކުގެ ތެރޭގައި ހިމެނެނީ ޔޫއޭއީ، ޗައިނާ، ސިންގަޕޫރު، އިންޑިއާ އަދި މެލޭޝިޔާ އެވެ. އެންމެ ގިނައިން އެކްސްޕޯޓު ކުރި ޤައުމުތަކުގެ ތެރޭގައި ހިމެނެނީ ޖަރުމަންވިލާތް، އެމެރިކާ، އިނގިރޭސިވިލާތް، ފަރަންސޭސިވިލާތް އަދި ތައިލެންޑެވެ.\nކަސްޓަމްސްގެ ބެލުމުގެ ދަށުގައި ހުރި ގިނަ އަދަދެއްގެ ބަނގުރަލާއި ސިނގިރޭޓު ނައްތާލައިފި\nރާއްޖޭގެ ސަލާމަތާއި ރައްކާތެރިކަމަށް މުޙިންމު ނިޒާމެއްގެ މަސައްކަތް ފަށައިފި


Addu city gai 24 gadi iru viyafaari kurumuge hudha dhe faraathakah\n24 ގަޑިއިރަށް ވިޔަފާރި ކުރުމުގެ ހުއްދަ\nއައްޑޫ ސިޓީގައި 24 ގަޑިއިރު ވިޔަފާރި ކުރުމުގެ ހުއްދަ ދެ ފަރާތަކަށް\n24 ގަޑިއިރު ވިޔަފާރިކުރަން ހުއްދަ ދޭން އައްޑޫސިޓީގެ ހަ ދާއިރާގެ ސަރަހައްދުތައް މިނިސްޓްރީން ވަނީ ކަނޑައަޅާފައި\nކ. މާލެ | 13 އޯގަސްޓް 2019 | އަންގާރަ 19:39 | 6,653\nއައްޑޫގެ ފިހާރައެއް - އާކައިވް\nއައްޑޫ ސިޓީގައި 24 ގަޑިއިރު ވިޔަފާރި ކުރުމުގެ ހުއްދަ ދެ ފަރާތަކަށް ދީފިއެވެ.\nވިޔަފާރި ކުރުމުގެ ހުއްދަ ދީފައި ވަނީ ސ.ހިތަދޫ ހޮޓް ބޮކްސް ކެފޭއަށާއި ސ.ފޭދޫ ތްރީ އެސް ލައުންޖް ކެފޭ އަށެވެ.\nއައްޑޫ ސިޓީގައި 24 ގަޑިއިރު ވިޔަފާރިކުރަން ހުއްދަ ދޭ ސަރަހައްދުތައް, އިކޮނޮމިކް މިނިސްޓްރީން ވަނީ މެއި މަހުގެ 23 ވަނަ ދުވަހު ކަނޑައަޅާފައެވެ. އެގޮތުން 24 ގަޑިއިރު ވިޔަފާރިކުރަން ހުއްދަ ދޭން އައްޑޫސިޓީގެ ހަ ދާއިރާގެ ސަރަހައްދުތައް މިނިސްޓްރީން ވަނީ ކަނޑައަޅާފައެވެ.\nއައްޑޫ ސިޓީގެ ވެރިކަން ކުރާ ރަށް ހިތަދޫ އިން 24 ގަޑިއިރު ވިޔަފާރި ކުރަން ހުއްދަ ދޭން ކަނޑައަޅާފައި ވަނީ ހިތަދޫ ބަނދަރު ސަރަހައްދު، ހިތަދޫ ޒިޔާރަތް ފަންނު ސަރަހައްދު އަދި ރީޖަނަލް ހޮސްޕިޓަލް ސަރަހައްދަށެވެ. މަރަދޫއިން 24 ގަޑިއިރު ވިޔަފާރިކުރަން ހުއްދަ ދޫކުރަން ކަނޑައަޅާފައި ވަނީ މަރަދޫ ބަނދަރު ސަރަހައްދު އަދި މަރަދޫ ސިއްހީ މަރުކަޒު ސަރަހައްދަށެވެ.\nމަރަދޫފޭދޫ އިން މަރަދޫ ފޭދޫ ބަނދަރު ސަރަހައްދަށް ހުއްދަ ކަނޑައަޅާފައިވާއިރު، ފޭދޫއިން ހުއްދަ ދޫކުރުމަށް ކަނޑައަޅާފައި ވަނީ ފޭދޫ ބަނދަރު ސަރަހައްދު އަދި ފޭދޫ ސިއްހީ މަރުކަޒު ސަރަހައްދަށެވެ. ހުޅުދޫ އިން ހުޅުދޫ ބަނދަރު ސަރަހައްދު އަދި ހެރެތެރެ ޗެނަލް ސަރަހައްދު ކަނޑައަޅާފައިވާއިރު، މީދޫ އިން ކަނޑައަޅާފައި ވަނީ މީދޫ ބަނދަރު ސަރަހައްދު، ހުޅުމީދޫ ސިއްހީ މަރުކަޒު ސަރަހައްދު އަދި ހުޅުމީދޫ މެދު ބަނދަރު ސަރަހައްދަށެވެ.\nއިކޮނޮމިކް މިނިސްޓްރީން ބުނީ 24 ގަޑިއިރު ވިޔަފާރިކުރަން ހުއްދަދޭ ތަންތަނުގެ ތެރެއިން އިމްޕޯޓް މުދަލުގެ ވިޔަފާރި ކުރާ ތަންތަނުން ވިއްކޭނީ ހަމައެކަނި ޒަރޫރީ ބޭނުން ފުއްދުމަށް ވިއްކާ ތަކެތި ކަމަށެވެ. މިނިސްޓްރީން ބުނީ 24 ގަޑިއިރު ވިޔަފާރި ކުރުމުގެ ހުއްދަ ދޫކުރެވޭނީ، ހުއްދައަށް އެދޭ ތަންތަނުގައި ޝަރުތު ފުރިހަމަވޭތޯ ބަލައި ޗެކް ކުރުމަށް ފަހުގައި ކަމަށެވެ.\nވިޔަފާރިކުރާ ފަރާތްތަކުން، ނަމާދު ވަގުތައް ބަންދުކުރުން ފިޔަވައި، އެހެން ހުރިހާ ވަގުތެއްގައި، ވިޔަފާރިކުރަން އަންނަ ފަރާތްތަކަށް ހިދުމަތް ލިބޭނެ އިންތިޒާމް ހަމަޖައްސާފައި ބަހައްޓަންވާނެ ކަމަށް މިނިސްޓްރީން ވަނީ ބުނެފައެވެ.\n24 ވިޔަފާރި ކުރުމުގެ ހުއްދައަށް އެދި ހުށައަޅާ ތަންތަން ވާންޖެހެނީ ސާފުކޮށް އެތެރެ ފެންނަ ގޮތަށް އަލިކުރެވިފައިވާ ތަންތަނަށެވެ. އަދި ކެމެރާ ހަރުކުރެވި މޮނީޓާކުރުން ފަދަ ކަންކަން ހިމެނޭ ގޮތަށް މިނިސްޓްރީން ކަނޑައަޅާފައިވާ ޝަރުތުތައް ހަމަވާނ ްޖެހެއެވެ. އެ ތަންތަނުގައި '24/7' ބޯޑެއް އިމާރާތުގައި ބޭރަށް ފެންނަން ހުންނަންވާނެއެވެ.\nމާލޭގައި 24 ގަޑިއިރުގެ ވިޔަފާރިކުރަން އިކޮނޮމިކް މިނިސްޓްރީން ވަނީ 14 ތަނަކަށް ހުއްދަ ދީފައެވެ.


Qatar hahjuverinnah haahsa inthizaameh Saudi in hamajahsaidheefi\nގަތަރު ހައްޖުވެރިންނަށް ހާއްސަ އިންތިޒާމެއް ސައުދީން ހަމަޖައްސައިދީފި\nޖިއްދާގައިވާ އަބުދުލް އަޒީޒު އިންޓަނޭޝަނަލް އެއާޕޯޓަށް އައި ހައްޖުވެރިން ތަކަކަށް ސައުދީ އޮފިޝަލަކު މަރުހަބާ ވިދާޅުވަނީ. -- ފޮޓޯ: އަރަބް ނިއުސް\nރިޔާދު (ޖުލައި 1) - ގަތަރާއި ހާރިޖީ ގުޅުން ކަނޑާލާފައި ވީނަމަވެސް، ގަތަރު ހައްޖުވެރިންނަށް އޮންލައިންކޮށް ހުށަހެޅޭ ގޮތަށް ހާއްސަ އިންތިޒާމެއް ސައުދީ ސަރުކާރުން ހަމަޖައްސައިފި އެވެ.\nސައުދީގެ ހައްޖު އަދި އުމްރާ މިނިސްޓްރީން ނެރުނު ބަޔާނެއްގައި ބުނީ، މިއަހަރު ހައްޖުވާން ބޭނުންވާ ގަތަރު މީހުންނަށް އިންތިޒާމް ހަމަޖެއްސުމާއި ގުޅޭގޮތުން ކުރެވުނު އެއްވެސް މުއާމަލާތަކަށް މިހާތަނަށް ގަތަރު ސަރުކާރުން ޖަވާބުދީފައިނުވާ ކަމުގަ އެވެ.\nގަތަރު ސަރުކާރުގެ އެއްވެސް އެއްބާރުލުމެއް ލިބިފައިނުވި ނަމަވެސް، ހައްޖުވާން ބޭނުންވާ ގަތަރު މީހުންގެ ހައްގުގައި، ސައުދީގެ ހައްޖު އަދި އުމްރާ މިނިސްޓްރީގައި ގާއިމު ކުރެވޭ ހާއްސަ ލިންކެއް މެދުވެރިކޮށް، ގަތަރު ހައްޖުވެރިން އަމިއްލައަށް އޮންލައިންކޮށް ހުށަހެޅޭގޮތަށް މި ހިނގާ ޖުލައި މަހުގެ މެދުތެރެއިން ފެށިގެން ހުޅުވާލެވޭނެ ކަމަށް ވަނީ އެ ބަޔާނުގައި އިއުލާނުކޮށްފަ އެވެ.\nމިގޮތުން، ޓްރާންސްޕޯޓާއި ކެއުމާއި އަދި ހުރުންވެސް އެ ލިންކު މެދުވެރިކޮށް ހަމަޖެއްސޭނެ ކަމުގައިވެސް އެ ބަޔާނުގައިވެ އެވެ. ގަތަރު ހައްޖުވެރިންނަށް ގަތަރު އެއާވޭސް ފިޔަވާ އެހެން ކޮންމެ އެއާލައިނަކުން، ސައުދީއަށް ދަތުރު ކުރެވޭނެ ކަމަށް ވެސް ބަޔާނުގައި ބުނެފައިވެ އެވެ.\nދީނީ ހަރުކަށި ވިސްނުމަށް ހިތްވަރުދޭކަމަށް ބުނެ، ސައުދީގެ އިތުރުން، ޔޫއޭއީ، ބަހުރެއިން އަދި މިސުރުން ގަތަރާއި ހާރިޖީ އަދި ދަތުރުފަތުރު ކުރުމުގެ ގުޅުން ކަނޑާލީ މިދިޔަ އަހަރުގެ ޖޫން މަހު އެވެ.\nއަންނަ އޯގަސްޓް މަހު ހައްޖު މޫސުން ފެށޭއިރު، ދުނިޔޭގެ އެކި ކަންކޮޅުތަކުން މިއަހަރު ގާތްގަނޑަކަށް ދެ މިލިއަން ހައްޖުވެރިންނަށް މަރުހަބާ ކިޔަން ތައްޔާރުވަމުންދާ ކަމަށް ސައުދީ ސަރުކާރުން ވަނީ ބުނެފަ އެވެ.\nސައުދީ އަަރަބިއްޔާ ހައްޖުގެ އަޅުކަން ގަތަރު\nގަތަރު ހައްޖުވެރިންނަށް ހުރަސްއަޅާ ކަމުގެ ތުހުމަތުތައް ދޮގުކޮށްފި\nގަތަރު މީހުން އުމްރާ ކުރިޔަ ނުދޭ ވާހަކައަކީ ދޮގެއް: ސައުދީ


ބާސްކެޓްބޯލް ޗެލެންޖްގެ ގްރޫޕް ސްޓޭޖްގެ ފަހު މެޗްތައް - ކުޅިވަރެ.ކޮމް\nކުޅިވަރެ.ކޮމް ބާސްކެޓްބޯލް ޗެލެންޖްގެ މިރޭގެ ފުރަތަމަ މެޗްގައި 21:30 ގައި ބައްދަލުކުރީ މޭރީ ސްޕޯޓްސް ކްލަބްގެ ޓީމާއި ޑިރެވިއުސްގެ ޓީމެވެ. މިމެޗް 9-6 ޕޮއިންޓުން ކާމިޔާބުކުރީ މޭރީ ސްޕޯޓްސް ކްލަބްގެ ޓީމެވެ. މިމެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ އެޓީމުގެ މުހައްމަދު އައުޒަމެވެ.\nދެވަނަ މެޗްގައި 22:00 ގައި ބައްދަލުކުރީ މެޑޫސާ އަދި އާރ އެސް ބިޒްނަސްގެ ޓީމެވެ. މިމެޗް 15-04 ޕޮއިންޓުން ކާމިޔާބުކުރީ މެޑޫސާގެ ޓީމެވެ. މިމެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ މެޑޫސާގެ ޒިދުނީ އަހުމަދެވެ.\nގްރޫޕް ސްޓޭޖްގެ އެންމެ ފަހު މެޗްގައި 22:30 ގައި ބައްދަލުކުރީ މާލާ ރެސްޓްގެ ޓީމާއި މޭރީ ސްޕޯޓްސް ކްލަބެވެ. މިމެޗް 15-13 ޕޮއިންޓުން ކާމިޔާބުކުރީ މޭރީ ސްޕޯޓްސް ކްލަބްގެ ޓީމެވެ. މިމެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ މާލާ ރެސްޓްގެ ސުލްތާން ސުލައިމާނެވެ.\nގްރޫޕް ސްޓޭޖްގެ މެޗްތައް ނިމުނު އިރު ގްރޫޕް އޭގެ އެއްވަނަ ޓީމެއްގެ ގޮތުގައި ސެމީފައިނަލަށް ހޮވިފައިވަނީ ޑެއިލީ ޑޯޒްގެ ޓީމެވެ. އެ ގްރޫޕްގެ ދެވަނަ ޓީމެއްގެ ގޮތުގައި ސެމީ ފައިނަލްގެ ދެވަނަ ޖާގަ ކަށަވަރުކޮށްފައިވަނީ މެޑޫސާއެވެ. ގްރޫޕް އޭގެ އާރ އެސް ބިޒްނަސް މިވަނީ އެއްވެސް މެޗަކުން މޮޅުނުވެ މިމުބާރާތާއި ވަކިވާން ޖެހިފައެވެ.\nގްރޫޕް ބީގެ އެއްވަނަ ޓީމެއްގެ ގޮތުގައި ސެމީފައިނަލަށް ހޮވިފައިވަނީ މޭރީ ސްޕޯޓްސް ކްލަބެވެ. އެ ގްރޫޕްގެ ދެވަނަ ޓީމެއްގެ ގޮތުގައި ސެމީ ފައިނަލްގެ ދެވަނަ ޖާގަ ކަށަވަރުކޮށްފައިވަނީ މާލާ ރެސްޓްއެވެ. ގްރޫޕް ބީގެ ޑިރެވިއުސް މިވަނީ އެއްވެސް މެޗަކުން މޮޅުނުވެ މިމުބާރާތާއި ވަކިވާން ޖެހިފައެވެ.\nސެމީ ފައިނަލްގެ ފުރަތަމަ މެޗްގައި 14 އޭޕްރީލް ވަނަ ދުވަހުގެ ރޭ 21:30 ގައި ބައްދަލުކުރާނީ ޑެއިލީ ޑޯޒް އަދި މާލާ ރެސްޓްގެ ޓީމެވެ. ދެވަނަ މެޗްގައި 22:00 ގައި ބައްދަލުކުރާނީ މޭރީ ސްޕޯޓްސް ކްލަބް އަދި މެޑޫސާއެވެ.\nމިމުބާރާތުގެ ފައިނަލް މެޗް ކުޅުމަށް ހަމަޖެހިފައިވަނީ 15 އޭޕްރީލް ވަނަ ދުވަހުގެ ރޭ 21:30 ގައެވެ. މިމުބާރާތުގެ ހުރިހާ މެޗެއްވެސް ކުޅިވަރެ.ކޮމް ގެ ފޭސްބުކް ޕޭޖް އިން ލައިވްކުރާނެއެވެ.\nބާސްކެޓްބޯލް ޗެލެންޖްގެ ފައިނަލްގައި މާލާ ރެސްޓް އަދި މެޑޫސާ


Pump thah maraamaathu koh, fenboduvumuge massala hallu kuranee | Mihaaru\nޕަމްޕުތައް މަރާމާތުކޮށް، ފެންބޮޑުވުމުގެ މައްސަލަ ހައްލުކުރަނީ\nމާލޭގައި ފެންބޮޑުވެފައި: އެމްޑަބްލިއުއެސްސީން އަންނަނީ ޕަމްޕުތައް މަރާމާތު ކުރަމުން. --ފޮޓޯ: ނިޝާން އަލީ/މިހާރު\n04 ނޮވެމްބަރ 2018 - 12:41\nވާރޭ ވެހުމާ އެކު، މާލޭގެ އެކި މަގުތަކުގައި ފެންބޮޑުވާ މައްސަލަ ހައްލުކުރަން 34 މިލިއަން ރުފިޔާ ހަރަދުކުރި މަޝްރޫއު، މީގެ ކުރިން ވެސް ހަވާލުކުރީ އެމްޑަބްލިއުއެސްސީއާ އެވެ. ހަތަރު ފިޔަވައްސަކަށް ބަހާލައިގެން 2014 ގައި ފެށި އެ މަޝްރޫއު ނިމުން ކައިރިވިއިރު ވެސް މައްސަލަ ހައްލެއް ނުވި އެވެ. އެއީ، ފެން ހިންދަން ބެހެއްޓި ޕަންޕުތަކަށް ބަޔަކު ގެއްލުން ދިނުމުން ކަމަށް ހައުސިން މިނިސްޓަރު ޑރ. މުހައްމަދު މުއިއްޒު ވަނީ ވިދާޅުވެފަ އެވެ.\nFenboduvaa massalaige javaabun rulhi gadhavejje!\nމިނިސްޓަރު މުއިއްޒު މިދިޔަ ބުރާސްފަތިދުވަހު "މިހާރު" އަށް ވިދާޅުވީ އެ މަޝްރޫއުގެ ދެ ފިޔަވަހި ނިމުނުއިރު، މައްސަލަ އަށް އެކަށީގެންވާ ހައްލެއް ލިބުނު ކަމަށެވެ. ކާނުތަކުގައި މައްސަލައެއް ދިމާނުވާ ނަމަ، މަގުތަކުގައި ފެންބޮޑުވާތާ ގާތްގަނޑަކަށް ދެތިންގަޑިއިރު ތެރޭގައި ފެން ހިނދޭ ކަމަށް ވިދާޅުވި އެވެ.\nމުއިއްޒު ވިދާޅުވި ގޮތުގައި، އެ މަޝްރޫއު ފެށުމުގެ ކުރިން، ފެން ހިނދެން ގާތްގަނޑަކަށް ދެ ދުވަސް ވެސް ނަގަ އެވެ. އެހެންކަމުން، އެ މަޝްރޫއުން ރަނގަޅު ހައްލެއް ހޯދުނު ކަމަށް ވިދާޅުވި އެވެ.\nMassala hallu nuve 37 million "fenah", MWSC ge javaabeh neiy!\nފަހުން މައްސަލަ ދިމާވީ، މިނިސްޓަރު ތަކުރާރު ކުރެއްވި ގޮތުގައި، މާލޭގެ އެކި ސަރަހައްދުތަކުގައި ބެހެއްޓި ޕަމްޕްތަކަށް ބަޔަކު ގަސްތުގައި ގެއްލުން ދިނުމުންނެވެ. ސުވިޗު ބޯޑުތައް ހަލާކުކޮށް، ކޭބަލްތައް ބުރިކޮށްލާފައި ހުރި ފޮޓޯތަކާ އެކު އެއީ ގަސްތުގައި ކުރި ކަމެއް ކަމުގެ މައުލޫމާތު ވެސް ލިބިވަޑައިގެންނެވި ކަމަށް މުއިއްޒު ވިދާޅުވި އެވެ.\n"އެ ކަން ރަނގަޅުކޮށް، ޕަމްޕްތައް މަރާމާތު ކުރުން އެމްޑަބްލިއުއެސްސީއާ އަލުން ހަވާލުކޮށްފައި ވާނީ. މާ ލަހެއް ނުވެ މައްސަލަ ހައްލުވާނެ،" މިނިސްޓަރު ވިދާޅުވި އެވެ.\nހައުސިން މިނިސްޓަރު ޑރ.މުއިއްޒު ނޫސްވެރިންނާ ވާހަކަ ދައްކަވަނީ. - ފޮޓޯ/މިހާރު\nމުއިއްޒު ވިދާޅުވީ ބޯކޮށް ވާރޭވެހިއްޖެ ނަމަ، މާލޭގެ ބައެއް ސަރަހައްދުތަކުގައި އާދަޔާ ޚިލާފަށް ފެންބޮޑުވަނީ، އެ ސަރަހައްދުތައް އަޑިކޮށް އޮންނާތީ ކަމަށެވެ. އެމްޑަބްލިއުއެސްސީއާ ހަވާލުކުރީ މާލޭގެ އެކި ސަރަހައްދުތަކުގައި ޖުމްލަ 15 ޕަމްޕު ބެހެއްޓުމަށެވެ. މި މަޝްރޫއުގެ ހަތަރު ވަނަ ފިޔަވަހީގެ މަސައްކަތް އަދިވެސް ކުރިއަށް އެބަދެ އެވެ.\nފެން ހިންދުމުގެ މަޝްރޫއު ފެށިއިރު ވެސް، މާލޭގެ އެކި ސަރަހައްދުތަކުގައި ޕަންޕުތައް ބަހައްޓައިގެން ފެން ހިއްކުމާއި ކާނުތައް ސާފުކުރުމަކީ މި މައްސަލައަށް އޮތް ދާއިމީ ހައްލެއް ނޫން ކަމަށް ސަރުކާރުން ބުންޏެވެ. މިކަން މުޅިން ހައްލުވާނީ މަގުތަކަށް ބޮޑެތި ބަދަލުތަކެއް ގެނެސްގެން ކަމާއި އެ މަސައްކަތް ބޭރުގެ ބަޔަކާ ހަވާލުކޮށްގެން ވަރަށް އަވަހަށް ކުރާނެ ކަމަށް ހައުސިން މިނިސްޓްރީން އޮތީ ބުނެފަ އެވެ.\nބޯހިޔާވަހިކަން އެމްޑަބްލިއުއެސްސީީ ކުރީގެ މިނިސްޓަރު ޑރ. މުހައްމަދު މުއިއްޒު މާލެ ހައުސިން މިނިސްޓްރީ ހައުސިން މިނިސްޓަރު ފެންބޮޑުވުން\nމިހުރީ ގައުމެއްގެ ހާލަތު 40 މިލިއަންގެ ޕްރޮޖެކްޓެއް ފޭލްވީ ބަދަލްގަ ކައްޕީގެ ކަންނެތް ކަމުގެ ވާހަކަ ނުދެއްކީމަ އޯކޭ ގައުމުގާ ހުރި ކެރިފޯރުންތެރިކަން ބޭނުންކޮށްގެންވެސް އެންމެ ރަށެއްގެ ތަރައްގީވެސް މުއިއްޒު ލާހޫރަނީ\nޕަންޕުތަކުގެ ބޭނުން ނުޖެހޭއިރު ރަނގަޅަށް ހުންނަ އަދި ބޭނުންޖެހުމުން ހަލާކުވާ އޮޓޮމެޓިކް ޕަންޕް މީ؟\nތިއީ މިލިއަނުން މިލިއަނުން ކުރާ ބޮޑު އިސްރާފެއް. ކޮންމެވެސް މީހެއްގެ ޖީބެއް ދާ އެއްޗަކީތަ؟ ރައްޔިތުންނަށް ވީ ހަމަ އެއްވެސް ފަސޭހައެއް ނެތް.\nއެމްޑަބްލިއު އެސްސީއާ އަނެއްކާ ނުޖެހޭނެއެންނު ހަވާލުކުރާކަށް. އެމީހުންގެ މައްސޫލިއްޔަތެއް ނޫންތަ އެމަރާމާތުކޮށް ބެލެހެއްޓުމަކީ.\nހޫނު މޫސުމުގައި ޕަންޕްތައް ރަގަޅުވެފަ ވިއްސާރަވީމަ ޕަންޕްތައް ބަޔަކު ހަލާކުކޮށްފަ...\nކުރަން ރާވަނީ، ކުރަނީ، ޕްލޭން ކުރަނީ، މަޝްވަރާ ކުރަނީ، ހުސް މިކަހަލަ ހެޑްލައިން....މަޑުކޮއްގެން މިހިރީ މިގައުމުގަ ކަމެއް ކޮއް ނިމޭނެ ދުވަހަކައް


އައު ބާވަތުގެ ކޮރޯނާ ވައިރަސް އާ އެކު މުޅި ދުނިޔެއަށް އިތުރު ހާސްކަން\nކޮރޯނާ ވައިރަސްގެ ވޭރިއަންޓް\nމި ވޭރިއަންޓް ނުރައްކާވަނީ ކީއްވެ؟\nމިހާރު އުފައްދާފައިވާ ވެކްސިން ކަމުދާނެތަ؟\nމި ވޭރިއަންޓު އުފަންވީ ކިހިނެއް ކޮންތާކުން؟\n22 ޑިސެންބަރ 2020 | އަންގާރަ 15:18\nކޮވިޑް-19 ބަލީގައި 1.7 މިލިއަން މީހުން ވަނީ މަރުވެފައި\nކޮވިޑް-19 ބަލި ދުނިޔޭގެ އެކި ކަންކޮޅުތަކުން 77.3 މިލިއަން މީހުންނަށް ޖެހި، މިހާތަނަށް އެ ބަލީގައި 1.7 މިލިއަން މީހުން ދުނިޔެ ދޫކޮށްފައިވާއިރު، ކޮރޯނާ ވައިރަސްގެ އައު ބާވަތެއް ހަލުއި ކަމާއެކު އިނގިރޭސިވިލާތުގައި ކޮންޓްރޯލުން ނެއްޓި ފެތުރެން ފެށި ޚަބަރާއެކު ބަލި ކޮންޓްރޯލް ކުރުމަށް ގައުމުތަކުން ކުރަމުންދާ ހަނގުރާމައަށް އިތުރު ހާސްކަންވަނީ ކުރިމަތިވެފައެވެ. އެކަމުގެ ކަންބޮޑުވުން މުޅި ދުނިޔެއަށް ވަނީ ފެތުރިފައެވެ. ބައެއް ގައުމުތަކުން، ޚާއްސަ ކޮށް ޔޫރަޕްގެ ގައުމުތަކުން އިނގިރޭސިވިލާތާ އެ ގައުމުތަކާ ދެމެދު ކުރާ ދަތުރުތައް ވަނީ ހުއްޓާލާފައެވެ.\nމިއައު ބާވަތައް ތަޖުރިބާކާރުން ދީފައިވަނީ VUI-202012/01 ލީނިއޭޖެވެ.\nމިއީ ކޮރޯނާވައިރަސްގެ ވޭރިއަންޓެއް ފާހަގަވި ފުރަތަމަ ފަހަރު ކަމަށް ނުވިޔަސް މިފަހަރު ތަޖުރިބާކާރުން ކަންބޮޑުވަނީ، މި ބާވަތަކީ އާއްމުކޮށް ފެތުރޭ ކޮރޯނާވައިރަސް އަށްވުރެ 70 ގުނަ ބާރުމިނުގައި ފެތުރޭ ބާވަތަކަށް ވުމެވެ. އިނގިރޭސިވިލާތުގައި މިހާތަނަށް ހާހަކަށް ވުރެ ގިނަ މީހުންނަށް މި ވޭރިއަންޓުގެ ޒަރީއާއިން ކޮވިޑް-19 ޖެހިފައިވާކަމަށް ރިކޯޑް ކުރެވިފައިވާ ކަމަށް ރިޕޯޓުތައް ބުނެއެވެ.\nމި ވޭރިއަންޓް އުފަންވީ ކޮންތާކުން؟\nމި ވޭރިއަންޓް ފުރަތަމަ ފެނިފައިވަނީ ސައުތް އިންގްލެންޑުން ސެޕްޓެމްބަރު މަހުގެ ތެރޭގައެވެ. ޑިސެމްބަރު9އާ ހަމައަށް އައި އިރު، ލަންޑަނުން ކޮވިޑް-19 ޖެހުނު މީހުންގެ 62 އިން ސައްތަ އަކީ ކޮރޯނާވައިރަސްގެ މި ވޭރިއަންޓުގެ ސަބަބުން ބަލިޖެހުނު މީހުންކަން ރެކޯޑުތަކުން ދައްކައެވެ. ވައިރަސްގެ މި އައު މިއުޓޭޝަން ދެނެގަތީ އިނގިރޭސިވިލާތުގެ ސައިންސްވެރިންނެވެ.\nހަގީގަތުގައިވެސް ކަންބޮޑުވާން ޖެހޭތަ؟\nގިނަ ސައިންސްވެރިންގެ ޖަވާބަކީ އާއެކެވެ. އިނގިރޭސިވިލާތުގެ ދެކުނު އިންގްލޭންޑުގެ ބައެއް ހިސާބުތަކުގައި މިހާރު މިބާވަތް ވެފައިވަނީ އާއްމުކޮށް ފެތުރޭ ވައިރަސްގެ ބާވަތައް ވެފައެވެ. ނަތީޖާއެއްގެ ގޮތުން، ލަންޑަން އާއި ލަންޑަން އާ އިންވެގެން އޮންނަ ކެންޓް ކައުންޓީގައި ހޮސްޕިޓަލުތަކުގައި އެނދުމަތިކޮށްގެން ފަރުވާދޭ މީހުންގެ އަދަދު ވަރަށް ބޮޑުތަނުން މައްޗަށް ޖެހިފައިވާކަން ފާހަގަ ކުރެވެއެވެ.\nއަނެއްކޮޅުން އޮސްޓްރޭލިއާ، އިޓަލީ އަދި ނެދަރލޭޑުން މި އައު ސްޓްރެއިންގެ ވައިރަސް އެ ގައުމުތަކުން ފެނިފައިވާ ކަމަށް ރިޕޯޓުކޮށްފައިވެއެވެ. ނެދަރލޭންޑްސް އިން މި ބާވަތް އެ ގައުމުން ފެނުނުކަން ރިޕޯޓު ކުރީ ޑިސެމްބަރު މަހުއެވެ. ބައެއް މީޑިއާ ރިޕޯޓުތައް ބުނާގޮތުގައި ވައިރަސްގެ އައު ވޭރިއަންޓް އައިސްލެންޑް، ޑެންމާކް، އަދި ބެލްޖިއަމުން ވެސް ފެނިފައިވެއެވެ.\nސައިންސްވެރިންގެ އެންމެ ބޮޑު ކަންބޮޑުވުމަކީ މި އައު ވޭރިއަންޓްގެ ސަބަބުން ބަލި ފެތުރުން އެތައް ގުނައެއް އަވަސް ވެގެން ދިއުމެވެ.\nހަލުއިކޮށް ފެތުރުމުގެ ނަތީޖާއަކީ ބަލި ކޮންޓްރޯލް ކުރުމަށް އިތުރު ގޮންޖެހުންތައް ކުރިމަތިވުމެވެ. ސިއްހީ ނިޒާމް ބަލިކަށި ގައުމުތަކަށް ވައިރަސްގެ އައު ވޭރިއަންޓު ހިނގައްޖެނަމަ އިތުރަށް މިކަމުގައި ގޮންޖެހުންތައް ކުރިމަތިވާނެ ކަމަށް ބެލެއެވެ.\nލަންޑަން ސްކޫލް އޮފް ހައިޖިން އެންޑް ޓްރޮޕިކަލް މެޑިސިންގެ ޕްރޮފެސަރ މާޓިން ހިބާޑް ވިދާޅުވެފައިވަނީ އައު ވޭރިއަންޓުގެ ސަބަބުން ފުރާނައަށް ނުރައްކާވާ މިންވަރު އަސްލު ވައިރަސްއާ އެއް މިންވަރަކަށް އޮތްކަމަށް ބެލެވުނު ކަމުގައިވިޔަސް މި ވޭރިއަންޓުގެ ސަބަބުން ބަލި ފެތުރޭ ރޭޓު މަތިވުމަކީ ކަންބޮޑުވާން ޖެހޭ ކަމެއް ކަމުގައެވެ.\nވެކްސިންގެ ސަބަބުން އައު ވޭރިއަންޓުން ރައްކައުތެރިވެވޭނެތަ؟\nސައިންސްވެރިން ބުނަނީ، ފައިޒާ އާއި ބަޔޯއެންޓެކް ގުޅިގެން އުފައްދާފައިވާ ވެކްސިން އިން މި ވޭރިއަންޓުން ރައްކައުތެރިކަން ނުލިބޭނެ ކަމުގެ ހެއްކެއް އަދި ފެންނަން ނެތް ކަމުގައެވެ.\nބްރިސްޓޯލް ޔުނިވަރސިޓީގެ ވެކްސިން ސްޕެޝަލިސްޓެއް ކަމަށްވާ ޕްރޮފެސަރ އެޑަމް ފިން ވިދާޅުވެފައިވަނީ، އައު ވޭރިއަންޓްގެ ސަބަބުން ވެކްސިން އިން ކުރާ އަސަރަށް މާބޮޑު ބަދަލެއް އަތުވެދާނެ ކަމަށް ގަބޫލު ނުކުރެވޭ ކަމަށެވެ.\nއިނގިރޭސިވިލާތުގެ ޗީފް ސައިންޓިފިކް އެޑްވައިޒަރ ޕެޓްރިކް ވެލަންސް ވިދާޅުވެފައިވަނީ އައު ވޭރިއަންޓުން ދިފާއުވުމަށް އެކަށީގެންވާ ހިމާޔަތް ފައިޒަ ވެކްސިން އިން ލިބޭނެ ކަމަށް ގަބޫލު ކުރައްވާ ކަމުގައެވެ.\nލީސިސްޓަރ ޔުނިވަރސިޓީގެ ވައިރަސް އާ ބެހޭ ޕްރޮފެސަރ ޖޫލިއަން ޓޭންގ ވިދާޅުވީ، ވެކްސިންގެ އަސަރު ނުކުރާ ވަރުގެ ބަދަލެއް އައު ވޭރިއަންޓުން ފެނިފައި ނުވާކަމުގައެވެ.\nޓެސްޓް ކުރުމަށް އަސަރު ކުރޭތަ؟\nކޮންމެވެސް މިންވަރަކަށް ކުރާނެ ކަމަށް ސައިންސްވެރިން ބުނެއެވެ.\nބަލި ފެތުރުމުގެ ތަފާތަކީ ކޮބާ؟\nތަފާސް ހިސާބަށް ބަލާއިރު މި ވޭރިއަންޓުން ބޮޑަށް ބަލިޖައްސަނީ 15 އަހަރުން ދަށުގެ ކުޑަކުދިންނަށެވެ. މިހެން މިކަންވާ ސަބަބު އަދި ދެނެގަނެވިފައެއް ނުވެއެވެ.\nބަލީގެ އަލާމާތްތައް ތަފާތުތަ؟\nއިނގިރޭސިވިލާތުން ފެނުނު ކޮރޯނާ ވައިރަސްގެ އައު ވޭރިއަންޓް ޖެހުމުންވެސް ފެންނަނީ އަސްލު ވައިރަސް ޖެހުމުން ފެންނަ މައިގަނޑު އަލާމާތްތައް ކަމަށް ސައިންސްވެރިން ބުނެއެވެ. އެއީ ހުން އައުމާއި، ކެއްސުމާއި، ރަހަޔާއި ވަސް ބެލުމުގެ ހިއްސުތައް ކެނޑުން ފަދަ ކަންކަމެވެ.\nވައިރަސް ބަދަލުވީ ކީއްވެ؟\nޔުނިވަރސިޓީ އޮފް ރީޑިންގެ މައިކްރޯބަޔޮލޮޖީ ޕްރޮފެސަރ ސައިމަން ކްލާކް ވިދާޅުވެފައި ގޮތުގައި ވައިރަސް އަކީ އޭގެ ޒާތުގައި އަބަދުވެސް ބަދަލުތައް އަންނަ އެއްޗެކެވެ. އެހެން ކަމުން އައު ވައިރަސްގެ އައު ވޭރިއަންޓް ފެނުމަކީ ސައިންސްވެރިން ހައިރާންވާނެ ކަމެއް ނޫނެވެ. ހަމަ އެގޮތުގެ މަތިން ކޮރޯނާ ވައިރަސް ފެނުނު ހިސާބުން މިއަދާ ހަމައަށް އެ ވައިރަސްގެ އަސްލަށް އެތައް ބަދަލެއް އައިސްފައިވާކަން ސައިންސްވެރިން ވަނީ ހޯދާފައެވެ. ސައިންސްވެރިންގެ ހޯދުންތަކުން ކޮރޯނާވައިރަސްގެ އަސްލު ޖެނެޓިކް ކޯޑުން 23 މިއުޓޭޝަނެއް މިހާތަނަށް ފެނިފައިވެއެވެ. މިއީ ނިސްބަތުން ބަލާއިރު ގިނަ އަދަދެއްގެ ބަދަލުތަކެކެވެ. މީގެ ތެރެއިން ބައެއް ބަދަލުތަކުގެ ނަތީޖާއަކީ، ވައިރަސްއަށް ފެތުރުމުގެ ގާބިލްކަން އިތުރުވެގެން ދިއުމެވެ.\nއިނގިރޭސިވިލާތުގެ ޗީފް ސައިންޓިފިކް އެޑްވައިޒަރ ވިދާޅުވެފައިވާ ގޮތުން، އައު ވޭރިއަންޓް އުފެދިފައިވަނީ އަސްލު ކޮރޯނާ ވައިރަސްގެ ޖެނެޓިކް ކޯޑަށް އައިސްފައިވާ 23 ބަދަލަކާއެކުގައެވެ. ބަދަލުތައް އައިސްފައިވަނީ ވައިރަސްގެ ބޭރު ފަށަލައިގައި ކަށިތަކެއް ގޮތައް ނުކުމެފައި ހުންނަ ސްޕައިކް ޕްރޮޓީންއަށެވެ. އިންސާނުންގެ ހަށިގަނޑަށް ވައިރަސް ވަނުމަށްފަހު ސެލްތަކުގައި ތަތްކޮށްލަނީ މި ސްޕައިކް ޕްރޮޓީންގެ އެހީގައެވެ.


Ukraine EU gai baiverikurumaa medhu gotheh nimmanee | Mihaaru\nދުނިޔެ / ޔުކްރެއިންގެ ހަމަނުޖެހުންތައް\nޔޫކްރޭން ބައިވެރިކުރުމާ މެދު ވިލާތުން ގޮތެއް ނިންމަނީ\nޔޫރަޕިއަން ޕާލަމެންޓްގެ ބައްދަލުވުމެއް ކުރިއަށް ދަނީ.\n23 ޖޫން 2022 - 13:03\nވިލާތުގެ އިއްތިހާދުގެ މެމްބަރުކަން ހޯދުމަށް އެދި ޔޫކްރޭނުން ހުށަހަޅާފައިވާ ހުށަހެޅުމާ މެދު، އެ ޖަމާއަތުގެ ވެރިން މި ހަފުތާގައި ގޮތެއް ނިންމެވުން ވަރަށް ބޮޑަށް އެކަށީގެންވާ ކަމަށް، އެ އިއްތިހާދުގެ އޮފިޝަލުން ވިދާޅުވެއްޖެ އެވެ.\nވިލާތުގެ އިއްތިހާދުގައި މިހާރު ހިމެނޭ 27 ގައުމުގެ އެންމެ އިސް ވެރިންގެ ބައްދަލުވުން، މިއަދާއި މާދަމާ ބްރަސެލްސްގައި ބާއްވާއިރު، އެންމެ ބޮޑަށް ބަހުސްކުރާނީ، ރަޝިޔާ އިން މިހާރު ޔޫކްރޭނާ ދެކޮޅަށް ކުރަމުންދާ ހަނގުރާމަ އާއި، ޔޫކްރޭނަށް ވިލާތުގެ އިއްތިހާދުގެ މެމްބަރުކަން ދިނުމާ ބެހޭ ގޮތުންނެވެ. އޭގެ އިތުރުން ވިލާތުގެ އިއްތިހާދުގައި މޮލްޑޯވާ ބައިވެރިކުރުމާ މެދު ވެސް ބަހުސްކުރާނެ އެވެ.\nނޫސްވެރިންނާ ވާހަކަ ދައްކަވަމުން ވިލާތުގެ އިއްތިހާދުގެ އިސް އޮފިޝަލަކު ވިދާޅުވި ގޮތުގައި ޔޫކްރޭންގެ ހުށަހެޅުމާ މެދު، ވިލާތުގެ އިއްތިހާދުގެ ރައީސް އުރްސުލާ ވޯން ދޭލަޔާން މިދިޔަ ހަފުތާގައި ދެއްކެވި ވާހަކަތަކަށް ބަލާއިރު، އެ އިއްތިހާދުގައި ޔޫކްރޭން ބައިވެރިވުމާ މެދު މާބޮޑު މައްސަލައެއް އޮތް ކަމަކަށް ނުފެނެ އެވެ. އެއީ މިހާރު ގާތްގަނޑަކަށް ނިމިފައި އޮތް ކަމެއް ކަމަށާއި، ވަރަށް އަވަހަށް ގޮތެއް ނިންމައި އެކަން އިއުލާން ކުރާނެ ކަމަށް ވެސް އޮފިޝަލް ވިދާޅުވި އެވެ.\nވިލާތުގެ އިއްތިހާދުގައި ބައިވެރިވުމަށްޓަކައި ފުރިހަމަކުރަންޖެހޭ އިޖުރާއާތުތައް ފުރިހަމަ ކުރުމުގެ މަސައްކަތް ފެށޭނީ، އެ އިއްތިހާދުގައި ޔޫކްރޭން ބައިވެރިކުރުމުގެ އިޖުރާއާތުތައް ކުރިއަށް ގެންދިއުމުގެ ހުއްދަ ދިނުމަށް، މެމްބަރު ގައުމުތަކުން ނިންމުމުންނެވެ. އެ އިޖުރާއާތުތައް ފުރިހަމަކޮށްގެން ވިލާތުގެ އިއްތިހާދުގެ ފުރިހަމަ މެމްބަރެއްގެ ގޮތުގައި ހަމަޖެހުމަށް، ދެ އަހަރެއްހާ ދުވަސް ހޭދަވާނެ އެވެ.\nވިލާތުގެ އިއްތިހާދުގެ ވެރިންގެ ބައްދަލުވުން މިއަދު ބްރަސެލްސްގައި ފެށުމަށް ވަގުތު ކުޑަތަންވެފައި ވަނިކޮށް، ޔޫކްރޭންގެ ރައީސް ވޮލޮޑިމީރް ޒެލެންސްކީ އިއްޔެ ވަނީ، އެ އިއްތިހާދުގެ ބައެއް ވެރިންނާ މަޝްވަރާ ކުރައްވައިފަ އެވެ. ރައީސް ޒެލެންސްކީ ރޭ އާންމުކުރެއްވި ވީޑިއޯ މެސެޖްގައި ވިދާޅުވީ، ވިލާތުގެ އިއްތިހާދުގައި ބައިވެރިވުމަށް ހުށަހެޅި ހުށަހެޅުމަށް ތާއީދުކޮށްދެއްވުމަށް، އެ އިއްތިހާދުގެ 11 މެމްބަރު ގައުމެއްގެ ވެރިން ގާތުގައި އިއްޔެ އެދިވަޑައިގެންނެވި ކަމަށެވެ.\nއޭގެ އިތުރުން އެހެން ބައެއް ގައުމުތަކުގެ ވެރިންނާ އެކުގައި މިއަދު ވެސް މަޝްވަރާ ކުރައްވާނެ ކަމަށް އޭނާ ވިދާޅުވި އެވެ. ވިލާތުގެ އިއްތިހާދުގައި ޔޫކްރޭން ބައިވެރިކުރުމާ މެދު، އެ އިއްތިހާދުގެ މެމްބަރު ގައުމުތަކުގެ މެދުގައި މާބޮޑު ޚިޔާލު ތަފާތުވުންތަކެއް ނެތެވެ. އެހެންކަމުން، މިއަދާއި މާދަމާގެ މަޝްވަރާތަކަށް ފަހު، އެ އިއްތިހާދުން ގޮތެއް ނިންމާނެ ކަމަށް ބެލެވެ އެވެ.\nއަނެއްކޮޅުން ރަޝިޔާ އިން މިހާރު ދެމުންދާ ހަމަލާތައް އެންމެ ވަރުގަދަ ކޮށްފައިވާ، ޔޫކްރޭންގެ އިރުމަތީ ސަރަހައްދުތަކުގެ ތެރެއިން ޑޮނެޓްސްކް ސަރަހައްދުގައި ތިބި ޔޫކްރޭން ސިފައިން ބުނާ ގޮތުގައި އެ ސަރަހައްދުގެ 45 ޕަސެންޓް އަދިވެސް އޮތީ ޔޫކްރޭންގެ ފުރިހަމަ ބާރުގެ ދަށުގަ އެވެ. ޑޮނެޓްސްގައި މިހާރު ވެސް ރަޝިޔާ ސިފައިންނާއި ޔޫކްރޭން ސިފައިންނާ ދެމެދު ވަރަށް ވަރުގަދަ އަށް ހަމަލާތައް ބަދަލުކުރަމުން ދާއިރު، އެ ސަރަހައްދުގައި ދިރިއުޅޭ އާންމުން މިހާރު ތިބީ އަސާސީ ޚިދުމަތްތަކުން މަހުރޫމްވެފަ އެވެ.\nއެ ގޮތުން އެ ސަރަހައްދުން މިހާރު ކަރަންޓު ކެނޑިފައިވާ އިރު، ކައްކާ ގޭސް ވެސް މިހާރު ނުލިބޭ ކަމަށް، ޑޮނެޓްސްގައި ތިބި ޔޫކްރޭން ސިފައިންގެ ވެރިޔާ ވިދާޅުވެ އެވެ. ރަޝިޔާ ސިފައިންނާއި ޔޫކްރޭންގެ ހަނގުރާމަވެރިންގެ ބާރުގެ ދަށުގައި އޮތް ސަރަހައްދުތަކުގެ ގިނަ އިމާރާތްތައް މިހާރު ހުރި ބިމާ ހަމަވެފައި ކަމަށް ވެސް އޭނާ ވިދާޅުވި އެވެ.\nއީޔޫ ރަޝިއާ ޔުކްރެއިން ޔުކްރެއިންގެ ހަމަނުޖެހުންތައް\nއީޔޫގެ މެންބަރަކަށް ވުމުގެ ފުރަތަމަޝަރުޠަކީ އީޔޫން ކަނޑައަޅާފައި ހުންނަކަންކަން ތަންފީޒު ކުރާނޭ ކަމުގެ ޔަގީންކަންދިނުން. ދެންއޮތީ އެމީހަކުއުޅޭނެ ގޮތަކަށް އުޅުމުގެ މިނިވަންކަން އީޔޫގެގައުމުތަކުން ހިންގާ ޖަރީމާ ތަކުގެ ވާހަކަ ނުދެއްކުން. އެއްޖިންސުން ގުޅުން ހިންގުން. ޔަހޫދީންނާ ދެކޮޅު އެއްވެސް ވާހަކައެއް ނުދެއްކުން. ރަސޫލާއަށް ފުރައްސާރަކުރުން ހުއްދަކުރުން. ގައުމުތަކުގެ މުއްސަނދިކަން ލޫޓުވާން އެހީވެދިނުން. ޔުކްރޭން އަށް މެންބަރުކަން ލިބެނީމިހެންވެ\nތިއައީ ޔޫރަޕުގެ އިއްތިޙާދެއް ނޫން. ތިއައީ އެމެރިކާގެ އިއްތިހާދު. ތުރުކީއޭ އަށް ތިއަ އިއްތިހާދުގައި ބައިވެރި ނުވެވުނީ ކީއްވެތޯ؟\nބަލަ ބީރުބޮލު ވަޒީރު ތުރުކީވެސް އެ އިއްތިހާދުގެ އޮނިގަނޑައް ފެތޭގޮތައް ގައުމުގެ ކަންތައް ހަމަޖެއްސީމަ ބައިވެރި ވެރިވެވޭނެ ތިއީ އެއްވެސް ވަރަކައް މައުލޫމާތު ނެތީމަ އުފެދުނު ސުވާލެއް ކަމުގަ ދެކެން\nޝުކުރިއްޔާ ސަލީމޫ. އަޅުގަނޑަށް ލިބިފައިވާ މަޢުލޫމާތު ކުށްކަމުގައި ނުވާނަމަ ޒިނޭ ހުއްދަކުރަންޖެހޭ އަދި އެއްޖިންސުން ކައިވެނިކޮށް ޖިންސު ބަދަލުކުރުން ކަހަލަ އެތައްކަމެއް އެ އޮނިގަނޑުގައި އޮވޭ. ތުރުކީއޭ އެއީ އިސްލާމީ ގައުމެއްވީމަ އެ އޮނިގަނޑު ތުރުކިއޭ އަށް ނުފެތުނި. ވަރަށް ބޮޑަށް ޝުކުރިއްޔާ ސަލީމް އިދުރީސް.\nމީރުބޮލު ވަޒީރުގެ ތި މައުލޫތާ އަޅުގަނޑައް ލިބިފަހުރި މައުމާތާ ފުށައަރާ! އީޔޫ އެއީ ޒިނޭ ކެޓަގަރީކޮއް މީހަކު ކޫރާހާ ކަމަކައް ފާރާލާ ގައުތައް ހިމެނޭ ޖަމިއްޔާ އެންނޫން! އެމިހުން ބުނަނީ ވަރައް އާދައިގެ މިނިވަންކަން އެތާދިރިއުޅޭ ފަރާތްތަކައް ލިބެން ޖެހޭނޭ\nމަރުގެ އަދަބު ނުދެވޭ. ޒިނޭގެ ހައްދެއް ނުޖެހޭ. މިވެސް އީޔޫގެ މެންބަރަކަށް ވުމަށް އޮންނަ އޮނިގަނޑުގެ ބައެއް. ސަލީމް އިދުރީސަށް މިއީ ކުޑަ ކަމަކަށް ވިއަސް މިއީ ބޮޑެތި ކަންތައް. ގިސާސް ހިފުން އިސްލާމީ ޝަރީޢަތުގައި އޮވޭ.


ބައިރޫތުގެ ގޮވުންތަކާ ގުޅިގެން 16 މީހުން ޙައްޔަރުކޮށްފި ބައިރޫތުގެ ގޮވުންތަކާ ގުޅިގެން 16 މީހުން ޙައްޔަރުކޮށްފި\nގޮވުންތަކުގެ ސަބަބުން ބައިރޫތުގެ ބަނދަރު ސަރަޙައްދު ބިމާހަމަވެފައި - ފޮޓޯ: ރޮއިޓަރސް\nލުބުނާނުގެ ވެރިރަށް ބައިރޫތުގައި ހިނގި ނުރައްކާތެރި ގޮވުންތަކާ ގުޅިގެން 16 މީހުން ޙައްޔަރުކޮށްފިއެވެ.\nއޮގަސްޓު 4ވަނަ ދުވަހު ލުބުނާނުގެ ބައިރޫތުގެ ގުދަނެއްގައި ބާރުގަދަ ގޮވުމެއް ގޮވައި 157 މީހުން މަރުވެ، 5،000 މީހުންވަނީ ޒަޚަމްވެފައެވެ. ބައިރޫތުގެ މައި ބަނދަރު ކައިރީގައި ހުންނަ ގުދަނުގައި ގިނަ އަހަރުތަކެއް ވަންދެން އެއްވެސް ރައްކާތެރިކަމުގެ ފިޔަވަޅެއް ނެތި، ބާރުގަދަ ކެމިކަލެއްކަމަށްވާ 2،750 ޓަނުގެ އެމޮނިއަމް ނައިޓުރޭޓު ރައްކާކޮށްފައިހުރިކަމަށް ލުބުނާނުގެ ރައީސް މިޝެލް އައުންވަނީ ވިދާޅުވެފައެވެ.\nމިހާތަނަށް ލިބިފައިވާ މަޢުލޫމާތުން އެނގޭގޮތުގައި ބައިރޫތުގައި ނުރައްކާތެރި ޙާދިޘާއެއް ހިނގަން މެދުވެރިވީ ގުދަނުގައި ރައްކާކޮށްފައިހުރި އެމޮނިއަމް ނައިޓުރޭޓުގައި ހުޅުހިފުމުންނެވެ. ބާރުގަދަ ގޮވުންތައް ގޮވާފައިވަނީ ފަރުވާކުޑަކުރުމާއި އަޅައިނުލުމުގެ ސަބަބުންކަމަށް އެ ޙާދިޘާގެ އިބުތިދާޢީ ތަހުޤީޤުތަކުންވަނީ ހާމަވެފައެވެ. މަޢުލޫމާތު ލިބިފައިވާގޮތުގައި ގުދަނުގައި އެމޮނިއަމް ނައިޓުރޭޓު ރައްކާކުރީ 2014ވަނަ އަހަރުއެވެ.\nއެ ޙާދިޘާއާ ގުޅިގެން ހައްޔަރުކޮށްފައިވާ 16 މީހުންގެ ތެރޭގައި ބައިރޫތުގެ ބަނދަރުގެ ޖެނެރަލް މެނޭޖަރުވެސް ހިމެނެއެވެ.\nލުބުނާނުގެ ދަޢުލަތުގެ ނޫސް އިދާރާ އެންއެންއޭއިން ބުނީ ބަނދަރުގައި މަސައްކަތްކުރާ މީހުންގެ އިތުރުން ކަސްޓަމުގެ 18އަށްވުރެ ގިނަ މުވައްޒަފުންނާ ސުވާލުކޮށްފައިވާކަމަށެވެ. ބަނދަރުގެ މެނޭޖަރު ހަސަން ކޮރައިތަމާއި ލުބުނާނުގެ ކަސްޓަމުގެ ވެރިޔާ ހިމެނޭގޮތަށް ހަތް މީހުންގެ ބެންކު އެކައުންޓުތައް ހިފަހައްޓާފައިވާކަމަށްވެސް ލުބުނާނުގެ ބައެއް ނޫސްތަކުން ބުނެއެވެ. އަދި ގުދަނުގައި އެމޮނިއަމް ނައިޓުރޭޓު ރައްކާކުރިކަމަށް ތުހުމަތުކުރެވިފައިވާ ބަންދަރުގައި މަސައްކަތްކުރާ ހުރިހާ މުވައްޒަފުންވަނީ ގޭބަންދުކޮށްފައެވެ.\nޙާދިޘާއާ ގުޅޭ މަޢުލޫމާތު އެނގޭ ރަސްމީ މަސްދަރަކުން ބުނެފައިވަނީ ގުދަނުގައި ނުރައްކާތެރި މާއްދާއެއް ރައްކާކޮށްފައިވާކަން ސަރުކާރަށް އެނގޭކަމަށެވެ. ނަމަވެސް ގިނަ އަހަރުތައް ފާއިތުވިނަމަވެސް ރައްކާތެރިކަމާއެކު އެ ސާމާނު ގުދަންކުރުމުގައި އެއްވެސް ފިޔަވަޅެއް އަޅާފައިނުވާކަމަށް އޭނާ ބުންޏެވެ.\nލުބުނާނުގެ ބޮޑުވަޒީރު ޙަސަން ދިޔާބުގެ އިތުރުން ރައީސް އައުންވަނީ އެ ޙާދިޘާ ހިނގި ގޮތް ފުރިހަމައަށް ތަހުޤީޤުކޮށް އެންމެ ހަރުކަށި ފިޔަވަޅު އަޅުއްވާނެކަމަށް ވިދާޅުވެފައެވެ.


BREAKING | Covid-19: Iyye Dhuniye In Fassivi Meehun Ge Adhadhu Record Akah - Vaguthu\nކޮވިޑް-19: އިއްޔެ ދުނިޔެއިން ފައްސިވި މީހުންގެ އަދަދު ރެކޯޑަކަށް\nއިއްޔެ ދުނިޔެއިން ކޮވިޑް-19 އަށް ރެކޯޑް އަދަދަކަށް މީހުން ފައްސިވެއްޖެ އެވެ.\nކޮވިޑް-19 ގެ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިދިޔަ 24 ގަޑިއިރު ތެރޭގައި އެކަނިވެސް ދުނިޔެއިން އިތުރު 208,864 މީހަކު މި ބައްޔަށް ފައްސިވެފައި ވެއެވެ. މިއީ އެއް ދުވަހެއްގައި މިހާތަނަށް އެންމެ ގިނަ ބަޔަކު ފައްސިވި ފަހަރެވެ.\nމިއާއެކު ދުނިޔެއިން ބަލި ޖެހުނު މީހުންގެ ޖުމްލަ އަދަދު މިހާރު ވަނީ 10,974,421 އަށް އަރާފައެވެ.\nއިއްޔެގެ އިތުރުން ދެން އެންމެ ގިނަ ބަޔަކު އެއް ދުވަހެއްގައި ކޮވިޑަށް ފައްސިވީ، މިދިޔަ ބުދަ ދުވަހުއެވެ. އެދުވަހު ބަލި ޖެހުނު މީހުންގެ އަދަދު 197,442 އަށް އަރާ ކަމަށް އިދާރާތަކުން ބުނެއެވެ.\nފަހުގެ މަޢުލޫމާތުތަކަށް ބަލާއިރު، ދުނިޔެއިން މިދިޔަ 24 ގަޑިއިރު ތެރޭގައި އިތުރު 5,155 މީހަކު ކޮވިޑް-19 ޖެހިގެން މަރުވިއެވެ. މިއާއެކު މި ބަލީގައި ދުނިޔެއިން މަރުވި މީހުންގެ ޖުމްލަ އަދަދު ވަނީ 523,242 އަށް އަރާފައެވެ.\nދުނިޔެއަށް ކޮވިޑް-19 ގެ ނުރައްކާ އިތުރަށް ބޮޑުވަމުން އަންނައިރު، ބަލި ޖެހޭ މީހުންނާއި ބަލީގައި މަރުވާ މީހުންގެ އަދަދު ފާއިތުވެދިޔަ ދުވަސްތަކުގައި އަންނަނީ ހިފެހެއްޓުމެއްނެތި އިތުރުވަމުންނެވެ.\nމިހާތަނަށް މި ބަލި ޖެހުނު މީހުންގެ ތެރެއިން ރަނގަޅުވެފައި ވަނީ، 6,135,272 މީހެކެވެ. އޭގެތެރެއިން 200,278 މީހަކު ބަލިން ރަނގަޅުވި ކަމަށް ރެކޯޑް ކުރެވިފައި ވަނީ އިއްޔެ އެވެ.\nމިވަގުތު ޤައުމުތަކުގައި ކޮވިޑަށް ފަރުވާދެމުން ދަނީ 4,315,907 މީހަކަށެވެ. އޭގެތެރެއިން 58,134 މީހަކަށް ފަރުވާދެނީ ސީރިއަސް ހާލުގައި ނުވަތަ އައިސީޔޫގައެވެ.\nއެންމެ ފުރަތަމަ ކޮވިޑް-19 ފެނިފައިވަނީ މިދިޔަ އަހަރުގެ ފަހުކޮޅު، ޗައިނާގެ ހުއާން ސިޓީންނެވެ. އޭގެފަހުން އެޤައުމު ހިމެނޭހެން މިހާތަނަށް ދުނިޔޭގެ 213 ޤައުމަކުން ނުވަތަ ސަރަޙައްދަކުން ކޮވިޑް-19 ފެނިފައި ވެއެވެ. ފަހުގެ ތާރީޚެއްގައިވެސް ދުނިޔެއަށް ކުރިމަތިވެފައިނުވާ މި ބަލިމަޑުކަމަށް އަދި ކާމިޔާބު ވެކްސިނެއް ނުވަތަ ފަރުވާއެއް ވެސް ހޯދިފައެއް ނުވެއެވެ.


An'bi Meehaa Maraali Kamuge Kushugai Mashooru Liyun Theri Aku Jaluge Theyri Thakuge Fahathah - Vaguthu\nއަނބިމީހާ މަރާލި ކަމުގެ ކުށުގައި މަޝްހޫރު ލިޔުންތެރިއެއް ޖަލުގެ ތޭރިތަކުގެ ފަހަތަށް\n12 މަސް ކުރިން ( އޮގަސްޓް 24, 2018 )\nއަނބިމީހާ މަރާލި ކަމުގެ ކުށުގައި އެމެރިކާގެ ބެޓްފޯޑްގެ މަޝްހޫރު ލިޔުންތެރިއެއް ކަމަށްވާ އިވާން ސްޓެވާޑް އޭނާގެ ފުރަތަމަ އަނބިމީހާ މަރާލިކަމުގެ ކުށުގައި ހައްޔަރުކޮށްފިއެވެ.\n2010 ވަނަ އަހަރު އޭނާ ފުރަތަމަ އިން މީހާ މަރާލި ކަމުގެ ކުށުގެ ދަޢުވާ އެއަހަރު އިވާންގެ މައްޗަށް އުފުލުނު ކަމުގައިވީނަމަވެސް މައްސަލައިގައި ބައެއް ކަންކަން ތަޙްޤީޤަށް ސާފުވެފައިނުވާތީ މިމައްސަލަ ދިގުލައިގެން ދިޔައެވެ. ގިނަ ކުޑަކުދިންގެ ފޮތްތަކެއް ލިޔެ ޝާއިރުކޮށްފައިވާ އިވާން، 47 އަހަރުގެ އޭނާގެ އަނބިމީޙާ މަރާ މަރާލާފައި އޮއްވާ ފެނިފައިވަނީ އެވަގުތު އެދެމީހުން ދިރިއުޅެމުން ދިޔަ ގޭތެރެއިންނެވެ.\nމިމައްސަލައިގައި މައްސަލައަށް ބޭނުންވާ ވަރަށް ހެކި ނެތުމުގެ ސަބަބުން އިވާން 2010 ވަނަ ހައްޔަރު ކުރުމަށްފަހުވަނީ ކޯޓް އަމުރެއްގެ ދަށުން ދޫކޮށް ލާފައެވެ. ނަމަވެސް އީވާންއަށް މި މައްސަލައިގައި މިދިޔަ ބުދަ ދުވަހުވަނީ ހުކުމް އިއްވާފައެވެ.\nއިނގެރޭސި ވިލާތުގެ ކޯޓުން ކުރި ޙުކުމްގައި ބުނެފައިވަނީ އޭނާގެ އަނބިމީހާ ގަސްދުގައި މަރާލު ކަމުގެ ކުށުގައި 34 އަހަރު ދުވަހަށް ޖަލަށް ލުމަށް ހުކުމް ކުރާ ކަމަށެވެ.\nފުލުހުންގެ އެންމެ ފަހުގެ ތަޙްޤީޤަށް ހާމަވެފައިވާ ގޮތުގަިއ، މިހާރު މުރުން 57 އަހަރުގެ އިވާން އޭނާގެ އަނބިމީހާ މަރާލާފައިވަނީ ޒަހަރު ދީގެން ކަމަށާއި މަރުވުމުގެ ކުރިން އެތައް ފަހަރު ޒަހަރު ދީފައިވާ ކަމަށް ތަޙްޤީޤަށް ހާމަވާ ކަމަށެވެ.\nއިވާންގެ މައްޗަށް މިޙުކުމް ކުރިނަމަވެސް އިވާން ތަކުރާރުކޮށް ބުނަމުން ދިޔައީ، އެއީ އޭނާ ފްރޭމް ކުރުމަށް ބަޔަކު ރާވާ ހިންގާފައިވާ ކަމެއް ކަމަށެވެ.\nސޭންޑްވިޗް ގެނައުން ލަސްވުމުން ބަޑި ޖަހައި މަރާލައިފި\nއެއްމާބަނޑު ތިން ކުދިން ވިހެއި އިރުވެސް ބަނޑުބޮޑު ކަމެއް ނޭނގުނު!\nއޮގަސްޓް 24, 2018 05:44\nއަފްރާސީމް މަރާލި މީހާ ހުރީ އަދިވެސް ސަލާމަތުން\nއޮގަސްޓް 25, 2018 11:51\nޢެއީކާކު އެވަކިމީހަކު ބުނަންވީއެއްނު ތިހާވަރަ އެގެޏާ\nއޮގަސްޓް 26, 2018 15:08\n( އިބޫ) ކަލޭ...


Australia Ge Veri Rashugai Alifaan Roave Andhanee - Vaguthu\nއޮސްޓްރޭލިއާގެ ނިއު ސައުތް ވޭލްސްގައި ރޯވި އަލިފާންގަނޑު އެއްކޮށް ނިވި ހަމައަކަށް އެޅުނުތާ މާ ގިނަ ދުވަސްތަކެއް ނުވަނީސް އެގައުމުގެ ވެރިރަށް، ކެންބެރާގެ ޖަންގަލިތަކުގައި އަލިފާން ރޯވެ އަނދަން ފަށައިފިއެވެ.\nޚަބަރުތައް ބުނާ ގޮތުގައި ރޯވެފައިވާ އަލިފާން ގަނޑު ފެތުރެމުންދަނީ ވަރަށް ބާރު މިނުގައެވެ. އަދި އެ އަލިފާންގަނޑުގެ ސަބަބުން އޯކް އެސްޓޭޓާއި ބިއާޑް އަދި ކިއުއަންބެޔަން ގައި ދިރިއުޅޭ މީހުން ސަލާމަތްވުމުގެ ފުރުސަތުވެސް އޮތީ ވަރަށް ހަނިވެފައެވެ. އަލިފާންގަނޑު މިހާރު ވަނީ ރެޑްވުޑް ފޮރެސްޓުގެ 100 ހެކްޓަރުގެ ސަރަހައްދެއްގައި ހިފައި ބާރު ސްޕީޑުގައި ކެންބެރާ އެއާޕޯޓާ ދިމާލަށް ފެތުރެމުންނެވެ.\nއަލިފާންގަނޑު ފެތުރުމާއެކު އެ ސަރަހައްދުގެ އަވަށްތަކުގައި ދިރިއުޅޭ އެންމެން އެހެން ހިސާބުތަކަށް ވަގުތުން ބަދަލުވުމަށް ވަނީ އަންގާފައެވެ. އަދި ވަގުތުން ބަދަލު ނުވެއްޖެ ނަމަ އަލިފާންގަނޑުގައި މަރުވުމުގެ ފުރުސަތު ބޮޑު ކަމަށްވެސް ވަނީ ބުނެފައެވެ.\nމިފަދަ ނުރައްކާތެރި އަލިފާންގަނޑެއް އެގައުމުގެ އަނެއްކާވެސް ފެތުރެމުންދާއިރު، ނިއު ސައުތް ވޭލްސްގައި ފެތުރުނު އަލިފާންގަނޑުގެ ސަބަބުން ބައި ބިލިއަނެއްހާ ޖަނަވާރުން ވަނީ މަރުވެފައެވެ. އަދި އެހާދިސާގައި 29 މީހަކު ވަނީ މަރުވެފައެވެ.\nއޮސްޓްރޭލިއާގެ ވެރިރަށުގައި ފެތުރެމުންދާ އަލިފާންގަނޑު ކޮންޓްރޯލް ކުރުމަށް އެގައުމުގެ ފަޔަރ ފައިޓަރުން ދަނީ ވައިގެ މަގުންނާއި އެއްގަމުގައި ހަރަކާތްތެރިވަމުންނެވެ.\nޖެނުއަރީ 22, 2020 20:18\nތިކަމަށް ދިވެހިސިފައިން ލާމަސީލު!\nޖެނުއަރީ 22, 2020 21:23\nއަލްޙަމްދުލިﷲ ކުއްފާރުންނަށް ގެއްލުމާއި ހަލާކު މިންވަރު ކުރައްވާށި އާމީން !\nޖެނުއަރީ 22, 2020 22:30\nކަލޭތީ އިންސާނެއްވެސް ނޫން ދޯ؟\nކަލޭމެންގެ ލޮލައް މިރުސް ފެން އެޅިފަތަ ތިޔާ ތިބީ. އަހަރެމެން މުސްލިމުން މަރާ އަނިޔާކޮއް ހައްޔަރުކުރާ އިރު ނުފެންނަނީތަ.\nއަލްހަމްދުލިﷲ. އަހަރެމެންގެ މުސްލިމުން މަރާފަ ކަލޭމެން އުފަލުގައި ތިބެވޭނެ ކަމައް ހީކުރީތަ. ކަލޭމެން ރާވާކަންކަމައް ވުރެން ﷲ ސުބުހާނަހޫ ވަތަޢާލާގެ ރޭވުން ތެރިކަން މާ މޮޅުވާނެ ހިކުމަތް ތެރިވާނެ. އިބުރަތް ހާސިލްކޮއް ﷲ ސުބުހާނަހޫ ވަތަޢާލާގެ ހަސްރަތައް ރުޖޫޢަވޭ.\nޢާމީން. ޔާ ރައްބު\nއޮސްޓްރޭލިއާ އަނދާ އަޅިއަށް ވިއްޔަ ރަނގަޅީ


Mi aharakee Addu Airport ge thaareeha balaa iru ehmme gina adhadhege jet handle kuraa aharu - AO News\nމިއަހަރަކީ އައްޑޫ އެއާޕޯޓުގެ ތާރީހަށް ބަލާއިރު އެންމެ ގިނަ އަދަދެއްގެ ޖެޓް ހޭންޑްލް ކުރާ އަހަރު\nފޮޓޯ : ގަން އިންޓަރނޭޝަނަލް އެއާޕޯޓު\nއައްޑޫ އިންޓަނޭޝަނަލް އެއާޕޯޓުގެ ތާރީހަށް ބަލާއިރު އެންމެ ގިނަ އަދަދެއްގެ ޖެޓް ހޭންޑްލް ކުރާ އަހަރަށް މި އަހަރުވެގެންދާނެކަމަށް އައްޑޫ ސިޓީ ގަން އިންޓަނޭޝަނަލް އެއާޕޯޓުގެ ޖެނެރަލް މެނޭޖަރު ގައިސް ނަސީރު ވިދާޅުވެއްޖެއެވެ،\nއައްޑޫ 02 ރިސޯޓު ބަންދުކޮށްފައިވާއިރު މި ވަގުތު އައްޑޫގައި ހިންގަމުންދާ ސައުތު ޕާމް ރިސޯޓާއި، ގެސްޓް ހައުސްތަކުގައިވެސް ފަތުރުވެރިން ތިބި އިރު، ހައި ސީޒަނުގައި އުއްމީދުކުރި ވަރަށްވުރެ އަންނަ މީހުންގެ އަދަދު އިތުރުވެފައިވާކަމަށް ގައިސް ވަނީ ވިދާޅުވެފައެވެ. މާލެ ސަރަހައްދަށް އަންނަ ބައެއް ޖެޓުތަކާއި ހުވަދޫ އަތޮޅުގެ މަތީފަންތީގެ ރިސޯޓުތަކަށް އަންނަ މަހުޖަނުންގެ ޖެޓުތައް ޕާކު ކުރަން އައްޑޫ އިންޓަނޭޝަނަލް އެއާޕޯޓު ބޭނުންކުރަމުން އަންނައިރު މިހާރުވެސް 33 ޖެޓު އެ އެއާޕޯޓުގައި އެބައޮތެވެ.\nއަންނަ އަހަރު ޖެނުއަރީ އެއްވަނަ ދުވަހު މި އަދަދު 40 އަށް އަރާނެކަމަށް ލަފާކޮށްފައިވާއިރު އައްޑޫ އެއާޕޯޓުގައި ޕްރައިވެޓް ކުދި ޖެޓުތަކުގެ އިތުރުން އޭ320، އަދި ބޮއިން 752 މަރުކާގެ ޕްރައިވެޓު ބޯޓުތައްވެސް ޕާކުކޮށްފައިވެއެވެ. އައްޑޫ އެއާޕޯޓުގައި އެއްފަހަރާ 25-30 ޖެޓު ޕާކު ކުރެވޭއިރު ޑިސެމްބަރު މަހު 100 އަށްވުރެ ގިނަ ޖެޓް އެ އެއާޕޯޓަށް ދާނެ ކަމަށް އަންދާޒާ ކޮށްފައިވެއެވެ.\nޖެނުއަރީ 15 އާ ހަމައަށް އެ އެއާޕޯޓަށްވެސް ވަރަށް ބާރުބޮޑުވާނެކަމަށް ލަފާކޮށްފައިވާއިރު އިންޓަނޭޝަނަލް އެއާޕޯޓުން ހިއްސާކުރި މައުލޫމާތަށް ބަލާއިރު ޓޫރިޒަމް ސީޒަނުގައި، މި އަހަރުގެ ކުރިން އެންމެ ގިނަ އަދަދެއްގެ ޖެޓު އެ އެއާޕޯޓުން ހޭންޑްލް ކުރީ 2015 ވަނަ އަހަރު އެވެ. އެ އަހަރު އައްޑޫ އެއާޕޯޓުގައި 26 ޖެޓު އެއްފަހަރާ ޕާކުކުރި އިރު މި ޑިސެމްބަރު މަހު ކޮންމެ ދުވަހަކުވެސް ދެތިން ހަތަރު ޖެޓު އައިސްގޮސް ހަދާ ކަމަށް އެއާޕޯޓުންވަނީ ބުނެފައެވެ.\nކޮވިޑް19 ގެ ސަބަބުން މާލީ ހާލަތު ދަށްވެ އައްޑޫ ސިޓީގައި ހިންގާ ކެނަރީފް ރިސޯޓު ދެ އަހަރަށް ބަންދުކޮށްފައިވާއިރު އައްޑޫގައި ޝަންގްރިއްލާ ކުންފުނިން ހިންގާ، ޝަންގްރިއްލާ ވިލިނގިލި ރިސޯޓް އެންޑް ސްޕާ މޯލްޑިވްސްވެސް ވަނީ މުއްދަތެއް ނެތް ގޮތަކަށް ބަންދުކޮށްފައެވެ. މި ކަމުގެ ސަބަބުން އައްޑޫގެ އިގްތިސާދަށް ބޮޑު އަސަރެއްކޮށްފައިވާއިރު، ގިނަ ބަޔަކު ގަބޫލުކުރާ ގޮތުގައި މިއަހަރު ވެގެންދާނީ އެ ސިޓީގެ ފަތުރުވެރިކަމުގެ ސިނާއަތަށްވެސް ބޮޑު ހީނަރުކަމެއް ލިބިގެން ދާނެ އަހަރަކަަށެވެ.\nއައްޑޫ ގަން އިންޓަރނޭޝަނަލް އެއަރ ޕޯރޓް\nގަން އިންޓަނޭޝަނަލް އެއާޕޯޓުގެ ހާލަތު ދިރާސާކޮށް މަޖިލިހަށް ރިޕޯޓް ހުށަހަޅައިފި


އައްޑުއާއި ފުވައްމުލަކުގައި ހިމާޔަތްކޮށްފައިވާ ސަރަހައްދުތައް ބެލެހެއްޓުން ސިޓީ ކައުންސިލްތަކާ ހަވާލުކޮށްފި އައްޑުއާއި ފުވައްމުލަކުގައި ހިމާޔަތްކޮށްފައިވާ ސަރަހައްދުތައް ބެލެހެއްޓުން ސިޓީ ކައުންސިލްތަކާ ހަވާލުކޮށްފި\nއައްޑުއާއި ފުވައްމުލަކުގައި ހިމާޔަތްކޮށްފައިވާ ސަރަހައްދުތައް ބެލެހެއްޓުން ސިޓީ ކައުންސިލްތަކާ ހަވާލުކޮށްފި\nއީދިގަލި ކިޅި، އައްޑޫ - ހިތަދޫ / ފޮޓޯ: އައްޑޫ ނޭޗަރ ޕާކް\nފުވައްމުލަކު ނޭޗަރ ޕާކް / ފޮޓޯ: ޕީއެސްއެމް\nތިމާވެށި ޙިމާޔަތްކުރުމުގެ މަސައްކަތްތައް ލާމަރުކަޒުކުރުމުގެދަށުން އައްޑޫ ސިޓީއާއި ފުވައްމުލައް ސިޓީގައި ޙިމާޔަތްކޮށްފައިވާ ސަރަޙައްދުތައް ބެލެހެއްޓުމުގެ މަސައްކަތް އެ ދެ ސިޓީގެ ކައުންސިލާ ހަވާލުކޮށްފިއެވެ.\nއައްޑޫ ސިޓީއާއި ފުވައްމުލައް ސިޓީގެ ޙިމާޔަތްކޮށްފައިވާ ކުޅިތަކާއި ނޭޗަރ ޕާކު ހިންގާ ބެލެހެއްޓުމުގެ މަސައްކަތް ދެ ސިޓީއާ ހަވާލުކުރުމުގެ އެއްބަސްވުމުގައި މިނިސްޓްރީ އޮފް އެންވަޔަރަންމަންޓް ކްލައިމެޓް ޗޭންޖް އެންޑް ޓެކްނޯލޮޖީގެ ފަރާތުން ސޮއިކުރެއްވީ މިނިސްޓަރ އާމިނަތު ޝައުނާއެވެ. އައްޑޫ ސިޓީ ކައުންސިލްގެ ފަރާތުން ސޮއިކުރެއްވީ މޭޔަރ އަލީ ނިޒާރުއެވެ. ފުވައްމުލައް ސިޓީގެ ފަރާތުން ސޮއިކުރެއްވީ މޭޔަރ އިސްމާއިީ ރަފީޤްއެވެ.\nމިއެއްބަސްވުމުގެ ދަށުން އީދިގިލިއާއި ކޯއްޓޭއާއި އައްޑޫ ނޭޗަރ ޕާކާއި، ފުވައްމުލަކު ބަންޑާރަ ކިޅިއާއި ދަނޑިމަގެ ކިޅިއާއި ނޭޗަރ ޕާކު ހިންގާ ބެލެހެއްޓުމުގެ މަސައްކަތް ސިޓީ ކައުންސިލްތަކާވަނީ ހަވާލުކޮށްފައެވެ.\nމިސަރަޙައްދުތައް ކައުންސިލްތަކާ ހަވާލުކުރުމަށް ބޭއްވި ވަރޗުއަލް ބައްދަލުވުމުގައި އެންވަޔަރަންންޓް މިނިސްޓަރ އާމިނަތު ޝައުނާ ވިދާޅުވީ މިފަދަ ތަންތަން ޙިމާޔަތްކުރުމުގެ ސަބަބުން ތިމާވެށީގެ ގޮތުންނާއި އިޤްތިޞާދީ އަދި އިޖްތިމާއީ ގޮތުން ފައިދާ ކުރާކަމަށެވެ. މިފަދަ މާޙައުލުތަކަކީ އެއިން ފައިދާތަކެއް ހޯދޭ ގުދުރަތީ ވަސީލަތަތަކެއްކަން މިނިސްޓަރ ފާހަގަކުރެއްވިއެވެ.\nކުޅިތަކާއި ޗަސްބިންތައް ޙިމާޔަތްކުރުމުގެ މަސައްކަތުގެ އިތުރަށް ރާއްޖޭގެ ކަނޑުގެ ސަރަޙައްދުތައް ޙިމާޔަތްކުރުމުގެ މަސައްކަތްދަނީ ކުރަމުންނެވެ. މިނިސްޓަރ ވިދާޅުވީ އިތުރު3އަތޮޅެއްގެ ކަނޑާއި ފަރުގެ ސަރަޙައްދުތައް ޙިމާޔަތްކުރުމުގެ މަސައްކަތްތައް ކުރިއަށްދާކަމަށެވެ.\n"ހައްދުންމައްޗާއި އަރިއަތޮޅާއި މާޅޮސްމަޑުލު ދެކުނުބުރި ހިމެނޭ ޙިމާޔަތްކުރާ ސަރަޙައްދުގެ ތެރޭގައި. ސަރުކާރުގެ ޢަމާޒަކީ 2030ގެ ކުރިން ރާއްޖޭގެ ކަނޑުގެ %20 ޙިމާޔަތްކުރުން." މިނިސްޓަރ ވިދާޅުވިއެވެ.\nރަށްރަށުގެ ޙިމާޔަތްކޮށްފައިވާ ސަރަޙައްދުތައް ކައުންސިލްތަކާ ހަވާލުކުރުމަކީ، އިތުރު ގޮތްތަކުން ކުރިއެރުން ލިބޭނެ ކަންކަމުގެ ގޮތުގައި ސިޓީ ކައުންސިލްތަކުންވަނީ ފާހަގަކޮށްފައެވެ. ޚާއްސަކޮށް ލޯކަލް ޓުއަރިޒަމާއެކު ރަށަށް އިތުރު މަންފާ ލިބޭނެ މަގު ފަހިވެގެންދާނެކަމަށާއި މީގެސަބަބުން ރައްޔިތުންނަށް އިޖުތިމާޢީ ކުރިއެރުންތައް އަންނާނެކަންވަނީ ފާހަގަކޮށްފައެވެ.\nއައްޑޫ ސިޓީއާއި ފުވައްމުލައް ސިޓީގައި ޙިމާޔަތްކޮށްފައިވާ ސަރަޙައްދުތަކާއި ނޭޗަރ ޕާރކުތަކަކީ މިހާރުވެސް އާއްމުންނާއި ފަތުރުވެރިންގެ މެދުގައި މަޤުބޫލު ތަންތަނެވެ.